ബജറ്റ് ചോര്‍ച്ച: എന്ത് നടന്നുവെന്ന് അറിയില്ല; വളരെ ഗൗരവത്തോടെ കാണുന്നുവെന്ന് തോമസ് ഐസക്\nബജറ്റ് ചോര്‍ത്തിയിട്ടില്ല: പ്രധാനപ്പെട്ട ഭാഗങ്ങള് മാധ്യമങ്ങള്‍ക്ക് നല്‍കിയതാണെന്ന് പിണറായി\nFriday 3rd March 2017 11:37am\nFriday 3rd March 2017 11:31am\nതിരുവനന്തപുരം: ബജറ്റ് ചോര്‍ന്നതുമായി ബന്ധപ്പെട്ട് തനിക്ക് കൂടുതല് വിവരങ്ങള് അറിയില്ലെന്ന്\nധനമന്ത്രി തോമസ് ഐസക്ക്.\nബജറ്റ് ചോര്‍ന്നെന്ന പരാതി ഗൗരവതരമാണ്. വിഷയത്തില് കൂടുതല് പരിശോധന നടത്തി വിശദീകരണം നല്‍കാമെന്നും തോമസ് ഐസക് പറഞ്ഞു.\nഇപ്പോള് വിശദീകരണം നല്‍കാനുള്ള വിവരം എന്റെ പക്കലില്ല. അതുകൊണ്ട് തന്നെ പരിശോധിച്ച് ഉടന് തന്നെ മറുപടി നല്‍കാം.\nഅറിയാത്ത കാര്യത്തെ കുറിച്ച് എങ്ങനെ വിശദീകരണം നല്‍കുമെന്നും തോമസ് ഐസക് ചോദിച്ചു.\nബജറ്റ് അവതരണം രണ്ടര മണിക്കൂര് പിന്നിട്ടപ്പോഴാണ് പ്രതിപക്ഷാംഗങ്ങള് ചോര്‍ന്നുവെന്ന ആരോപണവുമായി സഭയില് പ്രതിഷേധിച്ചത്. എന്താണ് ബഹളത്തിന് കാരണമെന്നും പ്രതിപക്ഷ നേതാവ് വ്യക്തമാക്കണമെന്നും സ്പീക്കര് ആവശ്യപ്പെട്ടു.\nബജറ്റിലെ പ്രഖ്യാപനങ്ങള് വായിക്കുന്നതിന് മുന്നോടിയായിട്ട് തന്നെ സോഷ്യല് മീഡിയയില് പ്രചരിക്കുന്നുവെന്നും മാധ്യമങ്ങളില് വരുന്നുവെന്നുമാണ് ചെന്നിത്തല ഇതിനെക്കുറിച്ച് വിശദമാക്കിയത്. ഇങ്ങനെയാണെങ്കില് താന് ബജറ്റ് വായിച്ചാല് പോരെയെന്നും രമേശ് ചെന്നിത്തല സ്പീക്കറോട് ചോദിച്ചു.\nതുടര്‍ന്ന് സഭയില് പ്രതിപക്ഷത്തിന്റെ ബഹളം ശക്തമായി. ചെയര് സോഷ്യല്‍മീഡിയ ശ്രദ്ധിക്കുന്നില്ലെന്ന് സ്പീക്കര് വ്യക്തമാക്കി. മുഖ്യമന്ത്രി വിശദീകരണവുമായി എഴുന്നേറ്റെങ്കിലും മറുപടിയില് പ്രതിപക്ഷം തൃപ്തരായില്ല.\nഇന്ധനത്തെ ജി.എസ്.ടി പരിധിയില് കൊണ്ടുവരുന്നതിനെ കേരളം പിന്തുണക്കില്ല; തോമസ് ഐസക്ക്\nTuesday 3rd July 2018 5:19pm\nകേരളം ആരോഗ്യരംഗത്ത് ഒന്നാമതെന്ന നീതി ആയോഗ് റിപ്പോര്‍ട്ടിനു മുന്നില് ബി.ജെ.പി നേതാക്കാള് നൂറ്റൊന്ന് ഏത്തമിടണം; തോമസ് ഐസക്\nSunday 11th February 2018 4:43pm\n'ധനമന്ത്രിയും ഖജനാവിനെ പിഴിഞ്ഞു'; തോമസ് ഐസക് ഉഴിച്ചില് ചികിത്സയുടെ പേരില് സര്‍ക്കാരില് നിന്ന് വാങ്ങിയത് 1.20 ലക്ഷം\nSunday 4th February 2018 6:02pm


നിങ്ങൾക്ക് ഈ മരണ മരത്തെക്കുറിച്ച് അറിയാമോ, അടുത്തു നിന്നാൽ പോലും മരണം സംഭവിക്കും...\nമരണത്തിന്റെ മരം എന്നറിയപ്പെടുന്ന വൃക്ഷം. അടുത്ത് ചെന്ന് നിൽക്കുന്നത് പോലും അപകടം. ലോകത്തിലെ ഏറ്റവും അപകടകാരിയായ വൃക്ഷം ഏതാണെന്ന് ചോദിച്ചാൽ പറയാൻ സാധിക്കും മരണത്തെയും മരം എന്ന് വിളിക്കപ്പെടുന്ന മഞ്ഞളിൽ. അറിയാതെ പോലും അതിന്റെ അടുത്ത് ചെന്ന് നിൽക്കരുത്. പേരു സൂചിപ്പിക്കുന്നതുപോലെ മരം മരണത്തിന്റെ ദൂതനാണ്. മഴക്കാലത്ത് അടിയിൽ നിൽക്കുന്നത് പോലും ചർമത്തിൽ പൊള്ളൽ ഉണ്ടാകുമത്രേ. മരത്തിൽ നിന്നുള്ള പഴങ്ങൾ കഴിച്ചാൽ ആന്തരിക രക്തസ്രാവം വരെ സംഭവിക്കും.\nഅത്രയും അപകടകാരികളാണ് അവ. ഈ ഉഷ്ണമേഖല വൃക്ഷത്തിന് വിഷ പേരക്ക എന്ന പേരുമുണ്ട്. കരീബിയ അമേരിക്ക എന്നിവിടങ്ങളിലാണ് തീരദേശ ബീച്ചുകളിൽ ആണ് സാധാരണയായി മഞ്ജനീൽ കണ്ടുവരുന്നത്. തീരദേശ ബീച്ചുകളിലും ഉപ്പുവെള്ളം നിറഞ്ഞ ചതുപ്പു നിലങ്ങളിലും കണ്ടൽകാടുകൾ ആയി ഇവ വളരുന്നു. ഏകദേശം 50 അടി ഉയരത്തിൽ വരെ വളരും. പാലുപോലെ മരത്തിന്റെ കാറ് കട്ടിയുള്ളതും വിഷമായതുമാണ്. മരത്തിന്റെ പുറംതൊലിയിൽ ഇലകളിലും പഴങ്ങളിലും ഈ കറ അടങ്ങിയിട്ടുണ്ട്.\nഅത് ചർമവും ആയി സമ്പർക്കം പുലർത്തിയാൽ കഠിനമായി പൊള്ളിക്കുമ്പോൾ ഉണ്ടാകുന്ന കുമിളകൾ കാണപ്പെടും. മരത്തിൻറെ യിൽ നിരവധി വിഷവസ്തുക്കൾ അടങ്ങിയിട്ടുണ്ട്. എന്നാൽ സയൻസ് അലോട്ട്മെൻറ് അഭിപ്രായത്തിൽ ഫോർ ബോളിൽ നിന്നാണ് ഏറ്റവും ഗുരുതരമായ പ്രശ്നങ്ങൾ ഉണ്ടാകുന്നത്. ഫോർ ഫുൾ ശരീരത്തിനുള്ളിൽ ഉണ്ടാക്കുന്നു. അവ വെള്ളത്തിൽ എളുപ്പം ലയിക്കുന്നതിനാൽ മഴപെയ്യുമ്പോൾ മാഞ്ചനയിൽ നിൽക്കാൻ ആരും ധൈര്യപ്പെട്ടില്ല. ഗിന്നസ് ബുക്ക് ഓഫ് റെക്കോർഡ്സ് ലോകത്തിലെ ഏറ്റവും വിഷം അടങ്ങിയ വൃക്ഷം മഞ്ചേനീൽ ആണെന്ന് തെരഞ്ഞെടുത്തിരിക്കുന്നു. തുടർന്ന് അറിയാൻ വീഡിയോ മുഴുവനായി കാണുക..


Remove Autorun Virus From Usb Drive - Compuhow.com I Remove Autorun Virus From Pendrive Easily I How To Remove Autorun.inf virus With Usb Immunizer\nHome » Compuhow » Computer » Auto run വൈറസിനെ നീക്കാം\nAuto run വൈറസിനെ നീക്കാം\nയു.എസ്.ബി ഡ്രൈവുകള് ഇന്ന് വ്യാപകമായി ഉപയോഗിക്കപ്പെടുന്നുണ്ട്. മുമ്പ് ഫയലുകള് റൈറ്റ് ചെയ്യാനും വീണ്ടും മായ്ച്ച് ഉപയോഗിക്കുകയും ചെയ്തിരുന്നെങ്കില് വിലകുറഞ്ഞതോടെ സ്ഥിരമായി മെമ്മറിയായി തന്നെ ഇത് ഉപയോഗിക്കുന്നുണ്ട്. എന്നാല് ഇത്തരം ഡ്രൈവുകളുടെ ഒരു പ്രധാന പ്രശ്നം എന്നത് വൈറസ് ബാധിക്കുന്നതിലുള്ള അവയുടെ പങ്കാണ്. ഏറ്റവുമധികം വൈറസ് ബാധയുണ്ടാക്കുന്ന ഒന്നാണ് യു.എസ്.ബി ഡ്രൈവുകള്.\nയു.എസ്.ബി ഡ്രൈവുകള് ഉപയോഗിക്കുന്നവര് ശ്രദ്ധിച്ചിട്ടുള്ള ഒരു കാര്യം ഓട്ടോറണ് (autorun.inf) എന്ന വൈറസ് ആയിരിക്കും. ഏറ്റവും വ്യാപകമായി കാണുന്ന ഒന്നാണിത്. ഇത് ഒഴിവാക്കാന് സഹായിക്കുന്ന ബിറ്റ്ഡിഫെന്‍ഡര് കമ്പനിയുടെ ചെറിയൊരു പ്രോഗ്രാമാണ് USB Immunizer.\nഇത് ഉപയോഗിച്ച് യു.എസ്.ബി ഡ്രൈവിനെ immunize ചെയ്യാം. ഇങ്ങനെ ചെയ്യുമ്പോള് നിലവില് അതിലുള്ളവയെ നീക്കം ചെയ്യുകയും പകരം നിരുപദ്രവകാരിയായ ഒരു ഓട്ടോ റണ് ഫയലിനെ ക്രിയേറ്റ് ചെയ്യുകയും ചെയ്യും. ഒരു സമയം ഒരു ഓട്ടോ റണ് ഫയല് മാത്രമേ പെന്‍ഡ്രൈവില് സാധ്യമാകൂ. അതിനാല് തന്നെ തുടര്‍ന്ന് പുറമേ നിന്ന് ഇത്തരം ഫയലുകള് കയറിക്കൂടുന്നത് തടയപ്പെടും.\nPrevious PostSamantha – Vijay pairs in Kathi!!Next Postവൈ-ഫൈ കണക്ഷന് പ്രശ്നങ്ങളും പരിഹാരവും – 1


ലുഖ്‌മാൻ - സൂക്തങ്ങള്: 33-34 - Quran Padanam\nലുഖ്‌മാൻ – സൂക്തങ്ങള്: 33-34\nيَٰٓأَيُّهَا ٱلنَّاسُ ٱتَّقُوا۟ رَبَّكُمْ وَٱخْشَوْا۟ يَوْمًۭا لَّا يَجْزِى وَالِدٌ عَن وَلَدِهِۦ وَلَا مَوْلُودٌ هُوَ جَازٍ عَن وَالِدِهِۦ شَيْـًٔا ۚ إِنَّ وَعْدَ ٱللَّهِ حَقٌّۭ ۖ فَلَا تَغُرَّنَّكُمُ ٱلْحَيَوٰةُ ٱلدُّنْيَا وَلَا يَغُرَّنَّكُم بِٱللَّهِ ٱلْغَرُورُ﴿٣٣﴾ إِنَّ ٱللَّهَ عِندَهُۥ عِلْمُ ٱلسَّاعَةِ وَيُنَزِّلُ ٱلْغَيْثَ وَيَعْلَمُ مَا فِى ٱلْأَرْحَامِ ۖ وَمَا تَدْرِى نَفْسٌۭ مَّاذَا تَكْسِبُ غَدًۭا ۖ وَمَا تَدْرِى نَفْسٌۢ بِأَىِّ أَرْضٍۢ تَمُوتُ ۚ إِنَّ ٱللَّهَ عَلِيمٌ خَبِيرٌۢ﴿٣٤﴾\n(33) അല്ലയോ ജനങ്ങളേ, നിങ്ങളുടെ നാഥനെ സൂക്ഷിക്കുവിന്. പിതാവ് സ്വന്തം പുത്രന് ഒരുപകാരവും ചെയ്യാത്ത, പുത്രന് സ്വന്തം പിതാവിന് ഒട്ടും ഉപകരിക്കാത്ത ആ നാളിനെ ഭയപ്പെടുവിന്. തീര്‍ച്ചയായും അല്ലാഹുവിന്റെ വാഗ്ദാനം സത്യമാകുന്നു. അതിനാല്, ഈ ഐഹികജീവിതം നിങ്ങളെ വഞ്ചിക്കാതിരിക്കട്ടെ. അല്ലാഹുവിന്റെ കാര്യത്തില് ഒരു വഞ്ചകനും നിങ്ങളെ വഞ്ചിക്കാതിരിക്കട്ടെ.\n(34) ഉയിര്‍ത്തെഴുന്നേല്‍പുസമയത്തിന്റെ വിവരം അല്ലാഹുവിങ്കല് മാത്രമാകുന്നു. അവനത്രെ മഴ പെയ്യിക്കുന്നത്. ഗര്‍ഭാശയങ്ങളില് വളരുന്നതെന്തെന്നും അവന് അറിയുന്നു. നാളെ താന് എന്താണ് സമ്പാദിക്കാനിരിക്കുന്നതെന്ന് യാതൊരു ജീവിയും അറിയുന്നില്ല. ഏത് മണ്ണിലാണ് താന് മരിക്കുകയെന്നും ഒരാളും അറിയുന്നില്ല. അല്ലാഹു മാത്രമാകുന്നു എല്ലാം അറിയുന്നവനും തികഞ്ഞ ധാരണയുള്ളവനും.\n33- കൂട്ടുകാര്, നേതാക്കള്, അനുയായികള് എന്നിവരെപ്പോലെയുള്ള ആളുകളാണെങ്കില്, അവര് അകന്ന ബന്ധമുള്ളവരാണെന്ന് പറയാം. ഈ ലോകത്ത് ഏറ്റവും അടുത്ത ബന്ധമാണ് മക്കളും മാതാപിതാക്കളും തമ്മിലുള്ളത്. എന്നാല്, പരലോകത്തെ അവസ്ഥയില് മകന് ശിക്ഷിക്കപ്പെടുമ്പോള് പിതാവ് മുന്നോട്ടുവന്ന്, അവന്റെ കുറ്റത്തിന് ഞാന് ശിക്ഷയനുഭവിച്ചുകൊള്ളാം എന്ന് പറയുകയില്ല. പിതാവിന് ദുര്യോഗം വരുമ്പോള് അദ്ദേഹത്തിന് പകരം എന്നെ നരകത്തിലേക്കയച്ചുകൊള്ളുക എന്ന് പറയാന് ഒരു പുത്രനും ധൈര്യപ്പെടുകയുമില്ല. ഇങ്ങനെയുള്ള സാഹചര്യത്തില് അവിടെ ഒരാള് മറ്റൊരുവനുവേണ്ടി വല്ല ഉപകാരവും ചെയ്യുമെന്ന് പ്രതീക്ഷിക്കാന് വല്ല പഴുതുമുണ്ടോ? അതിനാല്, മറ്റുള്ളവര്‍ക്കുവേണ്ടി സ്വന്തം പരിണതിയെ ദുഷ്ടമാക്കുന്നവന്, അല്ലെങ്കില് സ്വന്തം ഭാഗധേയം മറ്റുള്ളവരില് സമര്‍പ്പിച്ച് അന്ധകാരത്തിന്റെയും പാപങ്ങളുടെയും മാര്‍ഗം സ്വീകരിക്കുന്നവന് ഏറ്റവും വലിയ വിഡ്ഢിയാണ്. പതിനഞ്ചാം സൂക്തത്തില് സന്തതികളെ ഉപദേശിച്ചുകൊണ്ട്, ഐഹിക ജീവിതത്തില് മാതാപിതാക്കളെ സേവിക്കേണ്ടത് മക്കളുടെ നിര്‍ബന്ധ ബാധ്യതയാണ് എന്നുണര്‍ത്തുന്നു; എന്നാല്, ദീനിന്റെയും വിശ്വാസാദര്‍ശങ്ങളുടെയും കാര്യത്തില് മാതാപിതാക്കള് പറയുന്ന അബദ്ധങ്ങള് സ്വീകരിച്ചുകൂടാ എന്ന് വ്യക്തമാക്കിയിട്ടുള്ളത് ഈ സന്ദര്‍ഭത്തില് അനുസ്മരണീയമാണ്. പുനരുത്ഥാനം സമാഗതമാകുമെന്നും ഒരുനാള് അല്ലാഹുവിന്റെ കോടതി നിലവില്‍വരുമെന്നും അവിടെ ഓരോ മനുഷ്യനും തന്റെ പ്രവൃത്തികള്‍ക്ക് സമാധാനം ബോധിപ്പിക്കേണ്ടിവരുമെന്നുമുള്ള വാഗ്ദത്തമാണ് അല്ലാഹുവിന്റെ വാഗ്ദാനംകൊണ്ടുദ്ദേശ്യം. ഭൗതിക ജീവിതത്തിന്റെ പുറംകാഴ്ച ആളുകളെ പലവിധ തെറ്റിദ്ധാരണകളിലകപ്പെടുത്തുന്നു. ജീവിതവും മരണവും ഈ ലോകത്ത് മാത്രമേയുള്ളൂ എന്ന് ചിലര് കരുതുന്നു. അതുകൊണ്ട് എന്ത് പ്രവര്‍ത്തിക്കണമെങ്കിലും ഇവിടെത്തന്നെ പ്രവര്‍ത്തിച്ചുകൊള്ളുക. ചിലര് സ്വന്തം ശക്തിയിലും ക്ഷേമൈശ്വര്യങ്ങളിലും ലഹരിപൂണ്ട് മരണത്തെ മറന്നുകളയുന്നു. തങ്ങളുടെ ജീവിതവും ആനന്ദങ്ങളുമെല്ലാം അനശ്വരങ്ങളാണെന്ന് അവര് സ്വപ്നം കാണുന്നു. ചിലര് ജീവിതത്തിന്റെ ധാര്‍മികവും ആത്മീയവുമായ ലക്ഷ്യങ്ങളെ നിഷേധിച്ചുകൊണ്ട് ഭൗതികനേട്ടങ്ങളെയും ക്ഷണികസുഖങ്ങളെയും സാക്ഷാല് ലക്ഷ്യമായി അംഗീകരിക്കുന്നു. അവരെ സംബന്ധിച്ചിടത്തോളം ജീവിത നിലവാരത്തിന്റെ ഉയര്‍ച്ചക്കപ്പുറമുള്ള ലക്ഷ്യങ്ങള്‍ക്കൊന്നും യാതൊരു സ്ഥാനവുമില്ല. ജീവിത നിലവാരത്തിന്റെ ഉയര്‍ച്ചക്കിടയില് മാനുഷികനിലവാരം എത്ര താണുപോയാലും പ്രശ്‌നമല്ല. ഐഹികക്ഷേമമാണ് സത്യാസത്യങ്ങളുടെ മാനദണ്ഡമെന്നത്രെ ഇനിയും ചിലര് കരുതുന്നത്. ക്ഷേമൈശ്വര്യങ്ങള് നേടാനുതകുന്ന മാര്‍ഗങ്ങളെല്ലാം സത്യമാണ്. അതല്ലാത്തതൊക്കെയും അസത്യവും. ഭൗതികമായ ക്ഷേമവും സുഖവും ദൈവത്തിന് തങ്ങളോടുള്ള പ്രീതിയുടെയും സ്വീകാര്യതയുടെയും ലക്ഷണമായി ചിലര് കരുതുന്നു. ഭൗതിക നേട്ടങ്ങളാര്‍ജിച്ചവരെ, അവരെത്ര ദുഷിച്ച മാര്‍ഗത്തിലൂടെയാണ് അതാര്‍ജിച്ചതെങ്കിലും ദൈവത്തിന്റെ പ്രീതിനേടിയവരായി അവര് കരുതുന്നു. ഭൗതികരംഗത്ത് അവശതകളനുഭവിക്കുന്നവരെ, അവര് ധാര്‍മികമായും ആത്മീയമായും എത്ര ഉയര്‍ന്നവരാണെങ്കിലും ദുഷിച്ച അന്ത്യമുള്ളവരായും അവര് മനസ്സിലാക്കുന്നു. ഇങ്ങനെ, ഏതെല്ലാം വിധത്തിലുള്ള തെറ്റിദ്ധാരണകളുണ്ടോ അവയെല്ലാം അല്ലാഹു ‘ഐഹിക ജീവിതത്തിന്റെ വഞ്ചനകള്’ എന്നതില് ഉള്‍ക്കൊള്ളിച്ചിരിക്കുന്നു. ‘വഞ്ചകന്’ എന്നതുകൊണ്ടുദ്ദേശ്യം ചെകുത്താനാകാം, മനുഷ്യരാകാം, മനുഷ്യരിലെ ഏതെങ്കിലും വിഭാഗമാകാം, സ്വന്തം മനസ്സുതന്നെയുമാകാം; മറ്റു വല്ല സാധനവുമാകാം. വ്യത്യസ്ത ജനങ്ങള് വഞ്ചിതരായിപ്പോകുന്നതിന്റെ അടിസ്ഥാന കാരണങ്ങള് വ്യത്യസ്തങ്ങളാണ് എന്നതുകൊണ്ടാണ് ഏതെങ്കിലും വ്യക്തിയെയോ വസ്തുവിനെയോ നിര്‍ണയിക്കാതെ ഇത്രയും അര്‍ഥവൈപുല്യമുള്ള പദം പ്രയോഗിച്ചത്. ഒരാള് ഏതൊരു പ്രത്യേക സംഗതിയിലൂടെ വഞ്ചിതനായിപ്പോകുന്നുവോ, അല്ലെങ്കില് ഏതൊരു പ്രത്യേക സംഗതിയുടെ സ്വാധീനത്താല് ഒരാളുടെ ജീവിതം നേര്‍വഴിയില്‍നിന്ന് തെറ്റി അബദ്ധ ദിശയിലേക്ക് തിരിയുന്നുവോ, അയാളെ സംബന്ധിച്ചിടത്തോളം ആ സംഗതിയാണ് ‘വഞ്ചകന്.’ ‘അല്ലാഹുവിന്റെ കാര്യത്തില് വഞ്ചിക്കുക’ എന്നതും വളരെ അര്‍ഥവൈപുല്യമുള്ള ഒരു വാക്യമാണ്. വഞ്ചനയുടെ ഇനങ്ങള് അനേകമുണ്ട്. ചിലരെ അവരുടെ വഞ്ചകന് ദൈവമേയില്ല എന്ന് തോന്നിപ്പിക്കുന്നു. മറ്റുചിലരെ ദൈവം ഈ ലോകം സൃഷ്ടിച്ചശേഷം അവന്റെ പാട്ടിന് പോയിരിക്കുന്നുവെന്നും സൃഷ്ടികളുടെ കാര്യത്തില് ഇനിയവന് ഉത്തരവാദിത്വമൊന്നുമില്ലെന്നും ധരിപ്പിക്കുന്നു. ദൈവത്തിന്റെ പ്രീതിയാര്‍ജിച്ച ചിലരുണ്ട്. അവരുടെ സാമീപ്യം നേടിയാല് നിങ്ങള്‍ക്ക് ഇഷ്ടമുള്ളതെന്തും പ്രവര്‍ത്തിക്കാം എന്ന് ചിലരെ ധരിപ്പിക്കുന്നു; ദൈവം കാരുണികനും പൊറുക്കുന്നവനുമാണല്ലോ, നിങ്ങള് പാപങ്ങള് ചെയ്തുകൊള്ളുക; അവന് പൊറുത്തുകൊള്ളും എന്ന് മറ്റുചിലരെ വ്യാമോഹിപ്പിക്കുന്നു: നിര്‍ബന്ധിതരാകുമ്പോള് നിങ്ങള്‍ക്ക് തിന്മ ചെയ്യാം. അത് ദൈവം നിങ്ങളെക്കൊണ്ട് ചെയ്യിക്കുകയാണ്. നിങ്ങള് നന്മയില് നിന്ന് അകന്നുപോകുന്നുവെങ്കില് ദൈവം നിങ്ങള്‍ക്ക് അതിന് ഉതവിയേകിയിട്ടില്ലെന്ന് കരുതിയാല്‍മതി; എന്ന് വേറെ ചിലരെ ഉപദേശിക്കുന്നു. ഈവിധം ദൈവത്തെ സംബന്ധിച്ച് മനുഷ്യര് അകപ്പെടുന്ന നിരവധി തെറ്റിദ്ധാരണകളുണ്ട്. വിശദമായി പരിശോധിച്ചുനോക്കിയാല് എല്ലാ മാര്‍ഗഭ്രംശങ്ങളുടെയും പാപങ്ങളുടെയും കുറ്റകൃത്യങ്ങളുടെയും അടിസ്ഥാന കാരണം മനുഷ്യന് ദൈവത്തിന്റെ കാര്യത്തില് വഞ്ചിതനായിരിക്കുന്നു എന്നതാണെന്ന് കാണാം. ആദര്‍ശപരമായ അബദ്ധങ്ങളും ധാര്‍മികമായ ദുര്‍മാര്‍ഗങ്ങളും ഉടലെടുക്കുന്നത് അതില്‍നിന്നുതന്നെയാണ്.\n34- പുനരുത്ഥാനത്തെയും പരലോകത്തെയും സംബന്ധിച്ച പരാമര്‍ശമുണ്ടാകുമ്പോള് മക്കയിലെ കാഫിറുകള് നബി(സ)യോട് ആവര്‍ത്തിച്ച് ചോദിക്കാറുണ്ടായിരുന്നു: ‘എപ്പോഴാണതൊക്കെ സംഭവിക്കുക?’ ഈ ചോദ്യത്തിനുള്ള മറുപടിയാണ് വാസ്തവത്തിലിത്. ഖുര്‍ആനില് പല സ്ഥലങ്ങളിലും ഈ ചോദ്യം ഉദ്ധരിച്ച് മറുപടി പറഞ്ഞിട്ടുണ്ട്. ചില സ്ഥലങ്ങളില് ചോദ്യം ഉദ്ധരിക്കാതെയും മറുപടി പറഞ്ഞിട്ടുണ്ട്. ചോദ്യം അഭിസംബോധിതരുടെ മനസ്സില് നിലനില്‍ക്കുന്നതുകൊണ്ടാണ് ചോദ്യം ഉദ്ധരിക്കാതെ മറുപടിമാത്രം പറഞ്ഞത്. അത്തരം സൂക്തങ്ങളിലൊന്നാണിത്. അതിന്റെ സമയം സംബന്ധിച്ച ജ്ഞാനം അല്ലാഹുവിങ്കലാണ് എന്നാണ് ഒന്നാമത്തെ വാക്യം. അനന്തരമുള്ള നാല് വാക്യങ്ങള് അതിന് തെളിവായി പറയുകയാണ്. തെളിവിനെ ഇങ്ങനെ സംഗ്രഹിക്കാം: മനുഷ്യന്റെ കടുത്ത ആഗ്രഹങ്ങളുമായി ബന്ധപ്പെട്ട കാര്യങ്ങളെക്കുറിച്ചുപോലും അവന് അറിവില്ല. എന്നിരിക്കെ അഖിലലോകത്തിന്റെയും പര്യവസാനം എപ്പോള് സംഭവിക്കുമെന്ന് അവന് എങ്ങനെ അറിയാനാണ്? നിങ്ങളുടെ സൗഭാഗ്യവും ദൗര്‍ഭാഗ്യവും ഏറിയകൂറും മഴയെ ആശ്രയിച്ചാണിരിക്കുന്നത്. എന്നാല്, അതിന്റെ നിയന്ത്രണം തീര്‍ത്തും അല്ലാഹുവിന്റെ കൈയിലാണ്. എവിടെ എപ്പോള് എത്ര മഴ പെയ്യുമെന്നോ ഏത് ഭൂമി മഴയില്‍നിന്ന് തടയപ്പെടുമെന്നോ നിങ്ങള്‍ക്കറിയില്ല. മഴമൂലം ആപത്തുകളുണ്ടാകുന്നതെവിടെയാണെന്നും നിങ്ങള്‍ക്കറിഞ്ഞുകൂടാ. നിങ്ങളുടെ ഭാര്യമാരുടെ ഉദരത്തില് നിങ്ങളുടെ ബീജത്താല് ഭ്രൂണമുണ്ടാകുന്നു. നിങ്ങളുടെ വംശത്തിന്റെ ഭാവി അതുമായി ബന്ധപ്പെട്ടുകിടക്കുന്നു. പക്ഷേ, ആ ഉദരത്തില് വളര്‍ന്നുവരുന്നതെന്താണെന്ന് നിങ്ങളറിയുന്നില്ല. ഏത് രൂപത്തില് എന്തെല്ലാം ഗുണങ്ങളോടെയാണ് അത് പുറത്തുവരികയെന്നും നിങ്ങളറിയുന്നില്ല. നാളെ നിങ്ങള്‍ക്കുതന്നെ എന്താണ് സംഭവിക്കാന് പോകുന്നതെന്നുപോലും നിങ്ങള്‍ക്കറിഞ്ഞുകൂടാ. ഒരാകസ്മിക സംഭവം നിങ്ങളുടെ ഭാഗധേയം കീഴ്‌മേല് മറിച്ചുകൂടെന്നില്ല. അതിന് ഒരുനിമിഷം മുമ്പുവരെ നിങ്ങളതേക്കുറിച്ച് അജ്ഞരാണ്. നിങ്ങളുടെ ഈ ജീവിതം എവിടെ എങ്ങനെ അവസാനിക്കുമെന്നതിനെക്കുറിച്ചും നിങ്ങള് തികഞ്ഞ അജ്ഞരാണ്. ഈ വിവരങ്ങളെല്ലാം അല്ലാഹു സൂക്ഷിച്ചിരിക്കുന്നു. അവയില് ഒരു വിവരവും നിങ്ങള്‍ക്ക് തന്നിട്ടില്ല. അതില് ഓരോ കാര്യവും അറിയുകയാണെങ്കില് നിങ്ങള്‍ക്ക് തക്കസമയത്ത് ഒരുങ്ങിയിരിക്കാമായിരുന്നു. പക്ഷേ, ഇക്കാര്യങ്ങളിലെല്ലാം അല്ലാഹുവിന്റെ വിധിയിലും നിശ്ചയത്തിലും ഭരമേല്‍പിക്കുകയല്ലാതെ മനുഷ്യന് ഗത്യന്തരമില്ല. അപ്രകാരംതന്നെ ലോകാവസാനത്തെക്കുറിച്ചും അല്ലാഹുവിന്റെ തീരുമാനത്തില് വിശ്വസിക്കുകയേ വഴിയുള്ളൂ. അത്തരം ജ്ഞാനം ആര്‍ക്കും നല്‍കപ്പെട്ടിട്ടില്ല; നല്‍കപ്പെടാവതുമല്ല. (ഇവ്വിഷയകമായി കൂടുതല് വിശദീകരണത്തിന് സൂറ അന്നംല് 65-ആം സൂക്തത്തിന്റെ വിശദീകരണം ശ്രദ്ധിക്കുക.)\nഅല്ലയോ മനുഷ്യരേ = يَا أَيُّهَا النَّاسُ\nനിങ്ങള് സുക്ഷിക്കുക = اتَّقُوا\nനിങ്ങളുടെ നാഥനെ = رَبَّكُمْ\nനിങ്ങള് ഭയപ്പെടുകയും ചെയ്യുക = وَاخْشَوْا\nഒരു നാളിനെ = يَوْمًا\nപ്രയോജനപ്പെടുകയില്ല = لَّا يَجْزِي\nപിതാവ് = وَالِدٌ\nതന്റെ മകന് = عَن وَلَدِهِ\nമകനും അല്ല = وَلَا مَوْلُودٌ\nപ്രയോജനപ്പെടുന്നവന് = جَازٍ\nതന്റെ പിതാവിന് = عَن وَالِدِهِ\nഒട്ടും = شَيْئًاۚ\nവാഗ്ദാനം = وَعْدَ\nസത്യമാണ് = حَقٌّۖ\nഅതിനാല് നിങ്ങളെ വഞ്ചിക്കാതിരിക്കട്ടെ = فَلَا تَغُرَّنَّكُمُ\nഐഹിക ജീവിതം = الْحَيَاةُ الدُّنْيَا\nനിങ്ങളെ വഞ്ചിക്കാതിരിക്കട്ടെ = وَلَا يَغُرَّنَّكُم\nഅല്ലാഹുവിന്റെ കാര്യത്തില് = بِاللَّهِ\nകൊടും വഞ്ചകന് = الْغَرُورُ\nഅവങ്കലാണ് = عِندَهُ\nഅറിവ് = عِلْمُ\nഅന്ത്യസമയത്തെക്കുറിച്ചുള്ള = السَّاعَةِ\nഅവന് ഇറക്കുന്നു (വര്‍ഷിപ്പിക്കുന്നു) = وَيُنَزِّلُ\nഅവന് അറിയുന്നു = وَيَعْلَمُ\nഗര്‍ഭാശയങ്ങളുലുള്ളത് എന്തെന്ന് = مَا فِي الْأَرْحَامِۖ\nഅറിയില്ല = وَمَا تَدْرِي\nഒരാളും, ആര്‍ക്കും = نَفْسٌ\nഎന്തു നേടുമെന്ന് = مَّاذَا تَكْسِبُ\nനാളെ = غَدًاۖ\nഏത് നാട്ടില് = بِأَيِّ أَرْضٍ\nമരിക്കും (എന്ന്) = تَمُوتُۚ\nഎല്ലാം അറിയുന്നവനാണ് = عَلِيمٌ\nസൂക്ഷ്മ ജ്ഞാനിയാണ് = خَبِيرٌ


ബജറ്റ് പ്രഖ്യാപനത്തെ പുകഴ്ത്തി മാന്‍ഹോള് ടീം\nBy Subha Lekshmi B R.03 Mar, 2017\nതിരൂര്: തോട്ടിപ്പണി മുക്ത കേരളത്തിന് പത്ത് കോടി രൂപ അനുവദിച്ചുകൊണ്ടുളള ബജറ്റ് പ്രഖ്യാപനം മാന്‍ഹോള് ടീമിന് ലഭിച്ച് ഏറ്റവും വലിയ അംഗീകാരമാണെന്ന് സംവിധായിക വിധു വിന്‍സെന്‍റ്. തങ്ങളുടെ പ്രയത്നം ചെറിയ തോതിലെങ്കിലും ഫലം കണ്ടു തുടുങ്ങുന്നുവെന്നതില് ഏറെ സന്തോഷമുണ്ടെന്നും വിധു പറഞ്ഞു. കണ്ടിട്ടും കാണാതിരുന്ന യാഥാര്‍ത്ഥ്യത്തെ അംഗീകരിക്കാന് സര്‍ക്കാര് തയ്യാറായി എന്നത് ചെറിയ കാര്യമല്ള. അതുകൊണ്ടാണ് മറ്റെല്ളാ പുരസ്ക്കാരങ്ങളെക്കാളും വലിയ അംഗീകരമാണിതെന്ന് ഞങ്ങള് പറയുന്നത്.\nവളരെ പുരോഗമിച്ചു എന്ന് നമ്മള് അവകാശപ്പെടുന്ന നമ്മുടെ സ്വന്തം നാട്ടില് ഒരു യാഥാര്‍ത്ഥ്യം നിലനില്‍ക്കുന്നുണ്ടായിരുന്നു. അത് പരിഹരിക്കപ്പെട്ടാതെ 60 വര്‍ഷമായി നമ്മള്\nജനാധിപത്യത്തെയും മനു,ഷ്യാവകാശത്തെയും കുറിച്ച് പറഞ്ഞു നടന്നു. കണ്‍മുന്നില് തന്നെ മനുഷ്യരെ മനുഷ്യരല്ളാതെ കാണുന്ന സമീപനം. അങ്ങനെയൊന്നില്ള എന്ന നിലയില് ആ\nമനുഷ്യ ജീവിതങ്ങളെ നമ്മള് കാണാതിരിന്നു. അങ്ങനെ ആ യാഥാര്‍ത്ഥ്യം കാണാതിരുന്നവര്‍ക്ക് മുന്നില് അതെത്തിക്കുന്ന ഉപകരണം മാത്രമായിരുന്നു ഞാനുള്‍പ്പെടുന്ന മാന്‍ഹോള് ടീം.\nമാധ്യമങ്ങളുടെ സൌന്ദര്യശാസ്ത്രത്തിനപ്പുറം അത് പറയാനുദ്ദേശിച്ച സാമൂഹിക യാഥാര്‍ത്ഥ്യങ്ങള് എത്തേണ്ടിടത്ത് എത്തിക്കൊണ്ടിരിക്കുന്നു എന്ന നിലയിലാണ് ഞങ്ങള് ഇതിനെ കാണുന്നത്. സിനിമ കലയെന്ന നിലയില് തന്നെ നിര്‍വഹിക്കേണ്ട സാമൂഹിക ഉത്തരവാദിത്വം ഉണ്ടെന്ന് ഒരിക്കല് കൂടി ബോധ്യപ്പെടുത്തുന്നു സര്‍ക്കാരിന്‍െറ ഈ?പ്രഖ്യാപനം.\n13,500 ഓളം പേര് ഈ പണി ചെയ്യുന്നുവെന്നാണ് കണക്ക് എന്നാല് നിരോധിച്ച പണിയാണിത് എന്നതിനാല് തോട്ടിപ്പണിക്കാര് എന്ന് പേര് മാറ്റി കൂലി എന്ന് പ്രത്യക്ഷപ്പെടാന് തുടങ്ങി.സര്‍ക്കാരിന്‍െറ തീരുമാനം ഈ പണിയല്ള അവസാനിപ്പിച്ചത് പേര് മാത്രമായിരുന്നു മാറ്റിയത്.ഈ യാഥാര്‍ത്ഥ്യം വര്‍ഷങ്ങളോളം നമ്മള് കാണാതിരുന്നു. ആ ഭാഗത്തേയ്ക്കു നോട്ടമയച്ചു എന്നതാണ് മാന്‍ഹോള് ടീം ചെയ്തത്.ഇവരുടെ സാമൂഹികാവസ്ഥ മാറ്റാവുന്നതേയുളളൂ ഇപ്പോള് തന്നെ ചെയ്യാവുന്നതാണ്. കേരളത്തിന് പുറത്ത് ഇതിന്‍െറ വ്യാപ്തി വളരെ വലുതാണ്. കേരളത്തില് അതപേകഷിച്ച് കുറവാണ്. ഇവിടെ വേണ്ടത് സാന്പത്തികമായ ഇടപെടല് മാത്രമല്ള, അവരുടെ സാമൂഹിക അന്തസ്സ് ഉയര്‍ത്തിപ്പിടിക്കുന്നതിനായി പൊതുസമൂഹത്തിന്‍െറ ശ്രദ്ധയും കരുതലും വേണം.മാധ്യമപ്രവര്‍ത്തക എന്ന നിലയിലും സിനിമാപ്രവര്‍ത്തക എന്ന നിലയിലും വ്യകതിപരമായി ചാരിതാര്‍ത്ഥ്യം നല്‍കുന്നതാണ് ധനമന്ത്രിയുടെ പ്രഖ്യാപനമെന്ന് വിധു വിന്‍സെന്‍റ് കൂട്ടിച്ചേര്‍ത്തു.


ഇപ്പോഴും സബ്‌സിഡിയുണ്ടെന്ന് സുരേന്ദ്രന്; മൂന്ന് മാസമായി കിട്ടുന്നില്ലെന്ന് പറഞ്ഞപ്പോള് മറുപടിയില്ലാതെ വണ്ടിവിട്ടു\nപാചകവാതകത്തിന് വില കൂടിയെങ്കിലും സബ്‌സിഡി കിട്ടുന്നുണ്ടെന്ന് അവകാശപ്പെട്ട് ബിജെപി സംസ്ഥാന അധ്യക്ഷന് കെ സുരേന്ദ്രന്. സബ്‌സിഡി കഴിഞ്ഞ മൂന്നുമാസമായി അക്കൗണ്ടില് വരുന്നില്ലെന്ന മാധ്യമപ്രവര്‍ത്തകരുടെ ചോദ്യത്തിന് ഒരു ദിവസത്തെക്കോ ഒരു മാസത്തെക്കോ അക്കൗണ്ടില് വന്നില്ലെന്ന് കരുതി സബ്‌സിഡി നിര്‍ത്തലാക്കി എന്നല്ല അര്‍ത്ഥമെന്നും സുരേന്ദ്രന് വാദിച്ചു. മാധ്യമപ്രവര്‍ത്തകരുടെ ചോദ്യം: പാചകവാതകത്തിന് 25 രൂപ ഇന്ന് വര്‍ധിച്ചിരിക്കുകയാണ്. എല്ലാ മാസവും ഇങ്ങനെ വര്‍ധിച്ചുകൊണ്ടിരിക്കുകയാണ്. സാധാരണക്കാരുടെ ജീവിതം ദുസഹമായി കൊണ്ടിരിക്കുകയാണ്. ഇക്കാര്യത്തില് ബിജെപി പ്രതിഷേധിക്കുന്നുണ്ടോ. എന്താണ് നിലപാട്. മൂന്നുമാസത്തിനിടെയില് കൂടിയത് 220 രൂപയുടെ […]\n1 March 2021 8:02 AM GMT\nപാചകവാതകത്തിന് വില കൂടിയെങ്കിലും സബ്‌സിഡി കിട്ടുന്നുണ്ടെന്ന് അവകാശപ്പെട്ട് ബിജെപി സംസ്ഥാന അധ്യക്ഷന് കെ സുരേന്ദ്രന്. സബ്‌സിഡി കഴിഞ്ഞ മൂന്നുമാസമായി അക്കൗണ്ടില് വരുന്നില്ലെന്ന മാധ്യമപ്രവര്‍ത്തകരുടെ ചോദ്യത്തിന് ഒരു ദിവസത്തെക്കോ ഒരു മാസത്തെക്കോ അക്കൗണ്ടില് വന്നില്ലെന്ന് കരുതി സബ്‌സിഡി നിര്‍ത്തലാക്കി എന്നല്ല അര്‍ത്ഥമെന്നും സുരേന്ദ്രന് വാദിച്ചു.\nമാധ്യമപ്രവര്‍ത്തകരുടെ ചോദ്യം: പാചകവാതകത്തിന് 25 രൂപ ഇന്ന് വര്‍ധിച്ചിരിക്കുകയാണ്. എല്ലാ മാസവും ഇങ്ങനെ വര്‍ധിച്ചുകൊണ്ടിരിക്കുകയാണ്. സാധാരണക്കാരുടെ ജീവിതം ദുസഹമായി കൊണ്ടിരിക്കുകയാണ്. ഇക്കാര്യത്തില് ബിജെപി പ്രതിഷേധിക്കുന്നുണ്ടോ. എന്താണ് നിലപാട്. മൂന്നുമാസത്തിനിടെയില് കൂടിയത് 220 രൂപയുടെ വര്‍ധനവാണ്. ഒരു മാസത്തിനിടയില് 100 രൂപയുടെ വര്‍ധനവുണ്ടായിട്ടുണ്ട്.\nസുരേന്ദ്രന്റെ മറുപടി: അല്ല, പാചകവാതകത്തിന് സാധാരണക്കാരന് സര്‍ക്കാര് സബ്‌സിഡി കൊടുക്കുന്നുണ്ടല്ലോ. സബ്‌സിഡി നിര്‍ത്തലാക്കിയിട്ടൊന്നുമില്ല.\nമാധ്യമപ്രവര്‍ത്തകരുടെ ചോദ്യം: സബ്‌സിഡി ഇപ്പോള് ബാങ്കില് വരുന്നില്ല.\nസുരേന്ദ്രന്റെ മറുപടി: ആര് പറഞ്ഞു. നിങ്ങള് ഒരു ദിവസത്തേക്കോ, ഒരു മാസത്തേക്കോ വന്നിട്ടില്ലെന്ന് കരുതി. സര്‍ക്കാര് സബ്‌സിഡി നിര്‍ത്തലാക്കിയെന്ന് ഞാന് എവിടെയും കണ്ടിട്ടില്ല.\nമാധ്യമപ്രവര്‍ത്തകരുടെ ചോദ്യം: അതായത് ഇപ്പോള് വരുന്നില്ല. മൂന്നു മാസമായി അക്കൗണ്ടില് വരുന്നില്ല.\nചോദ്യത്തിന് മറുപടിയില്ല. സുരേന്ദ്രന് വണ്ടിവിട്ടു.


ടാറ്റ നാനോയുടെ ചരിത്രം – Kerala Business Tube\nHome / A Slider / ടാറ്റ നാനോയുടെ ചരിത്രം\nടാറ്റ നാനോയുടെ ചരിത്രം\nPosted by: Bevin Jacob in A Slider, Business Auto July 13, 2018\t0 117 Views\nനാനോ എന്ന കാര് ലോകത്തെ തന്നെ അത്ഭുതമായിരുന്നു. ഏറ്റവും വിലക്കുറവുള്ള കാര് , സാധാരണക്കാരന്റെ കാര് , ഒരു ലക്ഷം രൂപയുടെ കാര് എന്നൊക്കെയുള്ള വിശേഷണങ്ങളുമായി എത്തിയ നാനോ പക്ഷേ ഒടുവില് വന്‍പരാജയമായി മാറി. നാനോ വിപണിയില് നിന്നു പിന്മാറുമെന്നാണ് ഇപ്പോള് കിട്ടുന്ന വിവരം. രത്തന് ടാറ്റയുടെ സ്വപ്നസാക്ഷാത്കാരമായ നാനോയുടെ ചരിത്രത്തിലേയ്ക്ക് ഒന്നു കണ്ണോടിക്കാം.\nജനങ്ങളുടെ കാർ എന്ന കാഴ്ചപ്പാടിൽനിന്നായിരുന്ന നാനോയുടെ പിറവി.ടാറ്റയുടെ വർഷങ്ങള് നീണ്ട പരിശ്രമത്തിന്റെ ഫലമായി 2008 ലെ ഡല്‍ഹി ഓട്ടോ എക്സ്‍പോ വേദിയിലാണ് നാനോയുടെ അരങ്ങേറ്റം കുറിച്ചത്. ലോകമെമ്പാടുമുള്ള മാധ്യമ പ്രവര്‍ത്തകര് ആ ചടങ്ങില് പങ്കെടുക്കാന് എത്തിയിരുന്നു. എല്ലാ മാധ്യമങ്ങളിലെല്ലാം നാനോ നിറഞ്ഞുനിന്നു. ബൈക്കില് യാത്ര ചെയ്യുന്നവരൊക്കെ നാനോയിലേയ്ക്ക് മാറുമെന്ന് ലോകം പറഞ്ഞു. ജനങ്ങള് കൂട്ടമായി ടൂവീലറില് നിന്ന് നാനോയിലേയ്ക്ക് മാറുമ്പോള് അന്തരീക്ഷമലിനീകരണവും ട്രാഫിക് തിരക്കും കൂടുമെന്നുമുള്ള വാദങ്ങള് വിമര്‍ശകരും ഉയര്‍ത്തി.\nനിര്‍മാണച്ചെലവ് പരമാവധി കുറച്ചാണ് നാനോയെ ടാറ്റ ഒരുക്കിയത്. പിന്നില് ഉറപ്പിച്ച രണ്ട് സിലിണ്ടര് പെട്രോള് എന്‍ജിന് , മാന്വല് സ്റ്റിയറിങ് ,ടൂവിലറുകളുടെ പോലെ ലളിതമായ ഇന്‍സ്ട്രമെന്റ് ക്ലസ്റ്റര് എന്നിവയുള്ള കാറിന് ഏറ്റവും അത്യാവശ്യമായ ഫീച്ചറുകള് മാത്രമേ നല്‍കിയുള്ളൂ. പാസഞ്ചര് സൈഡിലെ മിറര് പോലും ചെലവുചുരുക്കലിന്റെ ഭാഗമായി ഒഴിവാക്കി. പക്ഷേ ക്യൂട്ട് ലുക്കുള്ള നാനോയെ ജനങ്ങള്‍ക്ക് ഇഷ്ടമായി. എസിയില്ലാത്ത നാനോയാണ് ഒരു ലക്ഷം രൂപ വിലയ്ക്ക് പുറത്തിറങ്ങിയത്. 2008 ഒക്ടോബറില് കാറിന്റെ വിതരണം ആരംഭിക്കാനായിരുന്നു ടാറ്റയുടെ ആദ്യ പദ്ധതി. എന്നാല് പശ്ചിമബംഗാളിലെ സിംഗൂരില് സ്ഥാപിച്ച പ്ലാന്റിനെതിരെ തൃണമൂല് കോണ്‍ഗ്രസിന്റെ നേതൃത്വത്തില് സമരം തുടങ്ങിയതോടെ ടാറ്റ അവിടം വിടേണ്ടി വന്നു. പ്ലാന്റിനായി 1500 കോടി രൂപയാണ് ടാറ്റ മോട്ടോഴ്സ് മുതല് മുടക്കിയത്. ഗുജറാത്തിലെ അഹമ്മദാബാദിനടുത്തുള്ള സനന്ദില് പുതിയ പ്ലാന്റ് സ്ഥാപിച്ചു. പുതിയ പ്ലാന്റിനായി 2000 കോടി രൂപ കൂടി ടാറ്റയ്ക്ക് മുടക്കേണ്ടതായി വന്നു. എന്നാല് ആദ്യ ബാച്ച് നാനോ ഉത്പാദിപ്പിച്ചത് ഉത്തരാഖണ്ഡിലെ പാന്ത്നഗര് പ്ലാന്റില് നിന്നായിരുന്നു.\nബുക്ക് ചെയ്തത് 2.03 ലക്ഷം പേര്\n2009 ഫെബ്രുവരിയിലാണ് നാനോയുടെ ബുക്കിങ് ആരംഭിച്ചത്.ഏപ്രില് 25 ന് ബുക്കിങ് അവസാനിപ്പിക്കുമ്പോള് നാനോയ്ക്ക് വേണ്ടി പണമടച്ചവരുടെ എണ്ണം 2.03 ലക്ഷം പേരായിരുന്നു. ഇതിലൂടെ ടാറ്റ മോട്ടോഴ്സിന് ലഭിച്ചത് 2500 കോടി രൂപയും.ബാങ്ക് ലോണ് ആയോ 70000 രൂപ മുടക്കിയോ ആണ് ബുക്ക് ചെയ്യാന് അവസരം നല്‍കിയത്.ഏറ്റവും അധികം ബുക്കിങ് ലഭിച്ചത് എസിയുള്ള വകഭേദമായ എല്‍എക്സിനായിരുന്നു. ഇതിനിടെ ടാറ്റ ഷോറൂമുകളില് നാനോയെ ഒരു നോക്കുകാണാന് എത്തിയത് 14 ലക്ഷത്തിലേറെ പേരായിരുന്നു.\nബുക്കിങ് നഷ്ടപ്പെടാന് ഒരു കാലം\nബുക്ക് ചെയ്തവരില് നിന്ന് കംപ്യൂട്ടറൈസ്ഡ് നറുക്കെടുപ്പിലൂടെ തിരഞ്ഞെടുക്കപ്പെടുന്ന ഒരു ലക്ഷം പേര്‍ക്ക് കാര് വിതരണം ചെയ്യാനായിരുന്നു ടാറ്റ മോട്ടോഴ്സിന്റെ പദ്ധതി. പക്ഷേ വന്‍തോതിലുള്ള ബുക്കിങ്ങിന് അനുസരിച്ച് കാര് ഉത്പാദിപ്പിക്കാന് ടാറ്റയ്ക്ക് കഴിഞ്ഞില്ല. പ്രതിവര്‍ഷം അറുപതിനായിരം നാനോ നിര്‍മിക്കാനുള്ള ശേഷിയേ ടാറ്റയ്ക്ക് തുടക്കത്തില് ഉണ്ടായിരുന്നുള്ളൂ. കാലതാമസം നേരിട്ടതോടെ ബുക്കിങ്ങുകള് കൂട്ടത്തോടെ പിന്‍വലിക്കപ്പെട്ടു. കൂനിന്‍മേല് കുരുപോലെ , നിരത്തില് പാര്‍ക്ക് ചെയ്തിരുന്ന നാനോയ്ക്ക് തീപിടിച്ചു നശിച്ചു എന്ന വാര്‍ത്ത വന്‍പ്രാധാന്യത്തോടെ മാധ്യമങ്ങളില് വന്നു. ബുക്ക് ചെയ്തവര്‍ക്ക് നാനോ വേണ്ടെന്നു വയ്ക്കാന് വേറെ കാരണം വേണ്ടായിരുന്നു.\nവില കൂട്ടിയതും വിനയായി\nപദ്ധതിയുടെ തുടക്കത്തില് പ്ലാന്റ് മാറ്റിസ്ഥാപിക്കേണ്ടി വന്നത് അടക്കമുള്ള കാര്യങ്ങള് ടാറ്റ മോട്ടോഴ്സിനു വന്‍സാമ്പത്തിക നഷ്ടമുണ്ടാക്കി. ഇത് നാനോയുടെ വില വര്‍ധിപ്പിക്കാന് കമ്പനിയെ നിര്‍ബന്ധിതരാക്കി.ഒരു ലക്ഷം രൂപയുടെ കാര് .എന്നു കൊട്ടിഘോഷിക്കപ്പെട്ട നാനോയെ കൂടുതല് വില കൊടുത്ത് വാങ്ങാന് പലരും തയ്യാറായില്ല.\nനാനോയ്ക്ക് കൂടുതല് സൌകര്യങ്ങള് നല്‍കി കൂടിയ വിലയ്ക്ക് നാനോ ട്വിസ്റ്റ്, നെസ്റ്റ് ജെൻ നാനോ എന്നീ വകഭേദങ്ങൾ പുറത്തിറക്കിയെങ്കിലും ലക്ഷം രൂപയുടെ കാര് എന്ന ആദ്യകാല വിശേഷണം നാനോയ്ക്ക് ജനപ്രീതി നേടാന് തടസമായി. വില്‍പ്പന വളരെ കുറവാണെങ്കിലും ഇത്രയും കാലം നാനോയെ കമ്പനി വിപണിയില് നിലനിര്‍ത്തി പോന്നത് രത്തന് ടാറ്റയ്ക്ക് നാനോയോടുള്ള ‘വൈകാരിക’ അടുപ്പം മൂലമായിരുന്നു. ഇത്രയുമൊക്ക ചെയ്തിട്ടും നാനോയ്ക്ക് ഗതികേട് മാറാത്ത സാഹചര്യത്തില് അതിന്റെ ഉത്പാദനം നിര്‍ത്താനേ കമ്പനിയ്ക്ക് കഴിയൂ. എങ്കിലും ഓര്‍ഡര് കൊടുത്താല് സനന്ദ് പ്ലാന്റില് നിന്ന് നാനോ ഉത്പാദിപ്പിച്ച് കിട്ടും..\nPrevious: നടുവൊടിച്ച് വിലക്കയറ്റം; അഞ്ച് മാസത്തെ റെക്കോര്‍ഡ് നിരക്കില്\nNext: ഏറ്റവും ഭാരം കുറഞ്ഞ, മടക്കാവുന്ന ഇ-ബൈക്ക്\nകളയില് നിന്നും മോചനം നേടാന് തൈകള് പ്ലാസ്റ്റിക്ക് പാത്തികളില് നട്ടുപിടിപ്പിക്കല് വ്യാപകമായി\nഫെഡറല് ബാങ്കിന് 262 കോടിരൂപ ലാഭം


റഷ്യന് വിമാനദുരന്തം: തിരച്ചില് ഊര്‍ജിതം | Russia plane crash: Huge search for bodies in Black Sea | Madhyamam\ndate_range 26 Dec 2016 11:08 PM GMT\nറഷ്യന് വിമാനദുരന്തം: തിരച്ചില് ഊര്‍ജിതം\nകാണാതായവരില് 64 പേര് സിറിയയിലേക്കുള്ള റഷ്യന് സൈനികരുടെ സംഗീതസംഘം\nമോസ്കോ: 92 യാത്രക്കാരുമായി ചെങ്കടലില് തകര്‍ന്നുവീണ റഷ്യന് വിമാനത്തിന്‍െറ അവശിഷ്ടങ്ങള്‍ക്കായി തിരച്ചില് ശക്തമാക്കി. തകര്‍ന്ന വിമാനത്തിന്‍െറ പ്രധാന ഭാഗങ്ങളും 11 മൃതദേഹങ്ങളും കണ്ടത്തെിയതായാണ് അവസാനം ലഭിക്കുന്ന വിവരം. ബാക്കിയുള്ള മൃതദേഹങ്ങള്‍ക്കായി വന് സന്നാഹത്തോടെയുള്ള തിരച്ചില് തുടരുകയാണ്. റഷ്യയുടെ വ്യോമ-നാവിക സേനയുടെ 3500ലധികം വരുന്ന സംഘം തിരച്ചിലില് പങ്കുവഹിക്കുന്നുണ്ട്. രാജ്യത്തെ നൂറുകണക്കിന് മുങ്ങള്‍വിദഗ്ധരെയും നിയോഗിച്ചിട്ടുണ്ട്. ഡ്രോണുകളും അന്തര്‍വാഹിനികളും ഉപയോഗിക്കുന്നുണ്ട്.\nസോചിയിലെ കരിങ്കടല് തീരത്തിന്‍െറ 1.5 കി.മീറ്റര് പരിധിയില്‍നിന്നാണ് വിമാനത്തിന്‍െറ ഭാഗങ്ങള് ലഭിച്ചതെന്ന് പ്രതിരോധ മന്ത്രാലയം പ്രസ്താവനയില് അറിയിച്ചു. അപകടത്തെ അതിജീവിച്ച ആരെയും ഇതുവരെ കണ്ടത്തെിയിട്ടില്ല. ഞായറാഴ്ച മോസ്കോയില്‍നിന്ന് പുറപ്പെട്ട വിമാനം ഇന്ധനം നിറക്കുന്നതിന് സോചിയില് ഇറങ്ങിയിരുന്നു. ഇവിടെനിന്ന് സിറിയയിലെ ലതാക്കയിലേക്കുപോയ വിമാനമാണ് അപകടത്തില്‍പെട്ടത്.\nവിമാനം ടേക്ക് ഓഫ് ചെയ്ത് 20 മിനിറ്റിനകം റഡാറില്‍നിന്ന് അപ്രത്യക്ഷമാവുകയായിരുന്നു. മോസ്കോ സമയം രാവിലെ 5:40നാണ് വിമാനവുമായുള്ള ബന്ധം ഇല്ലാതായത്. വിമാനത്തില്‍നിന്ന് അവസാനം ലഭിച്ച സന്ദേശത്തില് അസാധാരണമായി ഒന്നുമുണ്ടായിരുന്നില്ളെന്ന് അധികൃതര് അറിയിച്ചു. 1983 മുതല് സര്‍വിസ് നടത്തുന്ന വിമാനത്തിന് അടുത്തകാലത്ത് അറ്റകുറ്റപ്പണികള് നടത്തിയിരുന്നതായും വ്യക്തമായിട്ടുണ്ട്. അപകടമുണ്ടാകാനുള്ള കാരണം സംബന്ധിച്ച് സര്‍ക്കാര് അന്വേഷണം പ്രഖ്യാപിച്ചിട്ടുണ്ട്. പൈലറ്റിന്‍െറ പിഴവാണോ അല്ളെങ്കില് സാങ്കേതികപിഴവാണോ അപകടകാരണമെന്ന് പരിശോധിക്കുമെന്ന് റഷ്യന് ഗതാഗതമന്ത്രി മക്സിം സൊകോലോവ് പറഞ്ഞു.\nവിമാനത്തില് യാത്ര ചെയ്തിരുന്നവരുടെ പേരുവിവരങ്ങള് അധികൃതര് പുറത്തുവിട്ടിട്ടുണ്ട്. ഇവരില് 64 പേര് അലക്സാഡ്രോവ് ഗായക സംഘത്തിലെ അംഗങ്ങളാണ്. സിറിയയിലെ റഷ്യന് സംഘത്തിനുവേണ്ടി പുതുവര്‍ഷരാവില് സംഗീത പരിപാടികള് അവതരിപ്പിക്കാനാണ് ഇവര് പുറപ്പെട്ടത്.\nഒമ്പത് മാധ്യമപ്രവര്‍ത്തകര്, ഏട്ട് സൈനികര്, രണ്ട് സര്‍ക്കാര് ഉദ്യോഗസ്ഥര്, ഏട്ട് വിമാനത്തിലെ ജോലിക്കാര് എന്നിവരാണ് വിമാനത്തിലുണ്ടായിരുന്ന മറ്റുള്ളവര്. സന്നദ്ധപ്രവര്‍ത്തനങ്ങള് നടത്തുന്ന ചിലരും സംഘത്തിലുണ്ട്.\nസിറിയന് പ്രസിഡന്‍റ് ബശ്ശാര് അല്‍അസദിന്‍െറ നേതൃത്വത്തിലുള്ള സര്‍ക്കാര് സേനയുടെ വിമതര്‍ക്കെതിരായ നീക്കങ്ങള്‍ക്ക് റഷ്യ സൈനികസഹായം നല്‍കുന്നുണ്ട്. പ്രധാനമായും വ്യോമാക്രമണങ്ങളാണ് റഷ്യ നടത്തുന്നത്.\nTAGS:Russian plane crash\nNews Summary - Russia plane crash: Huge search for bodies in Black Sea


ഇടവേളയ്ക്ക് ശേഷം ക്രിക്കറ്റ് താരമായി അനുഷ്ക ശർമ; ‘ഛക്ഡ എക്സ്പ്രസ്’ നെറ്റ്ഫ്ലിക്സിൽ റിലീസാവും\nJanuary 6, 2022 10:34 am NRI Desk Movies\nNRI DESK : ഒരു ഇടവേളയ്ക്ക് ശേഷം ബോളിവുഡ് താരം അനുഷ്ക ശര്‍മ സിനിമയിലേക്ക് തിരിച്ചെത്തുന്നു.വനിതാ ക്രിക്കറ്റിലെ മികച്ച പേസ് ബൗളര്‍മാരില് ഒരാളും മുന് ക്യാപ്റ്റനുമായ ജുലാന് ഗോസ്വാമിയുടെ ജീവിതകഥയുമായാണ് അനുഷ്കയുടെ രണ്ടാം വരവ്. ‘ഛക്ഡ എക്സ്പ്രസ്’ എന്നാണ് ചിത്രത്തിന് പേര് നൽകിയിരിക്കുന്നത്. ചിത്രം നെറ്റ്ഫ്ലിക്സിൽ റിലീസാവും.\nചക്ദാ എക്സ്പ്രസ് എന്ന ചിത്രത്തിന്‍റെ ടീസറും അനുഷ്ക സമൂഹ മാധ്യമങ്ങളില് പങ്കുവെച്ചു. ക്ലീൻ സ്ലേറ്റ് ഫിലിംസിന്റെ ബാനറിൽ അനുഷ്ക ശർമ തന്നെ നിർമിക്കുന്ന ചിത്രം പ്രോസിത് റോയ് ആണ് സംവിധാനം ചെയ്യുന്നത്. 2018ൽ പുറത്തിറങ്ങിയ ‘സീറോ’ എന്ന ചിത്രത്തിനു ശേഷം ഇതാദ്യമായാണ് അനുഷ്ക ക്യാമറയ്ക്ക് മുന്നിലെത്തുന്നത് എന്ന പ്രിത്യേകതയും ചിത്രത്തിനുണ്ട്.\nമറ്റ് തടസ്സങ്ങൾ ഉണ്ടായില്ലെങ്കിൽ ‘ഹൃദയം’ 21നു തന്നെ; റിലീസ് മാറ്റിവച്ചു എന്ന വാർത്തകൾ തള്ളി വിനീത് ശ്രീനിവാസൻ


വീട്ടുകാര് അലങ്കാര മത്സ്യം വാങ്ങിക്കൊടുത്തില്ല, എട്ടാം ക്ലാസ്സുകാരന് പോലീസിനെയും നാട്ടുകാരെയും വട്ടം ചുറ്റിച്ചത് മണിക്കൂറുകളോളം - Kottayam Media\nവീട്ടുകാര് അലങ്കാര മത്സ്യം വാങ്ങിക്കൊടുത്തില്ല, എട്ടാം ക്ലാസ്സുകാരന് പോലീസിനെയും നാട്ടുകാരെയും വട്ടം ചുറ്റിച്ചത് മണിക്കൂറുകളോളം\nവീട്ടുകാര് അലങ്കാര മത്സ്യം വാങ്ങിക്കൊടുത്തില്ല, എട്ടാം ക്ലാസ്സുകാരന് പോലീസിനെയും നാട്ടുകാരെയും വട്ടം ചുറ്റിച്ചത് മണിക്കൂറുകളോളം. അലങ്കാര മത്സ്യങ്ങളെ വാങ്ങികൊടുക്കാത്തതിന് അമ്മയെയും സഹോദരനെയും വീടിനുള്ളില് പൂട്ടിയിട്ടിട്ട ശേഷം പട്ടിക്കൂട്ടില് ഒളിച്ചിരുന്ന 13 കാരനാണ് ഒരു നാടിനെ മുഴുവന് മുള്‍മുനയില് നിര്‍ത്തിയത്. അലങ്കാര മത്സ്യങ്ങളെ വളര്‍ത്തണമെന്നും വാങ്ങിക്കൊടുക്കണമെന്നും കുട്ടി അമ്മയോട് ആവശ്യപ്പെട്ടു. എന്നാല് അമ്മ അത് വാങ്ങി നല്‍കിയില്ല.\nവിദേശത്തായ അച്ഛന് അടുത്ത മാസം നാട്ടില് വരുമ്പോള് വാങ്ങി നല്‍കാമെന്നു അമ്മ പറഞ്ഞു. ഇതില് പ്രകോപിതനായ കുട്ടി വീട് പുറത്തു നിന്നു പൂട്ടിയ ശേഷം പട്ടിക്കൂട്ടില് കയറി ഒളിച്ചിരിക്കുകയായിരുന്നു. പിന്‍വാതിലിലൂടെ വീട്ടില് നിന്നും പുറത്തിറങ്ങിയ അമ്മയും സഹോദരനും കുട്ടിയെ തിരക്കി എങ്കിലും കണ്ടെത്താനായില്ല. തുടര്‍ന്നു ബന്ധുക്കളെ എല്ലാം വിവരമറിയിച്ചു. ബന്ധു വീടുകളിലൊന്നും കുട്ടി ചെന്നിട്ടില്ലെന്ന് അറിഞ്ഞതോടെ ആകെ ബഹളവും കരച്ചിലുമായി.\nഇതോടെ സംഭവം പോലീസിലും അറിയിച്ചു. കുട്ടിയുടെ ഫോട്ടോയുമായി പോലീസ് അന്വേഷണം ആരംഭിച്ചു. സമീപമുള്ള പോലീസ് സ്റ്റേഷനുകളിലും കുട്ടിയെ സംബന്ധിച്ചുള്ള വിവരങ്ങള് കൈമാറി. നാട്ടുകാരും പോലീസിനൊപ്പം കുട്ടിക്കായി സംഘം തിരിഞ്ഞ് അന്വേഷണം തുടങ്ങി. സമൂഹമാധ്യമങ്ങളില് കുട്ടിയെ കാണാനില്ല എന്ന സന്ദേശങ്ങള് എത്തി. പല സ്ഥലങ്ങളിലും കുട്ടിയെ കണ്ടതായുള്ള സംശയം വന്നതോടെ പോലീസും നാട്ടുകാരും പല സംഘങ്ങളായി തിരിഞ്ഞ് കുട്ടിയെ കണ്ടെത്താനുള്ള ശ്രമം ഊര്‍ജിതമാക്കി. നഗരത്തില് കുട്ടിയെ കണ്ടതായി ചിലര് സംശയം പ്രകടിപ്പിച്ചതോടെ ബസ് സ്റ്റാന്‍ഡുകളിലും റെയില്‍വേ സ്റ്റേഷനിലും പോലീസ് പരിശോധന നടത്തി. വിവിധ സ്ഥലങ്ങളിലെ സിസിടിവി ക്യാമറകളും പരിശോധിച്ചു. പോലീസും നാട്ടുകാരും അന്വേഷണം ഊര്‍ജിതമായി നടത്തുന്നതിനിടെ രാത്രി9മണിയോടെ പട്ടിക്കൂട്ടില് ഒളിച്ചിരുന്ന കുട്ടിയെ കണ്ടെത്തുകയായിരുന്നു.


kallupra praveen arrested | അനാഥായ പ്ലസ് ടുക്കാരിയെ ഏറ്റെടുത്തത് മകളെ പോലെ; വിവാഹ വാഗ്ദാനം നൽകി വളച്ചെടുത്ത് പീഡനം; വിദേശ മലയാളിയുടെ തലയിൽ വച്ച് രക്ഷപ്പെടൽ പൊളിഞ്ഞപ്പോൾ മുങ്ങൽ; മഹിളാ സംരക്ഷ കേന്ദ്രത്തിൽ നിന്ന് പതിനെട്ട് തികഞ്ഞ പെൺകുട്ടിയെ തട്ടിക്കൊണ്ട് പോയത് സിനിമാ സ്‌റ്റൈലിൽ; രണ്ടാം ഭാര്യയായി സ്വന്തം വീട്ടിലെത്തിക്കാനുള്ള തിരക്കഥ പൊളിഞ്ഞത് വിനയായി; ആറ്റിൽ ചാടിയ പ്രതി പൊങ്ങിയത് ഓട്ടോയുടെ ഡിക്കിയിൽ; അഞ്ചു മക്കളുടെ അച്ഛൻ കല്ലൂപ്പാറ പ്രവീൺ ഇനി പോക്‌സോ കേസിൽ അഴിക്കുള്ളിൽ - MarunadanMalayali.com\nJuly 15, 2019 | 08:24 AM IST | Permalink\nപത്തനംതിട്ട: മാതാപിതാക്കളുടെ മരണത്തോടെ അനാഥയായ പ്ലസ് ടു വിദ്യാർത്ഥിനിടെ താൻ വളർത്തിക്കൊള്ളാമെന്ന് പറഞ്ഞ് ഏറ്റെടുക്കുകയും തുടർന്ന് വിവിധ സ്ഥലങ്ങളിൽ കൊണ്ടു പോയി നിരന്തരമായി പീഡിപ്പിക്കുകയും ചെയ്ത വിവാഹിതനും അഞ്ചു മക്കളുടെ പിതാവുമായ ക്രിമിനലിനെ പൊലീസ് അതിസാഹസികമായി പൊക്കി. ബർമുഡയും ധരിച്ച് ഡീസൽ ഓട്ടോയുടെ ഡിക്കിയിൽ പടുതയും മൂടി കിടന്ന പീഡകനെ പൊലീസ് പിന്തുടർന്ന് പിടികൂടുകയായിരുന്നു.\nകല്ലൂപ്പാറ കടമാൻകുളം ചാമക്കുന്നിൽ വീട്ടിൽ പ്രവീൺ ബസലേൽ മാത്യുവി(പ്രവീൺ-31)നെയാണ് കീഴ്‌വായ്പൂർ ഇൻസ്പെക്ടർ സിടി സഞ്ജയിന്റെ നേതൃത്വത്തിൽ ഞായറാഴ്ച രാവിലെ പുറമറ്റത്ത് നിന്ന് അറസ്റ്റ് ചെയ്തത്. സിനിമാക്കഥയെ വെല്ലുന്ന പീഡനകഥയാണ് പൊലീസ് പറയുന്നത്. പ്രവീൺ ആളു ചില്ലറക്കാരനല്ല. മോഷണം, പിടിച്ചുപറി, തീവയ്പ്, ബലാൽസംഗം, കഞ്ചാവ് കടത്ത്, വാഹന മോഷണം തുടങ്ങി ക്രിമിനൽ പ്രവൃത്തികളിൽ മാത്രം സ്പെഷലൈസ് ചെയ്തയാളാണ്. കഴിഞ്ഞ വർഷം ഒക്ടോബറിലാണ് പ്രതി സ്വന്തം രക്തബന്ധത്തിലുള്ള തിരുവല്ല സ്വദേശിയായ പെൺകുട്ടിയെ ഏറ്റെടുക്കുന്നത്. ഇവളെ ഞാൻ വളർത്തിക്കൊള്ളാമെന്നാണ് മറ്റു ബന്ധുക്കളോട് പറഞ്ഞത്.\nഅസഹിഷ്ണുതയുടെ കാലത്തെ സഹിഷ്ണുത കാഴ്ചകൾ; ക്ഷേത്രത്തിനും പള്ളിക്കും ഉൽസവമാഘോഷിക്കാൻ ഒറ്റ കമാനം മതി; മതമൈത്രിയുടെ കല്ലൂപ്പാറ വിശേഷങ്ങൾ ഇങ്ങനെ\nതിരുവല്ല പ്രവചനാതീതം; റാന്നിയിൽ എതിരാളിയുടെ അവശത രാജു എബ്രഹാമിന് തുണയാകും; കോന്നിയിൽ മുൻതൂക്കം അടൂർ പ്രകാശിന് തന്നെ; അടൂരിലുള്ളത് ചിറ്റയം ഇഫക്ട്; ആറന്മുളയിൽ പൊരിഞ്ഞ പോരും; അഡ്വക്കേറ്റ് ജയശങ്കർ പത്തനംതിട്ട ജില്ലയെ വിലയിരുത്തുന്നു\nജലനിധി മലപ്പുറം റീജണൽ ഓഫീസ് കരാർ ജീവനക്കാരൻ പഞ്ചായത്തുകളിലെ കുടിവെള്ള പദ്ധതികളുടെ പണം തട്ടി കൊയ്തതു കോടികൾ; ഭാര്യ അറസ്റ്റിൽ; ബിഎംഡബ്ല്യു കാറും കസ്റ്റഡിയിൽ; ജോലി നിലനിർത്തിയതു രാഷ്ട്രീയ സ്വാധീനത്താൽ; കേരളത്തിനു പുറത്ത് ഒളിവിലുള്ള പ്രതിക്കായി പൊലീസിന്റെ തെരച്ചിൽ\nഅവർ അതിന് സമ്മതിക്കുകയും ചെയ്തു. പെണ്ണിനെ കൈയിൽ കിട്ടിയതോടെ പ്രവീൺ പ്രണയം നടിച്ചു പീഡനത്തിന് തുനിഞ്ഞു. പെൺകുട്ടി വഴങ്ങാതെ വന്നതോടെ വിവാഹ വാഗ്ദാനമായി. ഇതിൽ വീണ പെൺകുട്ടിയെ കല്ലൂപ്പാറയിലും പരിസരങ്ങളിലുമായി വിവിധ ആളൊഴിഞ്ഞ വീടുകളിൽ കൊണ്ടു പോയി പീഡിപ്പിച്ചു. വിവരം പുറത്തായതോടെ മറ്റു ബന്ധുക്കൾ പരാതി നൽകി. തിരുവല്ല പൊലീസ് അന്വേഷണം തുടങ്ങിയതോടെ പെൺകുട്ടി പീഡിപ്പിക്കപ്പെട്ടുവെന്ന് മനസിലായി. ഇവിടെയും പ്രവീൺ ക്രിമിനൽ ബുദ്ധി പ്രയോഗിച്ചു. സമീപവാസിയായ വിദേശമലയാളിയാണ് തന്നെ പീഡിപ്പിച്ചതെന്ന് മൊഴി നൽകാൻ പ്രവീൺ പെൺകുട്ടിയെ പഠിപ്പിച്ചു.\nപെൺകുട്ടി അപ്രകാരം മൊഴി നൽകിയതോടെ വിദേശ മലയാളിയെ ചുറ്റിപ്പറ്റി അന്വേഷണം തുടങ്ങി. എന്നാൽ, പീഡനം നടന്ന കാലയളവിൽ വിദേശ മലയാളി നാട്ടിലില്ലായിരുന്നുവെന്ന് കണ്ടെത്തിയതോടെ അതു പൊളിഞ്ഞു. പെൺകുട്ടിയെ വിശദമായി വീണ്ടും ചോദ്യം ചെയ്തപ്പോൾ പീഡകൻ പ്രവീൺ തന്നെയെന്ന് വ്യക്തമായി. ഇതോടെ ഇയാൾ തമിഴ്‌നാട്ടിലേക്ക് കടന്നു. പെൺകുട്ടിയെ കോടതി മഹിളാ സംരക്ഷണ കേന്ദ്രത്തിലേക്ക് മാറ്റി. തമിഴ്‌നാട്ടിൽ ഒളിവിലുള്ള പ്രതിക്കായി പൊലീസ് അന്വേഷണം നടത്തിയെങ്കിലും കിട്ടിയില്ല. എന്നാൽ, ഇയാൾ ഇടയ്ക്കിടയ്്ക്ക് കരിമാൻതോട്ടിലെ സ്വന്തം വീട്ടിൽ വന്നു മടങ്ങിയിരുന്നു. ജൂലൈ മാസത്തിലെ ആദ്യ ആഴ്ച പെൺകുട്ടിക്ക് പ്രായപൂർത്തിയായി. ഈ വിവരം നേരത്തേ അറിയാമായിരുന്ന പ്രവീൺ മഹിളാ സംരക്ഷണ കേന്ദ്രത്തിൽ നിന്ന് പെൺകുട്ടിയെ കടത്തി.\nഇതിന് വേറെ കേസ് രജിസ്റ്റർ ചെയ്ത് തിരുവല്ല പൊലീസ് അന്വേഷണം നടത്തി വരികയായിരുന്നു. പൊലീസ് മഅന്വേഷണം ഊർജിതമാണെന്ന് മനസിലാക്കിയ പ്രതി പെൺകുട്ടിയെ എരുമേലിയിലുള്ള ബന്ധു വീട്ടിൽ കൊണ്ടു നിർത്തി. ജീവിക്കാനുള്ള പണം കണ്ടെത്തുന്നതിനായി കമ്പത്തു നിന്ന് കഞ്ചാവ് വാങ്ങി കോട്ടയം, പത്തനംതിട്ട ജില്ലകളിൽ വിതരണം നടത്തി വരികയായിരുന്നു. കഴിഞ്ഞ ഏതാനും നാളുകളായി രാത്രികാലങ്ങളിൽ പ്രതി സ്വന്തം വീട്ടിൽ വന്നു പോകുന്നുണ്ട് എന്ന വിവരത്തിന്റെ അടിസ്ഥാനത്തിൽ പൊലീസ് നിരീക്ഷണം ശക്തമാക്കിയിരുന്നു. ശനിയാഴ്ച വൈകിട്ട് പെൺകുട്ടിയുമായി കല്ലൂപ്പാറക്ക് സമീപം മണിമലയാറിന്റെ കറുത്ത വടശേരിക്കടവിൽ എത്തിയ പ്രതി സുഹൃത്തുക്കെള അയച്ച് ഭാര്യയെ അവിടേക്ക് വിളിച്ചു വരുത്തി.\nപെൺകുട്ടിയെ സപത്നിയായി വീട്ടിൽ നിർത്തണമെന്ന് പ്രതി ഭാര്യയെ നിർബന്ധിക്കുകയും ചെയ്തു. പ്രവീൺ വന്ന വിവരം അറിഞ്ഞ് കീഴ്‌വായ്പൂർ പൊലീസ് സ്ഥലത്ത് എത്തിയതോടെ പ്രതി മണിമലയാറ്റിൽ ചാടി രക്ഷപെട്ടു. രാത്രിയിൽ സമീപ സ്റ്റേഷനുകളിൽ നിന്നും കൂടുതൽ പൊലീസുകാരെയും വാഹനങ്ങളും എത്തിച്ച് കല്ലൂപ്പാറ പ്രദേശം മുഴുവൻ പൊലീസ് അരിച്ചു പെറുക്കിയെങ്കിലും പ്രതിയുടെ പൊടി പോലും കിട്ടിയില്ല. ഈ സമയമത്രയും പ്രവീൺ മണിമലയാറ്റിൽ ഒളിച്ചിരിക്കുകയായിരുന്നു. ഞായറാഴ്ച പുലർച്ചെ വസ്ത്രം മാറുന്നതിനായി വീട്ടിൽ എത്തിയ പ്രതി സമീപവാസികളെ ഭീഷണിപ്പെടുത്തി. ഇത് അറിഞ്ഞ് പൊലീസ് സ്ഥലത്ത് എത്തിയപ്പേൾ പ്രതി രക്ഷപ്പെട്ടു. പരിചയക്കാരന്റെ സഹായത്തോടെ ഒരു ഡീസൽ ഓട്ടോയുടെ ഡിക്കിയിൽ കിടന്ന് പടുത കൊണ്ട് മൂടി പലായനം തുടങ്ങി. ചങ്ങനാശേരിയിലേക്കായിരുന്നു പോക്ക്. ബർമുഡ മാത്രമായിരുന്നു വേഷം. വിവരം ചോർന്നു കിട്ടിയ കീഴ്‌വായ്പൂർ ഇൻസ്പെക്ടർ സഞ്ജയിന്റെ നേതൃത്വത്തിൽ പൊലീസ് സംഘം പുറമറ്റത്ത് വച്ച് പിന്നാലെ കൂടി. വാഹനത്തെ പിന്തുടർന്ന് സാഹസികമായി പ്രതിയെ കീഴടക്കുകയായിരുന്നു.\nകീഴ്‌വായ്പൂർ പൊലീസ് സ്റ്റേഷനിൽ 2011 മുതൽ മോഷണം, വീടിനു തീവപ്പ്, പിടിച്ചു പറി, പൊതുമുതൽ നശിപ്പിക്കൽ, പ്രായപൂർത്തിയാകാത്ത പെൺകുട്ടിക്ക് പീഡനം എന്നീ കേസുകളിൽ പ്രവീൺ പ്രതിയാണ്. കൊല്ലം അഞ്ചാലുംമൂട് പൊലീസ് സ്റ്റേഷനിൽ ആൊ ഓട്ടോറിക്ഷ മോഷണം, നൂറനാട് പൊലീസ് സ്റ്റേഷനിൽ ആപ്പെ ഓട്ടോറിക്ഷ മോഷണം, മാവേലിക്കര സ്റ്റേഷനിൽ ടിപ്പർ മോഷണം, ചങ്ങനാശേരി സ്റ്റേഷനിൽ കള്ളനോട്ട് കേസ്, ഏറ്റുമാനൂർ സ്റ്റേഷനിൽ ടിപ്പർ മോഷണം തിരുവല്ല സ്റ്റേഷനിൽ വധശ്രമം, കഞ്ചാവ് കടത്ത് എന്നീ കേസുകളിലും പ്രതിയാണ്. ഒമ്പതു മാസമായി പൊലീസിനെ കബളിപ്പിച്ച് നടക്കുകയായിരുന്നു പ്രവീൺ.\nകുറ്റകൃത്യം നടത്തിയ ശേഷം തമിഴ്‌നാട്ടിലേക്ക് കടക്കുന്നതായിരുന്നു ഇയാളുടെ രീതി. എസ്ഐമാരായ ബിഎസ്ആദർശ്, എംകെ ഷിബു, സീനിയർ സിവിൽ പൊലീസ് ഓഫീസർമാരായ സന്തോഷ്, ഷാനവാസ്, ബിജു, സിവിൽ പൊലീസ് ഓഫീസർമാരായ അൻസീം, സുരേഷ്, സന്തോഷ്, സുനിൽ കുമാർ, സി. ജോൺ, അജീഷ്, അനൂപ്, അരുൺ, റെജിൻ, സജി എന്നിവർ അടങ്ങിയ സംഘമാണ് പ്രതിയെ അറസ്റ്റ് ചെയ്തത്.


By Web Desk.26 02 2021\nതിരുവനന്തപുരം: സംസ്ഥാനത്ത് ഇന്ന് 3671 പേര്‍ക്ക് കോവിഡ് 19 സ്ഥിരീകരിച്ചു. തൃശൂര് 490, കോഴിക്കോട് 457, കൊല്ലം 378, പത്തനംതിട്ട 333, എറണാകുളം 332, മലപ്പുറം 278, ആലപ്പുഴ 272, തിരുവനന്തപുരം 234, കോട്ടയം 227, കണ്ണൂര് 177, വയനാട് 159, പാലക്കാട് 130, കാസര്‍ഗോഡ് 119, ഇടുക്കി 85 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. യു.കെ.യില് നിന്നും വന്ന3പേര്‍ക്കാണ് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചത്. ഇതോടെ അടുത്തിടെ യു.കെ.യില് നിന്നും വന്ന 94 പേര്‍ക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരില് 82 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.


പ്ലസ്ടു കഴിഞ്ഞവർക്ക് ഇന്ത്യൻ നേവിയിൽ നാവികനാകാം ; 2500 ഒഴിവുകൾ അപേക്ഷ ഏപ്രിൽ 26 മുതൽ 30 വരെ - Simon Mash (Simon Pavaratty), Teacher, PSMVHSS Kattoor\nപ്ലസ്ടു കഴിഞ്ഞവർക്ക് ഇന്ത്യൻ നേവിയിൽ നാവികനാകാം ; 2500 ഒഴിവുകൾ അപേക്ഷ ഏപ്രിൽ 26 മുതൽ 30 വരെ\nഇന്ത്യൻ നേവിയിൽ ആർട്ടിഫിസർ അപ്രന്റീസ്, സീനിയർ സെക്കൻഡറി റിക്രൂട്ട് എന്നിവയ്ക്ക് കീഴിൽ സെയിലർ തസ്തികകളിലേക്ക് 2500 ഒഴിവുകൾ അപേക്ഷിക്കാൻ അവസരം. പുരുഷൻമാരായ ഉദ്യോഗാർത്ഥികൾക്ക് 2021 ഏപ്രിൽ 26 മുതൽ 2021 ഏപ്രിൽ 30 വരെ ഇന്ത്യൻ നേവിയുടെ ഔദ്യോഗിക വെബ്സൈറ്റ വഴി അപേക്ഷിക്കാം.\n01-02-2001 മുതൽ 31-07-2004 വരെ (രണ്ട് തീയതികളും ഉൾപ്പെടെ)\nപന്ത്രണ്ടാം ക്ലാസ് ആണ് അപേക്ഷിക്കാനുള്ള അടിസ്ഥാന വിദ്യാഭ്യാസ യോഗ്യത.\nSSR - (സീനിയർ സെക്കൻഡറി റിക്രൂട്ട്) വിഭാഗത്തിലേക്ക് അപേക്ഷിക്കാൻ പന്ത്രണ്ടാം ക്ലാസ് പാസായിരിക്കണം.\nമാത്സ്, ഫിസിക്‌സ് എന്നീ വിഷയങ്ങൾക്ക് പുറമെ കെമിസ്ട്രി, ബയോളജി, കംപ്യൂട്ടർ സയൻസ് എന്നിവയിൽ ഏതെങ്കിലും ഒരു വിഷയം പഠിച്ച് 60 ശതമാനത്തിൽ കുറയാത്ത മാർക്ക് വാങ്ങി പാസായവരായിരിക്കണം.\nAA (ആർട്ടിഫിസർ അപ്രന്റീസ്) വിഭാഗത്തിലേക്ക് അപേക്ഷിക്കാനും പന്ത്രണ്ടാം ക്ലാസ് തന്നെയാണ് അടിസ്ഥാന വിദ്യാഭ്യാസ യോഗ്യത.\nമാത്സ്, ഫിസിക്‌സ് എന്നീ വിഷയങ്ങൾക്ക് പുറമെ കെമിസ്ട്രി, ബയോളജി, കംപ്യൂട്ടർ സയൻസ് എന്നവയിലേതെങ്കിലും ഒരു വിഷയം പഠിച്ചിരിക്കണം\nഅപേക്ഷകരിൽ നിന്ന് ഷോർട്ട്‌ലിസ്റ്റ് ചെയ്യപ്പെടുന്ന ഉദ്യോഗാർത്ഥികൾക്കായി ഓൺലൈൻ പരീക്ഷയുണ്ടാകും. ഫിസിക്കൽ ടെസ്റ്റും മെഡിക്കൽ ടെസ്റ്റും നടത്തും. തെരഞ്ഞടുക്കപ്പെടുന്നവർക്ക് ട്രെയിനിംഗ് കാലയളവിൽ തുടക്കത്തിൽ 14,600 രൂപ സ്‌റ്റൈപ്പന്റായി ലഭിക്കും. ട്രെയിനിംഗ് വിജയകരമായി പൂർത്തിയാക്കുന്നവരെ ലെവൽ3തസ്തികയിൻ നിയമിക്കും.\n21,700 മുതൽ 69,100 രൂപ വരെയാണ് ശമ്പള സ്‌കെയിൽ. ഇതിന് പുറമെ മറ്റ് ആനുകൂല്യങ്ങളും ലഭിക്കും.\nജനറൽ, ഒ.ബി.സി വിഭാഗക്കാർക്ക് 215 രൂപയാണ് അപേക്ഷാ ഫീസ്.\nഎസ്.സി, എസ്.ടി വിഭാഗക്കാർക്ക് ഫീസില്ല.\nഓൺലൈൻ വഴിയാണ് ഫീസടയ്‌ക്കേണ്ടത്.\nഓൺലൈൻ വഴിയാണ് അപേക്ഷ സമർപ്പിക്കേണ്ടത്.\nഇന്ത്യൻ നേവിയുടെ ഔദ്യോഗിക വെബ്‌സൈറ്റായ https://www.joinindiannavy.gov.in/ സന്ദർശിച് ഓൺലൈനായി അപേക്ഷിക്കാം


Why Modi withdrew the three farm laws — and the precedent from six years ago-മോദി കാര്‍ഷിക നിയമങ്ങള് പിന്‍വലിച്ചതിനു പിന്നിലെന്ത്? ആദ്യമല്ല ഈ കീഴടങ്ങൽ\nസന്ദീപ് വധം: പിന്നില് രാഷ്ട്രീയ വിരോധവും വ്യക്തി വൈരാഗ്യവും; റിമാന്‍ഡ് റിപ്പോര്‍ട്ട്\n1,707 അധ്യാപക, അനധ്യാപകര് വാക്സിനെടുത്തിട്ടില്ല; വാശി കാണിക്കരുതെന്ന് വിദ്യാഭ്യാസ മന്ത്രി\nസംസ്ഥാനത്ത് മുന്ന് പേരില് ഒമിക്രോണ് സംശയം; പരിശോധനാ ഫലം ഇന്ന് ലഭിച്ചേക്കും\nലക്ഷ്യം കൂറ്റന് സ്കോര്; ഇന്ത്യയ്ക്ക് ഭേദപ്പെട്ട തുടക്കം\nനിലവിലെ വാക്സിനുകള് ഒമിക്രോണിനെതിരെ ഫലപ്രദമാണന്നതില് വ്യക്തതയില്ലെന്ന് വിദഗ്ധര്\nമുല്ലപ്പെരിയാര്: കേരളത്തിന്റെ നിര്‍ദേശം തമിഴ്നാട് അവഗണിച്ചു; രാത്രി ഷട്ടറുകള് ഉയര്‍ത്തി\nജവാദ് ചുഴലിക്കാറ്റ്: സംസ്ഥാനത്തിന് ഭീഷണിയില്ല; ഒറ്റപ്പെട്ട ശക്തമായ മഴയ്ക്ക് സാധ്യത\nമോദി കാര്‍ഷിക നിയമങ്ങള് പിന്‍വലിച്ചതിന് പിന്നിലെന്ത്? ആദ്യമല്ല ഈ കീഴടങ്ങൽ\nഓര്‍ഡിനന്‍സുകള്‍ക്കു പകരമായി കഴിഞ്ഞവര്‍ഷം സെപ്റ്റംബറിലായിരുന്നു ഉത്തര്‍പ്രദേശ്, പഞ്ചാബ്, ഉത്തരാഖണ്ഡ്, ഹിമാചല് പ്രദേശ്, ഗോവ സംസ്ഥാനങ്ങളിൽ നിയമസഭാ തിരഞ്ഞെടുപ്പ് നടക്കാനിരിക്കെയാണു കാർഷിക നിയമങ്ങൾ പിൻവലിക്കുന്നതായുള്ള പ്രഖ്യാപനം പ്രധാനമന്ത്രി നടത്തിയത്. ഈ തിരഞ്ഞെടുപ്പുൾ ബിജെപിയെ സംബന്ധിച്ച് നിര്‍ണായകമാണ്\nUpdated: November 19, 2021 6:16:22 pm\nവിവാദമായ മൂന്ന് കാര്‍ഷിക നിയമങ്ങള് റദ്ദാക്കുന്നതായി ഗുരുനാനാക്ക് ജയന്തി ദിനമായ ഇന്ന് പ്രധാനമന്ത്രി നരേന്ദ്ര മോദി പ്രഖ്യാപിച്ചിരിക്കുകയാണ്. ഈ നിയമങ്ങള്‍ക്കെതിരെ പ്രധാനമായും പഞ്ചാബ്, ഹരിയാന എന്നിവിടങ്ങളില്‍നിന്നുള്ള കര്‍ഷകര് കഴിഞ്ഞ വര്‍ഷം നവംബര് 26 മുതല് ഡല്‍ഹി അതിര്‍ത്തികളില് സമരം തുടരുകയാണ്.\nഈ നിയമങ്ങള് എത്ര കാലത്തേക്ക് പ്രാബല്യത്തിലുണ്ടായിരുന്നു?\nകാര്‍ഷികോത്പന്ന വ്യാപാര, വിപണന (പ്രോത്സാഹനവും സുഗമമാക്കലും) നിയമം 2020, വില ഉറപ്പാക്കലും കാര്‍ഷിക സേവനവും സംബന്ധിച്ച കര്‍ഷക (ശാക്തീകരണവും സംരക്ഷണവും) കരാര് നിയമം 2020, അവശ്യ വസ്തു (ഭേദഗതി) നിയമം 2020 എന്നീ മൂന്നു വിവാദ നിയമങ്ങളുടെ തുടക്കം 2020 ജൂണ് അഞ്ചിനായിരുന്നു. ഈ നിയമങ്ങളുടെ മുന്നോടിയായുള്ള മൂന്ന് ഓര്‍ഡിനന്‍സുകളില് രാഷ്ട്രപതി വിജ്ഞാപനം ചെയ്തത് ഈ ദിവസമായിരുന്നു.\nമൂന്നു ഓര്‍ഡിനന്‍സുകള്‍ക്കു പകരമായി കഴിഞ്ഞവര്‍ഷം സെപ്റ്റംബറിലായിരുന്നു പാര്‍ലമെന്റ് നിയമം പാസാക്കിയത്. മൂന്നു നിയമങ്ങളും ഈ വര്‍ഷം ജനുവരി 12നു സുപ്രീം കോടതി സ്‌റ്റേ ചെയ്തു. അതിനാല് ഈ നിയമങ്ങള് 221 ദിവസം മാത്രമാണു പ്രാബല്യത്തിലുണ്ടായിരുന്നത്.\nനിയമങ്ങള് പിന്‍വലിക്കാനുള്ള നടപടി എന്തായിരിക്കും?\nഏത് നിയമവും നടപ്പാക്കാനും ഭേദഗതി ചെയ്യാനും റദ്ദാക്കാനും പാര്‍ലമെന്റിന് അധികാരമുണ്ട്. മൂന്നു കാര്‍ഷിക നിയമങ്ങള് റദ്ദാക്കാനുള്ള പ്രമേയങ്ങള് വരുന്ന പാര്‍ലമെന്റ് സമ്മേളനത്തില് സര്‍ക്കാരിനു അവതരിപ്പിക്കേണ്ടിവരും. ഈ നിയമങ്ങള് നടപ്പിലാക്കുന്നതിനായി ബില്ലുകള് കൊണ്ടുവന്ന അതേ മന്ത്രാലയങ്ങളായിരിക്കും പ്രമേയങ്ങള് അവതരിപ്പിക്കുക.\nഇത്രയും കാലം ശക്തമായി പ്രതിരോധിച്ച ശേഷം നിയമങ്ങള് റദ്ദാക്കാന് സര്‍ക്കാര് തീരുമാനിച്ചത് എന്തുകൊണ്ട്?\nനിയമങ്ങള് പിന്‍വലിക്കാന് ഔദ്യോഗിക കാരണങ്ങളൊന്നും വ്യക്തമാക്കിയിട്ടില്ലെങ്കിലും പാര്‍ലമെന്റിന്റെ ശീതകാല സമ്മേളനം നവംബര് 29 ന് ആരംഭിക്കാനിരിക്കെയാണു സര്‍ക്കാര് തീരുമാനം. പാര്‍ലമെന്റിന്റെ അവസാന സമ്മേളനത്തില്, ഈ നിയമങ്ങളുടെ പേരില് പ്രതിപക്ഷം സര്‍ക്കാരിനെ ശക്തമായി ആക്രമിച്ചിരുന്നു. ഇത് പാര്‍ലമെന്റിന്റെ ഇരു സഭകളുടെയും പ്രവര്‍ത്തനത്തെ ബാധിച്ചു.\nകൂടാതെ രാജ്യത്തെ അഞ്ച് സംസ്ഥാനങ്ങളിലെ നിയമസഭാ തിരഞ്ഞെടുപ്പ് നടക്കാനിരിക്കെയാണു പ്രധാനമന്ത്രി ഇന്ന് പ്രഖ്യാപനം നടത്തിയതെന്ന പ്രത്യേകതയുമുണ്ട്. ഉത്തര്‍പ്രദേശ്, പഞ്ചാബ്, ഉത്തരാഖണ്ഡ്, ഹിമാചല് പ്രദേശ്, ഗോവ സംസ്ഥാനങ്ങളിലെ തിരഞ്ഞെടുപ്പ് ബിജെപി സംബന്ധിച്ച് നിര്‍ണായകമാണ്. ഈ വര്‍ഷമാദ്യം പഞ്ചാബില് നടന്ന തദ്ദേശ തെരഞ്ഞെടുപ്പിലും ഹരിയാനയിലെ നിയമസഭാ ഉപതെരഞ്ഞെടുപ്പിലും ബിജെപിയുടെ പ്രകടനം ദയനീയമായിരുന്നു.\nനിയമങ്ങള് പിന്‍വലിക്കുന്നതിന്റെ പ്രത്യാഘാതം എന്തായിരിക്കും?\nകാര്‍ഷികമേഖലയിലെ പരിഷ്‌കാരത്തിന്റെ ഭാഗമായാണു കേന്ദ്ര സര്‍ക്കാര് കാര്‍ഷിക നിയമങ്ങള് കൊണ്ടുവന്നത്. ‘ചരിത്രപരം’ ആവര്‍ത്തിച്ച് പ്രഖ്യാപിക്കുന്ന ഈ നിയമങ്ങള് തിരിച്ചെടുക്കാന് നിര്‍ബന്ധിമായ സര്‍ക്കാര്, പരിഷ്‌കരണ പാതയില് ഇനി വളരെ കരുതലോടെ നീങ്ങേണ്ടി വരും.\nനിശ്ചയദാര്‍ഢ്യവും അജയ്യതയുമാണ് അനൂകൂലികളുടെ ഇടയിലെ മോദി സര്‍ക്കാരിന്റെ പ്രതിച്ഛായ. നേരത്തെ ഇത്തരത്തില് പിന്മാറേണ്ടി വന്നിട്ടുണ്ടോ?\nസമാനമായ രീതിയില് നരേന്ദ്രമോദി സര്‍ക്കാര് പിന്‍വാങ്ങിയതിനു നേരത്തെ ഒരു ഉദാഹരണമുണ്ട്. ഭൂമി ഏറ്റെടുക്കല്, പുനരധിവാസം, എന്നിവയുമായി ബന്ധപ്പെട്ട് ന്യായമായ നഷ്ടപരിഹാരത്തിനും സുതാര്യതയ്ക്കുമുള്ള അവകാശം (ആര്‍എഫ്‌സിടിഎല്‍എആര്‍ആര്) നിയമം 2013 ഭേദഗതി ചെയ്യുന്നതിനായി കൊണ്ടുവന്ന വിവാദ ഓര്‍ഡിനന്‍സ് മോദി സര്‍ക്കാര് പിന്‍വലിച്ചിരുന്നു. കഴിഞ്ഞ എന്‍ഡിഎ സര്‍ക്കാരിന്റെ കാലത്തായിരുന്നു അത്.\nഭൂമി ഏറ്റെടുക്കല് നിയമത്തിന്റെ കാര്യത്തില് എന്താണ് സംഭവിച്ചത്?\nപ്രതിപക്ഷത്തിന്റെ കടുത്ത എതിര്‍പ്പിനെത്തതുടര്‍ന്നാണ് ഓര്‍ഡിനന്‍സ് പിന്‍വലിച്ചത്. ഓര്‍ഡിനന്‍സിനു പകരമായി 2015 ഫെബ്രുവരി 24 നു ലോക്‌സഭയില് സര്‍ക്കാര് ബില് അവതരിപ്പിച്ചപ്പോള്, നിയമത്തിലെ നിര്‍ദ്ദിഷ്ട മാറ്റങ്ങളെച്ചൊല്ലി പ്രതിപക്ഷം കടന്നാക്രമിച്ചു. മാര്‍ച്ച് 10 ന് ലോക്സഭയില് ബില് പാസാക്കിയെങ്കിലും രാജ്യസഭയില് പരാജയപ്പെട്ടു. ആ സമയത്ത് രാജ്യസഭയില് സര്‍ക്കാരിന്റെ നില ദുര്‍ബലമായിരുന്നു.\nബില്ലിന്റെ പരിഗണനയ്ക്കും പാസാക്കുന്നതിനുമുള്ള പ്രമേയത്തിനായി മാര്‍ച്ച് 13 നു നോട്ടിസ് നല്‍കി. എന്നാല് മാര്‍ച്ച് 28 നു രാജ്യസഭാ നടപടികള് നിര്‍ത്തിവച്ചതിനാല് പരിഗണനയ്ക്കു വന്നില്ല.\nആ വര്‍ഷത്തെ ബജറ്റ് സമ്മേളനത്തിന്റെ ആദ്യ പാദത്തില്, ബില്ലിനു പാര്‍ലമെന്റിന്റെ അംഗീകാരം ലഭിക്കുന്നതില് വീണ്ടും പരാജയപ്പെട്ടു. തുടര്‍ന്ന് ഇത് ആര്‍എഫ്‌സിടിഎല്‍എആര്‍ആര് (ഭേദഗതി) ഓര്‍ഡിനന്‍സായി ഏപ്രില് മൂന്നിനു സര്‍ക്കാര് വിജ്ഞാപനം ചെയ്തു. അതേസമയം, പാര്‍ലമെന്റിന് അകത്തും പുറത്തും പ്രതിപക്ഷം പ്രതിഷേധം തുടര്‍ന്നു.\nആ സാഹചര്യത്തില് സര്‍ക്കാരിനു മുന്നിലെ രാഷ്ട്രീയ പരിഗണനകള് എന്തൊക്കെയായിരുന്നു?\nകോണ്‍ഗ്രസ് നേതാവ് രാഹുല് ഗാന്ധി 2015 ഏപ്രില് 20-ന് ലോക്സഭയില് സര്‍ക്കാരിനെ കടന്നാക്രമിച്ചു. ”… നിങ്ങളുടെ സര്‍ക്കാര് കര്‍ഷകരുടെ പ്രശ്നങ്ങള് അവഗണിക്കുകയാണ്. തൊഴിലാളികളുടെ ശബ്ദം കേള്‍ക്കുന്നില്ല. നിങ്ങളുടെ സര്‍ക്കാര് വ്യവസായികളുടെ സര്‍ക്കാരാണ്… നിങ്ങളുടെ സര്‍ക്കാര് വലിയ ആളുകളുടെ സര്‍ക്കാരാണ്. സ്യൂട്ട്-ബൂട്ട് കി സര്‍ക്കാര് ഹേ, ഞങ്ങള് എല്ലാവരും അത് മനസിലാക്കുന്നു … ഒരു വശത്ത് നിങ്ങള് കര്‍ഷകരെയും തൊഴിലാളികളെയും തളര്‍ത്തുകയാണ്, സ്വന്തം കാലില് നില്‍ക്കാന് അവര്‍ക്കു കഴിയുമ്പോള് നിങ്ങളുടെ ഓര്‍ഡിനന്‍സിന്റെ കോടാലി കൊണ്ട് അവരെ അടിക്കും,” കൃഷിഭൂമി സംബന്ധിച്ച സാഹചര്യത്തെക്കുറിച്ചുള്ള ചര്‍ച്ചയ്ക്കിടെ രാഹുല് പറഞ്ഞു.\nബജറ്റ് സമ്മേളനത്തിന്റെ രണ്ടാം പാദത്തില് ബില് സംയുക്ത പാര്‍ലമെന്ററി സമിതിയുടെ പരിശോധനയ്ക്ക് വിട്ടു. മേയ് 30-ന്, ആര്‍എഫ്‌സിടിഎല്‍എആര്‍ആര് (ഭേദഗതി) രണ്ടാം ഓര്‍ഡിനന്‍സ് 2015 ആയി സര്‍ക്കാര് വീണ്ടും ഓര്‍ഡിനന്‍സ് പുറപ്പെടുവിച്ചത്.\nഭേദഗതിക്കെതിരായ രോഷം തുടരുന്നതിനിടെ, 2015 ഓഗസ്റ്റ് 31നു ‘മന് കി ബാത്ത്’ പരിപാടിയില് ഓര്‍ഡിനന്‍സ് പിന്‍വലിക്കാനുള്ള തീരുമാനം പ്രധാനമന്ത്രി മോദി പ്രഖ്യാപിക്കുകയായിരുന്നു.\n”ഭൂമി ഏറ്റെടുക്കല് നിയമവുമായി ബന്ധപ്പെട്ട വിഷയത്തില് എല്ലാ അഭിപ്രായങ്ങളും നിര്‍ദേശങ്ങളും കേള്‍ക്കാര് തയാറാണെന്ന് ഞാന് എപ്പോഴും പറഞ്ഞിട്ടുണ്ട്. കര്‍ഷകരുടെ താല്‍പ്പര്യം കണക്കിലെടുത്ത് ഏത് നിര്‍ദേശവും കേള്‍ക്കാന് തയാറാണെന്നു ഞാന് വീണ്ടും വീണ്ടും ആവര്‍ത്തിച്ചു.\nഎന്നാല് ഇന്ന്, ‘ഭൂമി ഏറ്റെടുക്കല് നിയമം’ പരിഷ്‌കരിക്കാനുള്ള അഭ്യര്‍ത്ഥന സംസ്ഥാനങ്ങള് വളരെ ശക്തമായി ഉന്നയിച്ചിരുന്നുവെന്ന് എന്റെ എല്ലാ കര്‍ഷക സഹോദരന്മാരോടും സഹോദരിമാരോടും പറയാന് ഞാന് ആഗ്രഹിക്കുന്നു… അതിനാലാണ് ഈ പരിഷ്‌കരണ നിര്‍ദേശം അവതരിപ്പിച്ചത്,” മോദി പറഞ്ഞു.\n”എന്നാല് കര്‍ഷകരെ തെറ്റിദ്ധരിപ്പിക്കുകയും ഭയത്തിന്റേതായ മാനസികാവസ്ഥ സൃഷ്ടിക്കപ്പെടുകയും ചെയ്തുവെന്ന് മനസിലായി. എന്റെ പ്രിയപ്പെട്ട കര്‍ഷകരേ, നിങ്ങള് തെറ്റിദ്ധരിക്കരുത്, തീര്‍ച്ചയായും ഒരിക്കലും ഭയപ്പെടരുത്. നിങ്ങളെ തെറ്റിദ്ധരിപ്പിക്കാനും ഭയപ്പെടുത്താനും ആര്‍ക്കും അവസരം നല്‍കാന് ആഗ്രഹിക്കുന്നില്ല. എനിക്ക് വേണ്ടി, രാജ്യത്തെ ഓരോ ശബ്ദവും പ്രധാനമാണ്. എന്നാല് എനിക്ക് ഏറ്റവും പ്രധാനം കര്‍ഷകന്റെ ശബ്ദമാണ്. ഞങ്ങള് ഒരു ഓര്‍ഡിനന്‍സ് പുറപ്പെടുവിച്ചിരുന്നു. നാളെ, ഓഗസ്റ്റ് 31-ന് ഈ ഓര്‍ഡിനന്‍സിന്റെ സമയപരിധി അവസാനിക്കുന്നു. ഈ ഓര്‍ഡിനന്‍സ് കാലഹരണപ്പെട്ടതാകാന് ഞാന് തീരുമാനിച്ചു,” അദ്ദേഹം പറഞ്ഞു.\nഒടുവില്, 16-ാം ലോക്സഭ പിരിച്ചുവിട്ടതോടെ ബില് അസാധുവാകുകയായിരുന്നു.\nAlso Read: ചൈനയെയും പാകിസ്ഥാനെയും പ്രതിരോധിക്കാന് എസ്-400; അമേരിക്ക ഉപരോധം ഏർപ്പെടുത്തുമോ?\nFarmers ProtestNarendra Modi\nWeb Title: Narendra modi farm laws repealed\nസാമ്പത്തിക സർവേ പ്രാധാന്യമർഹിക്കുന്നത് എന്തുകൊണ്ട്\nഅർച്ചന സുശീലന്റെ വിവാഹം കഴിഞ്ഞോ? ചിത്രങ്ങൾ കണ്ട ആരാധകർ സംശയത്തിൽ\nനിത്യ മേനൻ നിർമാതാവാകുന്ന ആദ്യചിത്രം ഇന്ന് റിലീസിന്\nകോടിക്കണക്കിന് ആരാധകരുള്ള താരം\nGold Rate Today, 2021 December 04: സ്വർണവിലയിൽ നേരിയ വർധനവ്\nKerala Lottery Karunya KR-526 Result: കാരുണ്യ KR-526 ഭാഗ്യക്കുറിയുടെ നറുക്കെടുപ്പ് ഇന്ന്\nനിലവിലെ വാക്സിനുകള് ഒമിക്രോണിനെതിരെ ഫലപ്രദമാണെന്നതില് വ്യക്തതയില്ലെന്ന് വിദഗ്ധര്\nനോർവെയിൽ നിന്ന് കരിപ്പൂരിലെത്തിയ വിദ്യാർഥിനിക്ക് കോവിഡ്; ഒമിക്രോൺ സംശയം\nIndia vs New Zealand 2nd Test, Day 2: അജാസ് പട്ടേലിന് 10 വിക്കറ്റ്; ഇന്ത്യ 325 ന് പുറത്ത്\nHoroscope Today December 04, 2021: നിങ്ങളുടെ ഇന്നത്തെ ദിവസം, രാശി ഫലം\nസന്ദീപ് വധം: പ്രതികൾ ബിജെപി പ്രവർത്തകരെന്ന് എഫ്ഐആർ\nOmicron | ഒമിക്രോൺ വകഭേദത്തെക്കുറിച്ചുള്ള സംശയങ്ങൾ: ആരോഗ്യ മന്ത്രാലയത്തിന്റെ മറുപടികൾ ഇവയാണ്\nOmicron| ഒമിക്രോൺ കോവിഡ് വകഭേദത്തെ ആർടി-പിസിആർ പരിശോധനയിൽ കണ്ടെത്താനാവുമോ\nOmicron|ഒമിക്രോൺ വകഭേദത്തെ വാക്സിനുകൾ തടയുമോ? കൂടുതൽ ഗവേഷണങ്ങളിലേക്ക് കടന്ന് ശാസ്ത്രജ്ഞർ\nഅന്താരാഷ്ട്ര വിമാന യാത്രാ ഇളവുകൾ പുനപരിശോധിക്കാൻ പ്രധാനമന്ത്രി ആവശ്യപ്പെടാനുള്ള കാരണങ്ങൾ ഇവയാണ്\nOmicron| ആശങ്ക ഉയർത്തി ഒമിക്രോൺ; പുതിയ കോവിഡ് വകഭേദത്തെക്കുറിച്ച് അറിയേണ്ടതെല്ലാം\nകുട്ടികളിലെ കോവിഡ് വാക്സിനേഷൻ പുതിയ വകഭേദങ്ങളെ തടയും, കാരണങ്ങൾ ഇവയാണ്


Wednesday 8 August 2018 1:55 pm IST\n1999-04 കാലത്ത് ബിജെപി മുന്നണിയില് ആയിരുന്നു ഡിഎംകെ. 99ലെ തെരഞ്ഞെടുപ്പില് തമിഴകത്തെ നാലു സീറ്റില് താമര വിരിഞ്ഞു - നീലഗിരി, തിരുച്ചിറപ്പള്ളി, നാഗര്‍കോവില്, കോയമ്പത്തൂര്. വാജ്‌പേയിയുടെ ക്യാബിനറ്റില് മുരശൊലി മാരന് വ്യവസായ, വാണിജ്യ വകുപ്പുകളും ടി ആര് ബാലു വനം- പരിസ്ഥിതി വകുപ്പും കയ്യാളി.\nകൊച്ചി: എം. കരുണാനധി കടുത്ത കമ്യൂണിസ്റ്റ് ദര്‍ശനക്കാരനായിരുന്നുവെന്ന സൈബര് സഖാക്കളുടെ പുകഴ്ത്തലിനെ പരിഹസിച്ച് അഡ്വ. ജയശങ്കര് ഫേസ്ബുക്കില്. ''കരുണാനിധി ഹിന്ദുത്വ ഗോസായി രാഷ്ട്രീയത്തിന് ദ്രാവിഡ ദേശത്തു സൂചി കുത്താനിടം കൊടുത്തില്ല എന്നാണ് സൈബര് സഖാക്കള് മദാറടിക്കുന്ന,''തെന്ന് വിമര്‍ശിക്കുന്ന പോസ്റ്റ് ഇങ്ങനെ:\n'' മുത്തുവേല് കരുണാനിധി കാലയവനികയ്ക്കു പിന്നില് മറയുന്നു.\nതമിഴക മുതലമൈച്ചര്, ദ്രാവിഡ കച്ചി തലൈവര്, കഥ- വചനം എഴുത്താളന് എന്നീ നിലകളില് അദ്ദേഹം നല്‍കിയ സംഭാവനകളെ പാടിപ്പുകഴ്ത്തുകയാണ് യക്ഷ കിന്നര ഗന്ധര്‍വ്വന്മാര്. കളത്തില് ചേരനേ, കലയില് ചോളനേ, കവിതയില് പാണ്ഡ്യനേ, എങ്കള് കലൈഞ്ജറേ വാഴ്ക വാഴ്ക!\nഅഞ്ചു തവണ മുഖ്യമന്ത്രി ആയപ്പോഴും വിഭവസമാഹരണത്തില് വിരുതു തെളിയിച്ച മഹാനാണ് മു.കരുണാനിധി. 1978ല് നാലു വോള്യമായി പുറത്തുവന്ന ജസ്റ്റിസ് ആര്.എസ്. സര്‍ക്കാരിയ കമ്മീഷന് റിപ്പോര്‍ട്ട് കലൈഞ്ജറുടെ ഭരണ നേട്ടങ്ങള് എണ്ണിപ്പറഞ്ഞിട്ടുണ്ട്.\nപെരിയോര് ഇ.വി രാമസ്വാമിയും കാ.നാ. അണ്ണാദുരൈയും നട്ടുനനച്ചു വളര്‍ത്തിയ ദ്രാവിഡ കക്ഷിയെ തന്റെ കുടുംബസ്വത്താക്കാന് കരുണാനിധിക്കു സാധിച്ചു. സ്റ്റാലിന് ചെന്നൈയില്, അഴഗിരി മധുരൈയില്, കനിമൊഴി ദല്‍ഹിയില്.\nകരുണാനിധി ഹിന്ദുത്വ ഗോസായി രാഷ്ട്രീയത്തിന് ദ്രാവിഡ ദേശത്തു സൂചി കുത്താനിടം കൊടുത്തില്ല എന്നാണ് സൈബര് സഖാക്കള് മദാറടിക്കുന്നത്.\nപറയുമ്പോള് എല്ലാം പറയണമല്ലോ, നമ്മുടെ അബ്ദുല് നാസര് മഅദനിയെ 1998ല് ആദ്യം അകത്താക്കിയതും കരുണാനിധി ആയിരുന്നു. കോയമ്പത്തൂര് സ്‌ഫോടന കേസില് പ്രതിചേര്‍ക്കപ്പെട്ട മഅദനി ഒമ്പതു കൊല്ലം വിചാരണ തടവുകാരനായി കാരാഗൃഹവാസം അനുഭവിക്കേണ്ടി വന്ന കാര്യം കലൈഞ്ജറുടെ പുതിയ പിന്തുണക്കാര്‍ക്ക് ഓര്‍മയുണ്ടോ എന്തോ?''


german-minister-kills-self-being-worried-about-economy | ജനസംഖ്യയുടെ 70 ശതമാനം വരെ കൊറോണ ബാധിരാകും; യൂറോപ്പിലെ ഏറ്റവും വലിയ സമ്പന്ന രാജ്യത്തെ കാത്തിരിക്കുന്നത് വലിയ സാമ്പത്തിക വെല്ലുവിളി; ജർമനിയിലെ ഹെസെ സംസ്ഥാനത്തെ ധനകാര്യ മന്ത്രി തോമസ് ഷോഫർ ജീവനൊടുക്കിയത് കോവിഡ്19 വ്യാപനം സൃഷ്ടിക്കുന്ന സാമ്പത്തിക പ്രതിസന്ധിയുടെ ആഘാതമോർത്ത് - MarunadanMalayalee.com\nMarch 29, 202011:07 PM IST Permalink\nഫ്രാങ്ക്ഫർട്ട്: ജർമ്മനിയിൽ സംസ്ഥാന ധനകാര്യമന്ത്രി ആത്മഹത്യ ചെയ്തു. ജർമനിയിലെ ഹെസെ സംസ്ഥാനത്തെ ധനകാര്യ മന്ത്രി തോമസ് ഷോഫർ (54) ആണ്ജീവനൊടുക്കിയത്. തോമസിനെ റെയിൽവെ ട്രാക്കിൽ മരിച്ചനിലയിൽ കണ്ടെത്തുകയായിരുന്നെന്ന് സർക്കാർ വൃത്തങ്ങൾ അറിയിച്ചു. കോവിഡ്19 വ്യാപനം സൃഷ്ടിക്കുന്ന സാമ്പത്തിക പ്രതിസന്ധിയുടെ ആഘാതമോർത്തുള്ള മനോവിഷമത്താൽ ആത്മഹത്യ ചെയ്യുകയായിരുന്നു.\nജർമൻ ചാൻസലർ അംഗല മെർക്കലിന്റെ പാർട്ടിയായ സിഡിയുവിന്റെ നേതാവാണ്. ജർമനിയുടെ സാമ്പത്തിക തലസ്ഥാനമായ ഫ്രാങ്ക്ഫർട്ടിന്റെ പ്രധാനഭാഗമാണ് ഹെസെ സംസ്ഥാനം. ഡച്ച് ബാങ്ക്, കൊമേഴ്സ് ബാങ്ക്, യൂറോപ്യൻ സെൻട്രൽ ബാങ്ക് എന്നീ പ്രമുഖ ബാങ്കുകളുടെ ആസ്ഥാനമാണു ഫ്രാങ്ക്ഫർട്ട്. 10 വർഷമായി ഹെസെയിലെ ധനകാര്യ വകുപ്പ് കൈകാര്യം ചെയ്യുന്നത് തോമസ് ആണ്. കോവിഡ് വ്യാപനത്തെ തുടർന്നുള്ള പ്രതിസന്ധി മറികടക്കാനുള്ള കഠിന പ്രയത്നത്തിലായിരുന്നു കഴിഞ്ഞ ദിവസങ്ങളിൽ അദ്ദേഹം. ഭാര്യയും രണ്ടു മക്കളുമുണ്ട് തോമസ് ഷോഫർക്ക്.\nയൂറോപ്പിലെ ഏറ്റവും വലിയ സമ്പന്ന രാജ്യമാണ് ജർമ്മനി. ജനസംഖ്യയുടെ 70% വരെ ബാധിക്കാനിടയുള്ള കൊറോണ വൈറസിനെ നേരിടാൻ ജർമ്മനി സജ്ജമായിരിക്കുകയാണെന്ന് ചാൻസലർ ഏഞ്ചെല മെർക്കൽ നേരത്തേ പറഞ്ഞിരുന്നു. ജനങ്ങൾക്ക് വേണ്ടതെല്ലാം സര്ക്കാർ ചെയ്യും. അവസാനം ഞങ്ങളുടെ ബജറ്റിൽ എന്താണ് അവശേഷിക്കുന്നതെന്ന് അപ്പോൾ നോക്കാമെന്നായിരുന്നു അവർ മാധ്യമപ്രവർത്തകരോട് പറഞ്ഞത്.\nവൈറസ് പടരുമ്പോൾ ജനങ്ങളുടെ പ്രതിരോധശേഷി കുറയും. പ്രതിരോധ കുത്തിവയ്‌പ്പുകളോ ചികിത്സയോ ഇല്ലെങ്കിൽ, ജനസംഖ്യയുടെ 60 മുതൽ 70% വരെ രോഗബാധിതരാകും. വ്യക്തിപരമായ ശുചിത്വവും സമ്പർക്കങ്ങളും നിരീക്ഷിക്കാൻ മെർക്കൽ പൗരന്മാരോട് അഭ്യർത്ഥിച്ചിരുന്നു.\nജർമ്മൻ മന്ത്രിയുടെ ആത്മഹത്യാ കുറിപ്പ് കണ്ടെത്തി\nഇച്ഛാശക്തി കൊണ്ട് കൊറോണയെ നേരിടുന്ന മൂന്നു രാജ്യങ്ങളുടെ കഥ\nപാശ്ചാത്യ രാജ്യങ്ങളിലെ കൊറോണ പ്രതിരോധത്തിന്റെ മുഖമായി ജർമ്മനി


കലിഫോര്‍ണിയ: ഒരാഴ്ച മുന്‍പ് ഫ്രീമോണ്ടില് നിന്നു കാണാതായ കലിഫോര്‍ണിയ യൂണിവേഴ്‌സിറ്റി ഒന്നാം വര്‍ഷ വിദ്യാര്‍ഥി അഥര്‍വിന്റെ (19) മൃതദേഹം ആറടി താഴ്ചയില് കീഴ്‌മേല് മറിഞ്ഞ കാറിനുള്ളില് കണ്ടെത്തിയതായി കലിഫോര്‍ണിയ ഹൈവേ പെട്രോള് അറിയിച്ചു. വീട്ടില് നിന്ന് മൈലുകള് അകലെയുള്ള ക്രീക്കിലാണ് മൃതദേഹം കിടന്നിരുന്നത്.\nവെല്‍ച്ച് ക്രീക്കിന് പടിഞ്ഞാറ് കലവാറസ് ഹൈവേയില് നിന്നും ആറടി താഴെ ഗ്രെ ടൊയോട്ട കാര് മറിഞ്ഞുകിടക്കുന്നതായി ഒരു സൈക്കിള് യാത്രക്കാരന് പൊലീസിനെ അറിയിച്ചതിനെ തുടര്‍ന്നുളള അന്വേഷണത്തിലാണ് കാറിനുള്ളില് അഥര്‍വിന്റെ മൃതദേഹം കണ്ടെത്തിയത്.സംഭവത്തെക്കുറിച്ചു പൊലീസ് അന്വേഷണം ആരംഭിച്ചിട്ടുണ്ട്.\nകഴിഞ്ഞ ഞായറാഴ്ച വീട്ടില് നിന്നും ഡോഗ് ഫുഡ് വാങ്ങാന് പോയ അഥര്‍വിനെ പിന്നെ ആരും കണ്ടിരുന്നില്ല.\nസംഭവസ്ഥലത്ത്് അന്വേഷണം നടത്തിയ പൊലീസിനു റോഡിലൂടെ കാര് ഉരസി പോയതിന്റെയോ, തെന്നി പോയതിന്റെയോ അടയാളങ്ങളൊന്നും കണ്ടെത്താനായില്ല. സ്‌റ്റോറില് നിന്നും വരുന്നതിന്റെ നേരെ എതിര് ദിശയിലാണ് അപകടം സംഭവിച്ചത്. ഞായറാഴ്ച അഥര്‍വിനെ കാണാതായ ശേഷം മൊബൈല് ഫോണോ ക്രെഡിറ്റ് കാര്‍ഡോ ഉപയോഗിച്ചിരുന്നില്ല.\nപാന്‍ഡമിക്കായതിനാല് യൂണിവേഴ്‌സിറ്റിയില് പോകാതെ വീട്ടിലിരുന്നു പഠിക്കുകയായിരുന്നു അഥര്‍വ്. പാചകകലയില് മിടുക്കനായിരുന്ന അഥര്‍വ് വീട്ടിലെ അംഗങ്ങളുടെ ജന്മദിനത്തില് പ്രത്യേക ഭക്ഷണം തയാറാക്കിയിരുന്നു. ഡോക്ടര് ആവണമെന്നതായിരുന്നു മകന്റെ ആഗ്രഹമെന്നു മാതാവ് പറഞ്ഞു. അഥര്‍വിന്റെ പിതാവ് പക്ഷാഘാതത്തെ തുടര്‍ന്നു വീട്ടില് കിടപ്പിലാണ്. മകന്റെ മരണത്തില് ആകെ തളര്‍ന്നിരിക്കുകയാണ് മാതാവും കുടുംബാംഗങ്ങളും.


'ഹൃദയങ്ങളിൽ തീ നിറയ്ക്കുമ്പോൾ ഉള്ളു തണുപ്പിക്കാൻ മിൽമ': നവീനും ജാനകിയും ഡാൻസ് തുടരൂ; പിന്തുണച്ച് മിൽമയും • Rounds Time Malayalam\nFri, 07 May 2021 22:36:27 +0530\nHome Kerala ‘ഹൃദയങ്ങളിൽ തീ നിറയ്ക്കുമ്പോൾ ഉള്ളു തണുപ്പിക്കാൻ മിൽമ’: നവീനും ജാനകിയും ഡാൻസ് തുടരൂ; പിന്തുണച്ച് മിൽമയും\n‘ഹൃദയങ്ങളിൽ തീ നിറയ്ക്കുമ്പോൾ ഉള്ളു തണുപ്പിക്കാൻ മിൽമ’: നവീനും ജാനകിയും ഡാൻസ് തുടരൂ; പിന്തുണച്ച് മിൽമയും\nവൈറൽ ഡാൻസിലൂടെ മലയാളികളുടെ മനം കവര്‍ന്ന നവീനും ജാനകിക്കും പിന്തുണയുമായി മില്‍മയും. ഫേസ്ബുക് പേജിലാണ് ഇരുവരുടെയും കാരിക്കേച്ചർ പങ്കുവെച്ചുകൊണ്ട് മിൽമ ഐക്യദാർഢ്യം പ്രഖ്യാപിച്ചത്. ഇരുവരോടും ഡാൻസ് തുടരൂവെന്നും മിൽമ പറയുന്നുണ്ട്.\nതൃശൂർ മെഡിക്കൽ കോളജ് വരാന്തയിലായിരുന്നു നവീന് റസാഖിന്‍റെയും ജാനകി ഓംകുമാറിന്‍റെയും 30 സെക്കൻഡ് മാത്രം ദൈർഘ്യം വരുന്ന വൈറൽ ഡാന്‍സ്. റാ റാ റാസ്പുട്ടിൻ… ലവർ ഓഫ് ദ റഷ്യൻ ക്വീൻ എന്ന ബോണി എം ബാൻഡിന്റെ പാട്ടിനൊത്താണ് ഇവർ ചുവടുവച്ചത്. ഇൻസ്റ്റഗ്രാം റീൽസിൽ നവീൻ പങ്കുവച്ച വീഡിയോ സോഷ്യല് മീഡിയയില് തരംഗമായി മാറി. ഇരുവരുടേയും നൃത്തച്ചുവടുകള് സോഷ്യല് മീഡിയയില് വൈറലായതിന് പിന്നാലെ ജാനകിക്കും നവീനുമെതിരെ സംഘപരിവാര് പ്രൊഫൈലുകള് വിദ്വേഷ പ്രചാരണം നടത്തുകയായിരുന്നു.\n‘ഹൃദയങ്ങളിൽ തീ നിറയ്ക്കുമ്പോൾ ഉള്ളു തണുപ്പിക്കാൻ മിൽമ’ എന്നാണ് കാരിക്കേച്ചറിനൊപ്പം കുറിച്ചിട്ടുള്ളത്. സംഘ്പരിവാർ പ്രൊഫൈലുകളില് നിന്ന് ഇരുവര്‍ക്കുമെതിരെ ‘ലൗ ജിഹാദ്’ ആരോപണങ്ങളുയര്‍ന്ന സാഹചര്യത്തില് വിവിധ കോണുകളില് നിന്ന് നവീനും ജാനകിക്കും പിന്തുണ ലഭിച്ചിരുന്നു. ഇതിന് പിന്നാലെയാണ് മില്‍മയും വൈറല് താരങ്ങളെ പിന്തുണച്ച് രംഗത്തെത്തിയത്. മില്‍മയുടെ തീരുമാനത്തിന് സമൂഹമാധ്യമങ്ങളിൽ മികച്ച സ്വീകാര്യതയാണ് ലഭിച്ചിരിക്കുന്നത്.\nനേരത്തെ കടലാസുകൊണ്ട് പൂക്കളുണ്ടാക്കാൻ ശ്രമിച്ച വീഡിയോയിലൂടെ വൈറലായ മുഹമ്മദ് ഫായിസിന്‍റെ വാക്കുകള് പരസ്യത്തിനുപയോഗിച്ചും മില്‍മ ശ്രദ്ധ നേടിയിരുന്നു.\nPrevious articleഒല്ലൂർ മരത്താക്കരയിൽ ഇലക്ഷൻ അർജൻറ് ബോർഡ് വെച്ച് പച്ചക്കറി ലോറിയിൽ നിന്നും 94 ലക്ഷം തട്ടിയ കേസിൽ രണ്ട് പേർ പിടിയിൽ; പിടിയിലായത് കണ്ണൂരിലെ ഗുണ്ടാസംഘം\nNext article2021 ലെ നിയമസഭാ തെരഞ്ഞെടുപ്പിൽ പോൾ ചെയ്തത് 74.06 ശതമാനം വോട്ടെന്ന് തെരഞ്ഞെടുപ്പ് കമ്മീഷൻറെ അന്തിമ കണക്ക്: 2016നേക്കാൾ 3.1 ശതമാനം കുറവ്\nസർക്കാർ രോഗവ്യാപനം മറച്ചു വെക്കുകയാണെന്ന് രമേശ് ചെന്നിത്തല; ടെസ്റ്റുകൾ വർധിപ്പിക്കണമെന്നും പ്രതിപക്ഷ നേതാവ്\nസ്വാമി ഗംഗേശാനന്ദയുടെ ജനനേന്ദ്രിയം മുറിച്ച സംഭവം; പ്രത്യേക അന്വേഷണ സംഘം വിപുലീകരിച്ചു\nകടലോര കാഴ്ചകള് ആസ്വദിക്കാന് സ്‌നേഹതീരം ടൂറിസ്റ്റുകള്‍ക്ക് തുറന്ന് കൊടുത്തു\nകുളത്തിൽ മുങ്ങിത്താഴ്ന്ന യുവാവിനെ രക്ഷപ്പെടുത്തിയ പോലീസ് ഉദ്യോഗസ്ഥർക്ക് ഡി.ജി.പിയുടെ പാരിതോഷികം\nപേരാമംഗലം ഇരട്ടക്കൊലക്കേസിലെ പ്രതിയെ വെട്ടിക്കൊലപ്പെടുത്തിയ കേസിൽ രണ്ട് പ്രതികൾ കൂടി അറസ്റ്റിൽ


സൂപ്പര് അങ്കം – Chandrika Daily\nBy chandrika Monday August 7, 2017 18:00 pm\nസ്‌കോപ്യെ: 2017-18 യൂറോപ്യന് ഫുട്‌ബോള് സീസണിനു തുടക്കംകുറിച്ച് യുവേഫ സൂപ്പര് കപ്പ് ഇന്ന്. യുവേഫ ചാമ്പ്യന്‍സ് ലീഗ് ജേതാക്കളായ റയല് മാഡ്രിഡും യൂറോപ്പ ചാമ്പ്യന്മാരായ മാഞ്ചസ്റ്റര്…\nസ്‌കോപ്യെ: 2017-18 യൂറോപ്യന് ഫുട്‌ബോള് സീസണിനു തുടക്കംകുറിച്ച് യുവേഫ സൂപ്പര് കപ്പ് ഇന്ന്. യുവേഫ ചാമ്പ്യന്‍സ് ലീഗ് ജേതാക്കളായ റയല് മാഡ്രിഡും യൂറോപ്പ ചാമ്പ്യന്മാരായ മാഞ്ചസ്റ്റര് യുനൈറ്റഡും തമ്മിലുള്ള മത്സരം മാസിഡോണിയന് തലസ്ഥാനമായ സ്‌കോപ്യെയിലാണ് അരങ്ങേറുന്നത്. ഓഫ് സീസണില് ക്ലബ്ബ് വിടുമെന്ന് വാര്‍ത്തകളുണ്ടായിരുന്ന സൂപ്പര് താരം ക്രിസ്റ്റ്യാനോ റൊണാള്‍ഡോയെ കോച്ച് സിദാന് റയല് മാഡ്രിഡ് ടീമില് ഉള്‍പ്പെടുത്തിയിട്ടുണ്ട്.\nടീമിലെ പുതിയ താരങ്ങളായ റൊമേലു ലുകാകു, നെമാഞ്ച മാറ്റിച്, വിക്ടര് ലിന്‍ഡലോഫ് എന്നിവരടക്കമുള്ള പൂര്‍ണ സംഘവുമായാണ് മാഞ്ചസ്റ്റര് യുനൈറ്റഡ് സൂപ്പര് കപ്പിന് വിമാനം കയറിയിട്ടുള്ളത്. ടീമില് ആരോഗ്യ പ്രശ്‌നങ്ങളില്ലെങ്കിലും യൂറോപ്യന് മത്സരങ്ങളില് സസ്‌പെന്‍ഷന് നേരിടുന്ന എറിക് ബെയ്‌ലിക്ക് കളിക്കാനാവില്ല.\nചാമ്പ്യന്‍സ് ലീഗ് ഫൈനലിനു ശേഷം ഇതാദ്യായാണ് ക്രിസ്റ്റ്യാനോ റൊണാള്‍ഡോ റയല് മാഡ്രിഡ് ടീമിനൊപ്പം ചേരുന്നത്. സ്‌പെയിനിലെ നികുതി വെട്ടിപ്പ് വിവാദത്തെ തുടര്‍ന്ന് റയല് വിടാന് 32-കാരന് തീരുമാനിച്ചതായി റിപ്പോര്‍ട്ടുകളുണ്ടായിരുന്നു. 37 ദിനം നീണ്ട അവധിക്കാലത്ത് വെറും രണ്ട് പരിശീലന സെഷനുകളിലാണ് ക്രിസ്റ്റ്യാനോ പങ്കെടുത്തത്. കരീം ബെന്‍സേമ, ഗരത് ബെയ്ല്, ലൂക്കാ മോഡ്രിച്, സെര്‍ജിയോ റാമോസ്, മാര്‍സലോ, ടോണി ക്രൂസ് തുടങ്ങിയ പ്രമുഖരെല്ലാം സിനദെയ്ന് സിദാന് പ്രഖ്യാപിച്ച 24 അംഗ ടീമിലുണ്ട്.\nപ്രീമിയര് ലീഗില് പ്രതാപ കാലത്തേക്ക് മടക്കം ആഗ്രഹിക്കുന്ന മാഞ്ചസ്റ്റര് യുനൈറ്റഡ് സൂപ്പര് കപ്പ് ജയിച്ച് പുതി.യ തുടക്കമാണ് ആഗ്രഹിക്കുന്നതെങ്കിലും അതൊട്ടും എളുപ്പമാവില്ല. മുന് റയല് കോച്ച് ഹോസെ മൗറീഞ്ഞോക്കു കീഴില് ഔദ്യോഗിക മത്സരങ്ങളില് യുനൈറ്റഡ് ഇതുവരെ റയലുമായി കളിച്ചിട്ടില്ല. റയല് മാഡ്രിഡ് കോച്ച് സിനദെയ്ന് സിദാന് കളിക്കാരനായിരിക്കെ രണ്ടുതവണ ചാമ്പ്യന്‍സ് കപ്പ് നേട്ടത്തില് പങ്കാളിയായിട്ടുണ്ട്. കഴിഞ്ഞ സീസണില് കോച്ചായും സിദാന് സൂപ്പര് കപ്പ് നേടി. റയലും യുനൈറ്റഡും തമ്മിലുള്ള 11-ാമത്തെ മത്സരമാണ് ഇന്നത്തേത്. രണ്ടിനെതിരെ നാല് ജയങ്ങളുമായി റയലിനാണ് മുന്‍തൂക്കം. നാല് മത്സരം സമനിലയില് കലാശിച്ചു.


ചുംബനത്തിനു കാത്തു നിൽകാതെ അമ്മ യാത്രയായി\nപി പി ചെറിയാൻ November 26, 2020 11:20 AM IST\nപതിവുപോലെ ഈ വർഷവും താങ്ക്സ് ഗിവിങ്ങ് ഡേ സമാഗതമായി. ആർക്കും സുപരിചിതമല്ലാത്ത ഒരു പ്രത്യേക സാഹചര്യത്തിലൂടെയാണ് നാം എല്ലാവരും കടന്നുപോകുന്നത്. കോവിഡ് എന്ന മഹാമാരി ലോകജനതയെ ഭയത്തിനു അടിമകളാക്കി ബന്ധിച്ചിരിക്കുന്നു. എന്തുചെയ്യണം, എന്തെല്ലാം ചെയാതിരിക്കണം എന്നു തിരിച്ചറിയാനാകാത്ത മാസങ്ങളായി നിലനിൽക്കുന്ന അനിശ്ചിതാവസ്ഥ. മനുഷ്യബന്ധങ്ങളിൽ വലിയൊരു വിള്ളൽ മഹാമാരി സൃഷ്ടിച്ചിരിക്കുന്നത്. സ്വന്തം കുടുംബാംഗളെപോലും കണ്ണ് നിറയെ കാണുന്നതിനോ, ഒരുമിച്ചിരുന്നു കുശലം പറയുന്നതിനോ, സമ്പർക്കം പുലർത്താനോ കഴിയാത്ത ദുഃഖകരമായ അവസ്ഥ. ഇൻപെഴ്‌സൻ കോണ്ടാക്ടിൽ നിന്നും വെർച്വൽ കോണ്ടാക്ടിലേക്കു അതിവേഗം കാര്യങ്ങൾ എത്തിനിൽക്കുന്നു .\nഇനി ഒരിക്കലും താങ്ക്സ് ഡേയിൽ എനിക്ക് ജന്മം നൽകിയ അമ്മയെ ഒരുനോക്കു കാണാൻ കഴിയുകയില്ലല്ലോ ഗദ്‌ഗദകണ്ഠനായി ശീതീകരിച്ച മുറിയിലെ സോഫയിലിരുന്നു ഭൂതകാല സ്മരണകളിലേക്കു ചാർളിയുടെ മനസ്സ് അതി വേഗം സഞ്ചരിച്ചു. തലേ ദിവസത്തെ ഉറക്ക ക്ഷീണം നയനങ്ങളെ തലോടിയതറിഞ്ഞില്ല. താമസിച്ചിരുന്ന പട്ടണത്തിൽ നിന്നും അനന്തമായ വിഹായസിലൂടെ വിമാനത്തിൽ മൂന്നു മണിക്കൂര് യാത്ര. വിമാനത്താവളത്തില് വന്നിറങ്ങിയതും മുന്‍കൂട്ടി ബുക്ക് ചെയ്‌തിരുന്ന റെന്റല് കാര് കുടുംബാംഗങ്ങളേയും കാത്ത് പുറത്തു പാര്‍ക്ക് ചെയ്‌തിരുന്നു. ഏജന്റില് നിന്നും താക്കോല് വാങ്ങി ഭാര്യയേയും നാലര വയസുളള മകനെയും കയറ്റി, കാര് നേരെ പാഞ്ഞത് വിമാനത്താവളത്തില് നിന്നും ഏകദേശം മുപ്പതുമൈല് ദൂരെ സ്ഥിതിചെയ്യുന്ന നഴ്സിംഗ് ഹോമിലേക്ക്. വഴിയില് കാര് നിര്‍ത്തി മൂന്നു വിലകൂടിയതും മനോഹരവുമായ റോസാപുഷ്‌പങ്ങള് വാങ്ങുന്നതിനും മറന്നില്ല. പഠിച്ചു വളര്‍ന്ന സ്‌കൂളും കോളേജും പിന്നിട്ട് കാർ നഴ്‌സിംഗ് ഹോമിന്റെ മുൻപിൽ എത്തി പാര്‍ക്ക് ചെയ്‌തു.\nനഴ്സിങ് ഹോമിന്റെ സുപരിചിതമായ കെട്ടിട സമുച്ചയ ഇടനാഴിയിലൂടെ അതിവേഗം നടന്ന് 56 ാം നമ്പര് മുറിയില് പ്രവേശിച്ചു. അകത്തു കയറിയതും കൊച്ചുമോന് ഓടിചെന്ന് ഉറങ്ങി കിടക്കുകയായിരുന്ന അച്ചമ്മയുടെ കവിളില് ചുംബിച്ചു. ഉറക്കത്തില് നിന്നും ഞെട്ടി ഉണർന്ന 'അമ്മ കണ്ടത് കട്ടിലിന്റെ ഇരുവശങ്ങളിലായി ഇരിക്കുന്ന എന്നെയും ഭാര്യേയും കൊച്ചുമോനേയുമാണ്. ഞാൻ കുനിഞ്ഞു അമ്മയുടെ നെറ്റിയില് ചുംബിച്ചപ്പോള് പാതിവിടര്‍ന്നിരുന്ന കണ്ണുകള് സജ്ജീവമായി. മറുവശത്തായി ഇരുന്നിരുന്ന ഭാര്യ ചായം തേച്ചു ചുവപ്പിച്ച അധരങ്ങള് നെറ്റിയില് സ്പർശിക്കാതെ ചുംബനം നല്‍കി.\nഅമ്മേ ഇന്ന് `താങ്ക്‌സ്‌ഗിവിങ്‌ഡേ' ആണ്. അമ്മയെ കാണുന്നതിനാണ് ഞങ്ങള് ഇവിടെ വന്നത്. രണ്ടു ദിവസം മാത്രമാണ് എനിക്ക് അവധി ലഭിച്ചിരിക്കുന്നത്. കൊച്ചുമോന്റെ മമ്മിയുടെ മാതാപിതാക്കള് ഇവിടെയടുത്താണല്ലോ താമസിക്കുന്നത്. ഇന്നു രാത്രി അവരുടെ വീട്ടില് കഴിയണം നാളെ രാവിലെ മടങ്ങി പോകുകയും വേണം. എല്ലാവരേയും മാറിമാറി നോക്കുന്നതിനിടയില് അമ്മയുടെ കണ്ണില് നിന്നും പുറത്തേയ്‌ക്കൊഴുകിയ ചുടുകണ്ണുനീര് കയ്യിലുണ്ടായിരുന്ന ടിഷ്യുപേപ്പര് കൊണ്ട് തുടച്ചു നീക്കി. കിടന്ന കിടപ്പില് നിന്നും ചാരിയിരിക്കുന്നതിനു അമ്മ നടത്തിയ ശ്രമം ഞാൻ തടഞ്ഞു. അമ്മ അവിടെതന്നെ കിടന്നോളൂ. ഞങ്ങള് എല്ലാവരും ഇവിടെയുണ്ടല്ലോ? .\nഅമ്മ മേരിക്ക് വയസ് അറുപത്തിയെട്ടായി. ശരീരത്തിന്റെ അരയ്‌ക്കുതാഴെ ചലനശേഷി നഷ്ടപ്പെട്ടുവെങ്കിലും അള്‍സൈമേഴ്‌സ് മേരിയുടെ ഓര്‍മ്മശക്തിയില് ഇതുവരെ പിടിമുറിക്കിയിരുന്നില്ല. ഒരുവര്‍ഷത്തെ ഇടവേളയ്‌ക്കുശേഷമാണ് എന്നേയും കുടുംബത്തേയും വീണ്ടുംകാണുന്നത്. കഴിഞ്ഞ താങ്ക്‌സ്‌ഗിവിങ്‌ഡേയില് കാണാന് വന്നപ്പോള് പറഞ്ഞതാണ് ഞങ്ങള് ഇടയ്‌ക്കിടെ അമ്മയെ വന്ന് കാണാമെന്ന്. പിതാവ് മുപ്പത്തിയെട്ട് വയസ്സില് ഈലോകത്തില് നിന്നും വിടപറയുമ്പോള് എനിക്ക് പ്രായം രണ്ട് വയസ്. എന്റെയും മാതാവിന്റെയും കൈകള് കൂട്ടിപിടിച്ച് പിതാവ് ഇപ്രകാരംപറഞ്ഞു. "മോനെ നീ പൊന്നുപോലെ നോക്കണം,അവൻ നിന്നെ ജീവിതാന്ത്യംവരെ നോക്കികൊളളും".\nമുപ്പത്തി മൂന്നു വയസ്സില് ഭര്‍ത്താവ് നഷ്ടപ്പെട്ടുവെങ്കിലും മേരി നഴ്‌സായിരുന്നതിനാല് വലിയ സാമ്പത്തിക ബുദ്ധിമുട്ടു അനുഭവിക്കേണ്ടിവന്നില്ല മേരിയുടെ മനസ്സില് ഉയര്‍ന്നുവന്ന ആശയം മറ്റൊന്നായിരുന്നു. എങ്ങനെയെങ്കിലും അമേരിക്കയില് എത്തണം. മകന് നല്ല വിദ്യാഭ്യാസം നല്‍കണം. നല്ലൊരു ഭാവി ഉണ്ടാകണം. ഒരു നഴ്‌സിനെ സംബന്ധിച്ചു അമേരിക്കയിൽ വരുന്നതിനു വലിയ കടമ്പകള് അന്ന് ഇല്ലായിരുന്നു. ഭര്‍ത്താവ് മരിച്ചു രണ്ട് വര്‍ഷത്തിനുളളില് എന്നേയും കൂട്ടി മേരി അമേരിക്കയില് എത്തി. ഭര്‍ത്താവില്ലാതെ തികച്ചും മാതൃകപരമായ ജീവിതം നയിച്ച മേരി, എനിക്കൊരു നല്ല ജോലി ലഭിച്ചതോടെ അമേരിക്കയിൽ മലയാളി കുടുംബത്തില് ജനിച്ചു വളർന്ന പരിഷ്‌കാരിയും സൽസ്വഭാവിയുമായിരുന്ന പെൺകുട്ടിയെ കണ്ടെത്തി വിവാഹവും നടത്തി. ഉയര്‍ന്നവിദ്യാഭ്യാസവും, ഉയര്‍ന്ന ജോലിയും എനിക്ക് സമൂഹത്തില് ഉന്നതസ്ഥാനവും നേടിതന്നു\nഒറ്റക്ക് ജീവിച്ച എന്നെ വളര്‍ത്തുന്നതിനു അമ്മ നയിച്ച വിശ്രമരഹിത ജീവിതം ശരീരത്തേയും മനസ്സിനേയും സാരമായി തളര്‍ത്തിയിരുന്നു. ഒരുദിവസം ജോലികഴിഞ്ഞു മടങ്ങിവരുന്നതിനിടെ ഉറക്കത്തില്‍പ്പെട്ട് ഉണ്ടായ അപകടത്തില് അമ്മക്ക് സാരമായി പരിക്കേറ്റു. വിദഗ്‌ധ ചികിത്സ ലഭിച്ചതിനാൽ ജീവന് രക്ഷിക്കാനായെങ്കിലും നട്ടെല്ലു തകര്‍ന്നു ശരീരത്തിന്റെ അരയ്‌ക്കുതാഴെ പൂര്‍ണ്ണമായും ചലനശേഷി നഷ്ടപ്പെട്ടു. ആശുപത്രിയില് നിന്നും ഡിസ്‌ചാര്‍ജ്‌ചെയ്‌ത വീട്ടിലെത്തിയ അമ്മയെ ശുശ്രൂഷിക്കുന്നതിന് ആദ്യ ദിവസങ്ങളിൽ ഞാനും ഭാര്യയും താൽപര്യം കാണിച്ചു. ദിവസങ്ങള് പിന്നിട്ടതോടെ അമ്മക്ക് ശരിയായ ശുശ്രൂഷ ലഭിക്കാതെയായി. ഭാര്യയുടെ താൽപപര്യം പരിഗണിച്ച് അമ്മയെ നഴ്‌സിങ്‌ഹോമില് പ്രവേശിപ്പിക്കുന്നതിന് നിർബന്ധിതനായി.\nഇതിനിടയിലാണ് ജോലിയുമായി ബന്ധപ്പെട്ട് മറ്റൊരു സ്ഥലത്തേക്കു ട്രാന്‍സ്‌ഫര് ലഭിച്ചത്. അന്ന്‌മുതല് നഴ്‌സിങ്‌ഹോമില് ഒറ്റക്ക്‌കഴിയുകയാണ് 'അമ്മ .ഇപ്പോള് ഇവിടെ എത്തിയിട്ട് നാല് വർഷമായി`അമ്മേ ഞങ്ങള് ഇറങ്ങുകയാണ് എന്ന് ശബ്ദം കേട്ടാണു അമ്മ സ്ഥലകാലബോധം വീണ്ടെടുത്തത്. മൂന്നുപേരും ഒരിക്കല് കൂടി കവിളിൽ ചുംബിച്ചു. ഏകദേശം ഒരുമണിക്കൂര് നേരത്തെ സംഗമത്തിനുശേഷം യാത്ര പറഞ്ഞു പിരിയുമ്പോൾ അമ്മയുടെ കൈകളില് ഉണ്ടായിരുന്ന റോസാപുഷ്‌പങ്ങള് നോക്കി കൊണ്ട് മനസ് മന്ത്രിച്ചു ഇനി എന്നാണ് നമ്മള് പരസ്‌പരം കണ്ടുമുട്ടുക ? അടുത്ത താങ്ക്‌സ്‌ഗിവിങ്ങു ദിനം വരെ ഇനിയും കാത്തിരിക്കേണ്ടിവരുമോ !'അതോ അനന്തമായി നീളുമോ ഈ കാത്തിരിപ്?\nകാറില് കയറി നേരെ എത്തിയതു ഭാര്യ വീട്ടിലാണ്. അവിടെ നടന്നിരുന്ന താങ്ക്‌സ്‌ഗിവിങ് ആഘോഷങ്ങളില് പങ്കെടുത്തിനുശേഷം ഡൈനിങ് ടേബിളില് ഒരുക്കിയിരുന്ന വിഭവസമൃദ്ധമായ ഡിന്നര് കുടുംബസമ്മേതം ആസ്വദിക്കുമ്പോള് അല്‌പം അകലെയല്ലാത്ത നഴ്‌സിങ്‌ഹോമില് ഏകയായി കഴിയുന്ന അമ്മയുടെ മുമ്പിലും ആരോ ഒരു നഴ്‌സിങ്‌ഹോം ജീവനക്കാരന് താങ്ക്‌സ്‌ഗിവിങ് ഡിന്നര് നിരത്തിവെച്ചു. ഇമവെട്ടാതെ ഡിന്നര് പ്ലേറ്റിലേക്ക് നോക്കിയിരുന്നപ്പോള് അമ്മയുടെ കണ്ണുകള് നിറഞ്ഞൊഴുകിയ ചിത്രം ആരോ വിവരിച്ചത് മനസിലേക്കു കടന്നുവന്നു.\nപെട്ടെന്ന് മകൻ വന്നു തോളിൽ തട്ടി എന്താണ് പപ്പാ കരയുന്നതെന്നു ചോദിച്ചപ്പോഴാണ് മയക്കത്തിൽ നിന്നും ഉണർന്നത്. മമ്മി എവിടെയാണ് മോനെ ?ഈ വർഷം അമ്മയെകാണാൻ പോകേണ്ട അല്ലെ ?നഴ്സിംഗ് ഹോമിലെ ഭൂരിഭാഗം അന്തേവാസികളെയും കോവിഡ് മഹാമാരി തട്ടിയെടുത്തപ്പോൾ അമ്മേയെയും ഒഴിവാക്കിയില്ലല്ലോ.അവസാനമായി ഒന്ന് ചുംബനം നൽകുന്നതിനോ യാത്രയയപ്പു നൽകുന്നതിനോ കഴിഞ്ഞില്ലാലോ. മനസ്സിൽ വീണ്ടും അമ്മയുടെ രൂപം തെളിഞ്ഞു വന്നു. മഹാമാരിയിൽ ജീവൻ ഹോമിക്കേണ്ടിവന്ന ആയിരകണക്കിന് മാതാപിതാക്കളുടെ മക്കളുടെ ദുഃഖത്തിൽ ഈ താങ്ക്സ്ഗിവിങ് ദിനത്തിൽ പങ്കു ചേരുന്നു.


പെരിയയില് ബസ് കാത്തിരിപ്പു കേന്ദ്രങ്ങള് തകര്‍ത്തു, പെരിയ സഹകരണ ബാങ്കിന് നേരെയും ആക്രമണം: - Byline News Kelakam | kerala Latest news | Kannur\nകാസര്‍കോട്: പെരിയയില് രണ്ട് ബസ് കാത്തിരിപ്പു കേന്ദ്രങ്ങള് തകര്‍ത്തു. കോണ്‍ഗ്രസ് നിയന്ത്രണത്തിലുള്ള കാത്തിരിപ്പു കേന്ദ്രങ്ങളാണ് തകര്‍ത്തത്. കോണ്‍ഗ്രസ് ഭരിക്കുന്ന പെരിയ സഹകരണ ബാങ്കിന്റെ പ്രധാന കെട്ടിടത്തിന്റെ ജനല്‍ച്ചിലും കല്ലെറിഞ്ഞു തകര്‍ത്തു. രാത്രി 8 നാണ് സംഭവം. പിന്നില് സിപിഎം പ്രവര്‍ത്തകരാണെന്നാണ് കോണ്‍ഗ്രസ് ആരോപിക്കുന്നത്. സംഭവത്തില് കോണ്‍ഗ്രസ് നേതൃത്വം ബേക്കല് പൊലീസില് പരാതി നല്‍കി.പ്രകടനമായെത്തിയ സിപിഎം പ്രവര്‍ത്തകരാണ് അക്രമം നടത്തിയതെന്നാണ് കോണ്‍ഗ്രസുകാര് ആരോപിക്കുന്നത്.\nആക്രമണ സംഭവങ്ങളെ തുടര്‍ന്ന് പ്രദേശത്തു സുരക്ഷ ശക്തമാക്കി. 17നായിരുന്നു കൊല്ലപ്പെട്ട കൃപേഷിന്റെയും ശരത്ലാലിന്റെയും രക്തസാക്ഷിത്വ ദിനാചരണം. അതേസമയം ശരത്ലാല്, കൃപേഷ് രക്തസാക്ഷിത്വ ദിനാചരണത്തില് സമാധാനം കാത്തു സൂക്ഷിക്കുന്ന ഇടപെടലാണു കോണ്‍ഗ്രസിന്റെ ഭാഗത്തു നിന്നുണ്ടായത്.അനിഷ്ട സംഭവങ്ങള് ഉണ്ടായില്ല എന്നത് ഇതിന്റെ തെളിവാണ്. എന്നാല് പി.ജയരാജന് കഴിഞ്ഞ ദിവസം പെരിയയിലെത്തിയതു ദുരൂഹത വര്‍ധിപ്പിക്കുന്നു. ജയരാജന്റെ പ്രകോപനപരമായ പ്രസംഗവും തുടര്‍ന്നു സിപിഎം നടത്തിയ ഗൂഢാലോചനയുടെയും ഫലമാണ് പെരിയയില് ഇന്നലെ ഉണ്ടായ അക്രമങ്ങള് എന്നും കോണ്‍ഗ്രസ് ആരോപിച്ചു.\n‘മോനേ ഈ ഏട്ടനും ഒരിക്കല് കരഞ്ഞിട്ടുണ്ട്’…ഉയരക്കുറവിന്റെ പേരില് അതിക്രൂരമായ കളിയാക്കലിന് ഇരയായ ബാലന് പിന്തുണയറിയിച്ച് മലയാളിയുടെ ഇഷ്ട താരം\nപെരിയ കമ്യൂണിറ്റി ഹെല്‍ത്ത് സെന്ററിനു സമീപത്തെ ബസ് കാത്തിരിപ്പു കേന്ദ്രവും പെരിയയിലെ ഹരികുമാര് സ്മാരക കാത്തിരിപ്പു കേന്ദ്രവുമാണു തകര്‍ത്തത്. രണ്ടും കോണ്‍ഗ്രസ് സ്ഥാപിച്ചവയാണ്. കഴിഞ്ഞ ഫെബ്രുവരിയില് കല്യോട്ടെ ഇരട്ടക്കൊലപാതകവും സംഘര്‍ഷവും നടന്ന സ്ഥലമാണ് പെരിയ. അന്നത്തെ സംഘര്‍ഷത്തില് സിപിഎമ്മിന്റെ പാര്‍ട്ടി ഓഫിസും തകര്‍ന്നിരുന്നു. പുനര്‍നിര്‍മ്മിച്ച ഓഫിസ് കഴിഞ്ഞ ദിവസമാണ് ഉദ്ഘാടനം ചെയ്തത്.\nഭര്‍ത്താവ് ജോലിക്കു പോയസമയം കുട്ടികളെ ഉറക്കിക്കിടത്തി കാമുകനോടൊപ്പം നാടുവിട്ടു ; യുവതി അറസ്റ്റില്


കോട്ടയം: അതിഥികളായി എത്തുന്ന വിദേശ സഞ്ചാരികളുടെ സുരക്ഷ ഉറപ്പാക്കാന് കേന്ദ്രസര്‍ക്കാര് പുറപ്പെടുവിച്ച മാര്‍ഗ്ഗനിര്‍ദ്ദേശങ്ങള് നടപ്പാക്കുന്നതില് സംസ്ഥാന സര്‍ക്കാരിന് വീഴ്ച. 2014-ല് ആണ് കേന്ദ്ര ടൂറിസം മന്ത്രാലയം നിര്‍ദ്ദേശങ്ങള് നല്‍കിയത്. രാജ്യത്ത് എത്തുന്ന വിദേശ സഞ്ചാരികള്‍ക്ക് നേരെയുണ്ടാകുന്ന അതിക്രമങ്ങള് രാജ്യത്തിന്റെ സല്‍പ്പേരിന് കളങ്കമാവുമെന്ന് ചൂണ്ടിക്കാട്ടിയാണ് എല്ലാ സംസ്ഥാനങ്ങള്‍ക്കും നിര്‍ദ്ദേശങ്ങള് കൈമാറിയത്. സ്ത്രീകളുടെയും കുട്ടികളുടെയും കാര്യത്തില് പ്രത്യേക ശ്രദ്ധ വേണമെന്നും നിര്‍ദ്ദശങ്ങളിലുണ്ട്.\nസഞ്ചാരികളുടെ സുരക്ഷയ്ക്കായി ടൂറിസ്റ്റ് ഫെസിലിറ്റേഷന് ആന്‍ഡ് സെക്യൂരിറ്റി ഓര്‍ഗനൈസേഷന് സ്ഥാപിക്കണമെന്നാണ് നിര്‍ദ്ദേശങ്ങളില് ഏറ്റവും പ്രധാനപ്പെട്ടത്. എന്നാല് ഇത്തരമൊരു സംവിധാനം സംസ്ഥാനത്ത് ഉള്ളതായി വിവരമില്ല. സഞ്ചാരികളുടെ യാത്രാപരിപാടികളും സുരക്ഷയും ഏകോപിപ്പിച്ച് അവര്‍ക്ക് വേണ്ട സഹായങ്ങള് ചെയ്യാനാണ് ഈ സംവിധാനം. എന്നാല് സംസ്ഥാനത്ത് ഇപ്പോഴും സഞ്ചാരികളുടെ വിവരങ്ങള് ലഭിക്കുന്നത് അവര് സമര്‍പ്പിക്കുന്ന സീ ഫോമുകളിലൂടെയാണ്. സഞ്ചാരികള്‍ക്ക് താമസം ഒരുക്കുന്ന ടൂര് ഓപ്പറേറ്റര്‍മാരാണ് സീ ഫോമുകള് പോലീസിനും ടൂറിസം വകുപ്പിനും കൈമാറുന്നത്. സീ ഫോമുകള് സമര്‍പ്പിക്കാതെ വന്നാല് ആരൊക്കെ വന്നു പോയെന്ന് ഒരു വിവരവും കിട്ടില്ല.\nകേന്ദ്രസര്‍ക്കാര് പുറപ്പെടുവിച്ച മാര്‍ഗ്ഗനിര്‍ദ്ദേശങ്ങളില് സഞ്ചാരികള്‍ക്ക് യാത്ര പുറപ്പെടുന്നതിന് മുമ്പായി ടിപ്‌സ് ഫോര് ട്രാവലേഴ്‌സ് എന്ന പേരില് അവര്‍ക്ക് മുന്നറിയിപ്പുകള് കൊടുക്കണമെന്നും പറയുന്നു. ഇതില് പ്രകൃതി ദുരന്തങ്ങള് ഉണ്ടാകാന് സാധ്യതയുണ്ടെങ്കില് അക്കാര്യം അറിയിക്കുക. അടിയന്തര സാഹചര്യം ഉണ്ടായാല് സഞ്ചാരികള് സുരക്ഷിതമായി എവിടെയാണെന്ന് കണ്ടെത്തുക, സഞ്ചാരികള്‍ക്ക് സൗകര്യം ഒരുക്കുന്ന സ്ഥാപനങ്ങളെയും ഏജന്‍സികളെയും നിരീക്ഷിക്കുക, സര്‍ക്കാര് സംവിധാനങ്ങളുടെ ഏകോപനം ഉറപ്പ് വരുത്തുക തുടങ്ങിയവ ഇതില് ഉള്‍പ്പെടുന്നു. രാജ്യത്ത് എത്തുന്ന എല്ലാ സഞ്ചാരികളോടും തികഞ്ഞ ആദരവ് പുലര്‍ത്തണമെന്നും അവര് സന്തോഷത്തോടെ തിരിച്ച് പോകുന്നത് ഉറപ്പാക്കണമെന്നും നിര്‍ദ്ദേശങ്ങളിലുണ്ട്.\nഎന്നാല് ലക്ഷക്കണക്കിന് സഞ്ചാരികള് എത്തുന്ന കേരളത്തില് നിര്‍ദ്ദേശങ്ങള് നടപ്പാക്കാന് ചര്‍ച്ചകള് നടന്നതല്ലാതെ പ്രായോഗിക തലത്തില് എത്തിയിട്ടില്ല. സഞ്ചാരികളുടെ യാത്രാവിവരങ്ങള് പോലും പോലീസിനോ ടൂറിസം വകുപ്പിനോ അറിയാന് മാര്‍ഗ്ഗമില്ല. സീ ഫോം മാത്രമാണ് ഏക ആശ്രയം.\nടൂറിസത്തിലെ മോശം പ്രവണതകള് തടയുന്നതിനായി രൂപീകരിച്ച കേരള ടൂറിസം റഗുലേറ്ററി അതോറിട്ടി ശൈശവാവസ്ഥയിലാണ്. സഞ്ചാരികള്‍ക്ക് സഹായത്തിന് വിളിക്കേണ്ട ടോള് ഫ്രീ നമ്പറും പ്രവര്‍ത്തനരഹിതമാണ്. അനധികൃത ടൂറിസം ഗൈഡുകളെ നിയന്ത്രിക്കാനും ടൂറിസം കേന്ദ്രങ്ങളിലെ മയക്കുമരുന്ന് വിപണനം തടയാനും സാധിക്കാത്തത് റഗുലേറ്ററി അതോറിട്ടിയുടെ പരിതാപകരമായ അവസ്ഥയിലേക്ക് വിരല്‍ചൂണ്ടുന്നു.


ധീരജിന്റെ പോസ്റ്റ്മോർട്ടം ഇന്ന്, മൃതദേഹം വിലാപ യാത്രയായി കണ്ണൂരിലേക്ക് കൊണ്ട് പോകും – Wayanad News Daily\nധീരജിന്റെ പോസ്റ്റ്മോർട്ടം ഇന്ന്, മൃതദേഹം വിലാപ യാത്രയായി കണ്ണൂരിലേക്ക് കൊണ്ട് പോകും\nഇടുക്കി: ഇടുക്കി എഞ്ചിനീയറിംഗ് കോളജിൽ യൂത്ത് കോൺഗ്രസ് നേതാവ് കുത്തി കൊലപ്പെടുത്തിയ ധീരജിന്റെ പോസ്റ്റുമോർട്ടം ഇന്ന് നടക്കും. ഇടുക്കി മെഡിക്കൽ കോളജിലാണ് മൃതദേഹം സൂക്ഷിച്ചിരിക്കുന്നത്. പോസ്റ്റുമോർട്ടത്തിനു ശേഷം സിപിഎം ഇടുക്കി ജില്ലാ കമ്മറ്റി ഓഫീസിൽ പൊതുദർശനത്തിനായി എത്തിക്കും. തുടർന്ന് വിലാപ യാത്രയായി സ്വദേശമായ കണ്ണൂരിലേക്ക് കൊണ്ടുപോകും. യാത്രക്കിടയിൽ വിവിധ സ്ഥലത്ത് പൊതുദർശനത്തിനുള്ള ക്രമീകരണവും ഏർപ്പെടുത്തിയിട്ടുണ്ട്. സംഭവവുമായി ബന്ധപ്പെട്ട് പിടിയിലായ നിഖിൽ പൈലിയുടെ അറസ്റ്റ് ഇന്ന് രേഖപ്പെടുത്തും.\nതാനാണ് ധീരജിനെ കുത്തിയതെന്ന് നിഖിൽ പൈലി ചോദ്യം ചെയ്യലിൽ സമ്മതിച്ചിട്ടുണ്ട്. കസ്റ്റഡിയിലെടുത്ത മറ്റ് അഞ്ചു പേരിൽ ആരെയൊക്കെ പ്രതിപ്പട്ടികയിൽ ചേർക്കണമെന്ന കാര്യത്തിലും പൊലീസ് ഇന്ന് തീരുമാനം എടുക്കും. ധീരജിന്റെ വിയോഗത്തിൽ വിറങ്ങലിച്ച് നിൽക്കുകയാണ് ബന്ധുക്കളും നാട്ടുകാരും. കഴിഞ്ഞ തിങ്കളാഴ്ചയായിരുന്നു അവധി കഴിഞ്ഞ് ധീരജ് ഇടുക്കിയിലേക്ക് മടങ്ങിപ്പോയത്. തളിപ്പറമ്പിൽ എൽഐസി ഏജന്റായ അച്ഛൻ രാജേന്ദ്രൻ തിരുവനന്തപുരം പാലോട് സ്വദേശിയാണ്.\nധീരജിന്റെ അനുജൻ അദ്വൈത് തളിപ്പറമ്പ് സർ സയ്യിദ് ടെക്നിക്കൽ ഇൻസ്റ്റിറ്റ്യൂട്ടിൽ ഒന്നാം വർഷ ബിരുദ വിദ്യാർത്ഥിയാണ്. കുടുംബമായി വർഷങ്ങളായി തളിപ്പറമ്പിലാണ് താമസം. ധീരജ് രാജേന്ദ്രന് വീടിനോട് ചേർന്ന് തന്നെയാണ് അന്ത്യവിശ്രമത്തിനുള്ള സ്ഥലം ഒരുക്കുന്നത്. ഇതിനായി വീടിനടുത്തുള്ള എട്ട് സെന്റ് സ്ഥലം സിപിഎം വിലയ്ക്ക് വാങ്ങി. ഇവിടെ ധീരജിന്റെ മൃതദേഹം സംസ്‌കരിക്കും.\nഈ സ്ഥലത്ത് ധീരജിന് സ്മാരകവും പണിയും. കൊലപാതകത്തിൽ പ്രതിഷേധിച്ച് ഇന്ന് നാല് മണിക്ക് ശേഷം തളിപ്പറമ്പിൽ സിപിഎം ഹർത്താൽ പ്രഖ്യാപിച്ചു. അതേസമയം, ധീരജ് രാജേന്ദ്രനെ കുത്തിക്കൊലപ്പെടുത്തിയത് താൻ തന്നെ എന്ന് യൂത്ത് കോൺഗ്രസ് പ്രവർത്തകൻ നിഖിൽ പൈലി പൊലീസിനോട് സമ്മതിച്ചിട്ടുണ്ട്.\nധീരജിന്റെ കൊലപാതകം; നിഖിൽ പൈലിയടക്കം രണ്ട് യൂത്ത് കോൺഗ്രസുകാർ കസ്റ്റ‍ഡിയിൽ\nഅന്വേഷണ ഉദ്യോഗസ്ഥർക്കെതിരെ വധഭീഷണി; ദിലീപിന്റെ മുൻകൂർ ജാമ്യഹർജി ഇന്ന് പരിഗണിക്കും


മോൻസന്റെ പുരാവസ്തു തട്ടിപ്പിൽ ഇടനിലക്കാരൻ; ഐ ജി ലക്ഷ്മണക്ക് സസ്പെൻഷൻ, മുഖ്യമന്ത്രി ഫയലിൽ ഒപ്പിട്ടു – Sathyam Online\nമോൻസന്റെ പുരാവസ്തു തട്ടിപ്പിൽ ഇടനിലക്കാരൻ; ഐ ജി ലക്ഷ്മണക്ക് സസ്പെൻഷൻ, മുഖ്യമന്ത്രി ഫയലിൽ ഒപ്പിട്ടു\nതിരുവനന്തപുരം: പുരാസ്തു തട്ടിപ്പ് കേസിൽ മോൻസൺ മാവുങ്കലുമായി ബന്ധമുണ്ടന്ന് കണ്ടെത്തിയതിനെ തുടര്‍ന്ന് ഐ ജി ലക്ഷ്മണക്ക് സസ്പെൻഷൻ. പുരാസ്തു തട്ടിപ്പ് കേസിൽ ലക്ഷ്മണയുടെ പങ്ക് വ്യക്തമാക്കുന്ന ക്രൈംബ്രാഞ്ച് അന്വേഷണ റിപ്പോർട്ട് മുഖ്യമന്ത്രിക്ക് കൈമാറിയിരുന്നു. ഇതേ തുടർന്നാണ് സസ്പെൻഷൻ. മുഖ്യമന്ത്രി ഫയലിൽ ഒപ്പിട്ടു. ഐ ജി ക്കെതിരെ വനിത എംപിയുടെ പരാതിയും സർക്കാരിന് ലഭിച്ചിരുന്നു. ആന്ധ്രയിലെ ഒരു വനിത എംപിയാണ് ഐജി ലക്ഷ്മണക്കെതിരെ പരാതി നൽകിയത്.\nമോൻസൺ മാവുങ്കലിന്റെപുരാവസ്തു തട്ടിപ്പ് കേസിൽ ഐ ജി ലക്ഷ്മണക്കെതിരെശക്തമായ തെളിവുകൾ പുറത്ത് വന്നിട്ടുണ്ട്. മോൻസന്റെ പുരാവസ്തു തട്ടിപ്പിൽ ഐ ജി ഇടനിലക്കാരൻ ആയെന്നാണ് മൊഴി.\nപുരാവസ്തു ഇടപാടിന് ആന്ധ്രാ സ്വദേശിനിയെ മോൻസണ് പരിചയപ്പെടുത്തിക്കൊടുത്തത് ഐ ജി ലക്ഷ്മണയാണ്. മോൻസന്റെ കൈവശം ഉള്ള അപൂർവ്വ മത്സ്യങ്ങളുടെ സ്റ്റഫ്, മുതലയുടെ തലയോട്, അടക്കം ഇടനിലക്കാരി വഴി വില്പന നടത്താൻ പദ്ധതി ഇട്ടെന്നും കണ്ടെത്തിയിട്ടുണ്ട്.


ആൾക്കൂട്ടത്തിനിടയിലൂടെ അവൾ തനിയെ അയാളുടെ മുന്നിൽ ചെന്നു നിന്നു… – പ്രണയ കഥകൾ\nആൾക്കൂട്ടത്തിനിടയിലൂടെ അവൾ തനിയെ അയാളുടെ മുന്നിൽ ചെന്നു നിന്നു…\n“ഒന്ന് തട്ടി മുട്ടി എന്നും പറഞ്ഞു നീ ഇങ്ങനെ കിടന്നു ചാടുന്നത് എന്തിനാണ് പെണ്ണെ? നീ വലിയ ശീലാവതി ഒന്നും ചമയാതെ…. നീ ആരാണെന്നു ഞങ്ങൾക്ക് നന്നായി അറിയാം… കൂടുതൽ ചാടേണ്ട ”\nക്ഷേത്രത്തിലെ പൂരത്തിനു ആൾ തിരക്കിനിടയിൽ രേവുവിനെ അറിഞ്ഞുകൊണ്ട് ദേഹത്ത് തട്ടി കൊണ്ടു അവൻ പറഞ്ഞു. അവൾ ദേഷ്യം കൊണ്ടു വിറച്ചു.\n“നീ ഇങ്ങോട്ട് പോര് പെണ്ണേ… ഇവനോടൊക്കെ വല്ലോം പറയാൻ നിന്നാൽ നമ്മൾ നാണം കെടും… “രേവുവിനോട് ഗീതച്ചേച്ചി പറഞ്ഞു. രേവുവിന്റെ കൈയിൽ പിടിച്ചു അവർ അവിടെ നിന്നും മാറി നിന്നു. അപ്പോഴും അയാൾ പറഞ്ഞ വാക്കുകൾ അവളെ അസ്വസ്ഥമാക്കി.\n“എനിക്ക് അവനോട് രണ്ട് പറയണം ചേച്ചി… ”\n“വേണ്ട പെണ്ണേ…. ആളുകൾ ശ്രദ്ധിക്കും. നമുക്കാണ് നാണക്കേട് “ഗീതച്ചേച്ചി അവളെ പിന്തിരിപ്പിക്കാൻ ശ്രമിച്ചു.\nആൾക്കൂട്ടത്തിനിടയിലൂടെ അവൾ തനിയെ അയാളുടെ മുന്നിൽ ചെന്നു നിന്നു.\n“എന്ത് അറിഞ്ഞിട്ടാണ് നിങ്ങൾ നീ അത്ര ശീലാവതി ചമയേണ്ട എന്ന് പറഞ്ഞത്…? “അവൾ അയാളോട് ഉറക്കെ ചോദിച്ചു. കേട്ടവർ എല്ലാം അവളെ നോക്കി നിന്നു.\n“ഭർത്താവ് ഇട്ടിട്ടു പോയ നീ പിന്നെ വല്യ വിശുദ്ധയല്ലേ…. നാട്ടുകാർക്ക് അറിയാമെടി നിന്നെ “അയാൾ ഉറക്കെ അത് പറഞ്ഞതും അവൾ ജോലിയെടുത്തു തഴമ്പിച്ച അവളുടെ കൈ ഉയർത്തി അവന്റെ മുഖത്ത് ആഞ്ഞടിച്ചു.\n“എന്നെ അടിക്കാനും മാത്രം നീ ആയോടി… “എന്നും പറഞ്ഞു അവൻ കൈവീശിയതും അരയിൽ കരുതിയ പിച്ചാത്തി എടുത്തു അവന്റെ നേരെ ചൂണ്ടി പറഞ്ഞു.\n“ഭർത്താവ് ഇല്ലാത്ത പെണ്ണ് മോശമാണ് എന്ന് നിന്നെപോലുള്ളവരുടെ ചിന്ത അത് തെറ്റാണ്… അന്തസ്സോടെ പണിയെടുത്തു ജീവിക്കുന്ന പെണ്ണിന്റെ കൈ തഴമ്പ് ഉള്ളതാണ്… ഒന്ന് പൊട്ടിച്ചാൽ അത് നാണക്കേടാണ് നിന്നെപോലുള്ള പെണ്ണിനെ മോശമായി മാത്രം കാണുന്ന നെറികെട്ടവന്മാർക്ക്… “എന്നവൾ പറഞ്ഞതും കൂടി നിന്ന ആൾകൂട്ടത്തിൽ നിന്നും ഒരു പുരുഷ സ്വരം ഉയർന്നു.\n“ഇതാണ് പെണ്ണ്…. ആണുങ്ങളുടെ മാനം കളയാൻ ഇറങ്ങിയേക്കുന്ന ഇവനെയൊക്കെ തല്ലിക്കൊല്ലണം “ആ പുരുഷ സ്വരം കേട്ട് ചില ആണുങ്ങളും അയാളോടൊപ്പം കൂടിയപ്പോൾ അവൻ ഇരുട്ടിലേക്ക് മറഞ്ഞു. രേവു എല്ലാവരെയും നോക്കി നടന്നു നീങ്ങി.\n“ഗീതേച്ചി…. പെണ്ണ് പേടിക്കരുതേ… തൊട്ടവന്റെ കൈ വെട്ടാൻ ധൈര്യം ഉള്ളവളാകണം പെണ്ണ്… ”\nരേവു അത് പറഞ്ഞപ്പോൾ ഗീതേച്ചി അവളെ കെട്ടി പിടിച്ചു അഭിമാനത്തോടെ.\n‘ഇവനെന്റെ മോനല്ല, ഇനി മേലാൽ അതും പറഞ്ഞീ വഴി കണ്ടുപോകരുത്”


ഇത് അതല്ല! അനുഗ്രഹിച്ചതാ കുഞ്ഞേ! കൈകളുയർത്തിയ പുരോഹിതന് ഹൈഫൈവ് നൽകി മിടുക്കി; ഏറ്റെടുത്ത് സോഷ്യൽമീഡിയ - BIGNEWSLIVE | Latest Malayalam News\nഇത് അതല്ല! അനുഗ്രഹിച്ചതാ കുഞ്ഞേ! കൈകളുയർത്തിയ പുരോഹിതന് ഹൈഫൈവ് നൽകി മിടുക്കി; ഏറ്റെടുത്ത് സോഷ്യൽമീഡിയ\nin Video, World News\nകുട്ടികളുടെ നിഷ്‌കളങ്കത എപ്പോഴും മനോഹരമാണ്. മുതിർന്നവരുടെ ഗൗരവപ്പെട്ട പ്രവർത്തികളെല്ലാം കുഞ്ഞുങ്ങൾക്ക് അവരവരുടെ കളിതമാശകൾ മാത്രമായിരിക്കും. ഇത്തരത്തിൽ കാര്യമായി അനുഗ്രഹം ചൊരിഞ്ഞ് പ്രാർത്ഥിക്കുന്ന പുരോഹിതന് നിഷ്‌കളങ്കമായി ഹൈഫൈവ് അടിച്ച് പൊട്ടിച്ചിരി ഉയർത്തിയിരിക്കുകയാണ് ഒരു കൊച്ചുപെൺകുട്ടി. സംഭവത്തിന്റെ വീഡിയോ ഇപ്പോൾ സമൂഹ മാധ്യമങ്ങളിൽ വ്യാപകമായി പ്രചരിക്കുകയാണ്.\n10 വയസ്സിന് താഴെ മാത്രം പ്രായമുള്ള പെൺകുട്ടിയാണ് വീഡിയോയിലെ താരം. ആദ്യകുർബാന സ്വീകരണമാണ് രംഗം. പാർത്ഥനാ നിർഭരമായ പശ്ചാത്തലത്തിൽ കുട്ടിയുടെ അമ്മ കുട്ടിയേയും കൂട്ടി വികാരിയച്ചന്റെ അടുത്തേക്ക് വരുന്നത് വരെ എല്ലാം സാധാരണപോലെ. പെൺകുട്ടിയെ ആശീർവദിച്ചു പ്രാർത്ഥിക്കാൻ പുരോഹിതൻ കൈകൾ ഉയർത്തിയതോടെയാണ് ആ തമാശ സംഭവിച്ചത്. പുരോഹിതൻ തനിക്ക് ഹൈഫൈവ് (കൈകൾ കൂട്ടിയടിക്കുക) തന്നതാണെന്ന് കരുതി ഒട്ടും സമയം പാഴാക്കാതെ പെൺകുട്ടി തിരിച്ച് ഹൈഫൈവ് നൽകി.\nമുതിർന്നവരുടെ ലോകത്ത് അപ്പോഴേക്കും ഈ നിഷ്‌കളങ്ക ചെയ്തിയെ ചൊല്ലി പൊട്ടിച്ചിരി ഉയർന്നിരുന്നു. എന്നാൽ, താൻ ചെയ്തതിലെ തെറ്റെന്ത് എന്ന മുഖഭാവത്തോടെ പെൺകുട്ടി നിന്നപ്പോൾ അമ്മ ഇടപെട്ടാണ് കുട്ടിയുടെ കൈ പിൻവലിച്ചത്.\nഈ വീഡിയോയിലെ ഏറ്റവും ആകർഷണം ഇതിനോടുള്ള പുരോഹിതന്റെ പ്രതികരണമാണ്. ഒരു നിമിഷം സ്തംഭിച്ചു നിന്നെങ്കിലും മനസ്സാന്നിധ്യം വീണ്ടെടുത്ത് പുരോഹിതൻ പ്രാർത്ഥന തുടർന്നു. പക്ഷെ അപ്പോഴും പുരോഹിതൻ തന്നെ ചിരിയടക്കാൻ പാട് പെടുന്നത് വീഡിയോയിൽ കാണാം. സംഭവം മണിക്കൂറുകൾ കൊണ്ടാണ് സോഷ്യൽമീഡിയയിൽ ഹിറ്റായിരിക്കുന്നത്. ധാരാളം പേരാണ് വീഡിയോയിലെ പെൺകുട്ടിയുടെ നിഷ്‌കളങ്കതയെ പ്രശംസിച്ചു പ്രതികരണങ്ങൾ അറിയിക്കുന്നത്.\nBest thing you’ll see today… pic.twitter.com/8ueI8JLhnf\nTags: girlpriesttrending videovideoworld\nകളിക്കുന്നതിനിടെ പത്തുവയസ്സുകാരിയെ വീട്ടിലേക്ക് വിളിച്ചുവരുത്തി പീഡിപ്പിച്ചു; 60വയസ്സുകാരന് ക്ഷേത്രപുരോഹിതന് അറസ്റ്റില്\nപുതുക്കി പണിയാൻ വീട് പൊളിച്ചു; കിട്ടിയത് 100 വർഷം മുമ്പത്തെ മദ്യനിരോധന കാലത്ത് ഒളിപ്പിച്ച മദ്യ കുപ്പികൾ!\nസ്ത്രീകൾക്ക് എതിരായ അതിക്രമം തടയാൻ പാകിസ്താൻ; ബലാത്സംഗക്കേസ് പ്രതികളെ ഷണ്ഡീകരിക്കും; പുതിയ നിയമവുമായി ഇമ്രാൻ ഖാൻ സർക്കാർ\nസമ്പാദ്യത്തിലേക്ക് 100 ബില്യൺ ഡോളർ കൂടി; ബിൽ ഗേറ്റ്‌സിനേയും മറികടന്ന് ഇലോൺ മസ്‌ക്; ലോക കോടീശ്വരരിൽ രണ്ടാം സ്ഥാനത്ത്\nകടലിൽ കുളിക്കാനിറങ്ങിയ വിനോദസഞ്ചാരിക്ക് സ്രാവിന്റെ കടിയേറ്റ് ദാരുണമരണം\nവീട് പൊളിക്കാൻ നോട്ടീസ് നൽകിയെന്നത് തമാശ; ഗതിയില്ലാത്ത വീട്ടിൽ നിന്നല്ല വരുന്നത്; വീടുണ്ടാക്കാനുള്ള ആസ്തി തനിക്കുണ്ട്: കെഎം ഷാജി\nഒടിടി റിലീസിനൊരുങ്ങി മൂക്കുത്തി അമ്മന്; ചിത്രം ദീപാവലിക്ക്\nസംസ്ഥാനത്ത് ഇന്ന് 8511 പേര്‍ക്ക് കൂടി കൊവിഡ്; മലപ്പുറത്തും തൃശ്ശൂരിലും 1000ത്തിന് മുകളില് രോഗികള്, 26 മരണം! 6118 പേര്‍ക്ക് രോഗമുക്തി


വേദനക്ക് പിന്നിലുള്ള യഥാർഥ കാരണം: ആന്തരിക ഓർഗനൈസേഷന്റെ മങ്ങൽ എങ്ങനെ ബന്ധപ്പെട്ടിരിക്കുന്നു! | എൽ പാസോ ബാക്ക് ക്ലിനിക്ക് ® • 915-850-0900\nഇരുവരുടെയും ഫലങ്ങൾ ഒന്നു തന്നെയാണെന്ന് ഞാൻ കരുതുന്നു. എന്റെ നട്ടെല്ല്, നാഡീവ്യവസ്ഥയെ പരിപാലിക്കാൻ സമയം ചെലവഴിച്ചപ്പോൾ എനിക്ക് എല്ലായ്പ്പോഴും നന്നായി തോന്നി.\nഞങ്ങളുടെ അവയവങ്ങൾ നമ്മുടെ മസ്തിഷ്കത്തിൽ നിന്ന് ഞങ്ങളുടെ നട്ടെല്ലിൽ നിന്നും സന്ദേശങ്ങൾ സ്വീകരിക്കുന്നതിനാലാണിത്. ശ്വാസകോശങ്ങളിൽ നിന്ന് ലഭിക്കുന്ന സന്ദേശങ്ങൾ ശ്വാസോച്ഛ്വാസം പുറത്തുവിടുന്നു. ഈ സന്ദേശങ്ങൾ കാരണം ഹൃദയം ഹൃദയം അടിക്കുന്നു. നമ്മുടെ ശരീരത്തിലെ എല്ലാ അവയവങ്ങളും തലച്ചോറുമായി ബന്ധിപ്പിച്ച് ഈ ബന്ധം തടഞ്ഞുനിർത്തുന്നു- ഒരു ചെറിയ കാര്യം പോലും ഗുരുതരമായ ആരോഗ്യപ്രശ്നങ്ങൾക്ക് ഇടയാക്കും.\nവിരലുകളിൽ തലവേദനയോ തലവേദനയോ ഉണ്ടാകുന്നുണ്ടോ എന്ന് ചില ആരോഗ്യപ്രശ്നങ്ങൾ മനസ്സിലാകുന്നു. ദഹന പ്രശ്നങ്ങൾ, വൃക്ക സംബന്ധമായ പ്രശ്നങ്ങൾ എന്നിവ പോലെ ചില പ്രശ്നങ്ങൾ ഉണ്ടാവില്ല. നട്ടെല്ലിനെ പുറത്താക്കുകയാണെങ്കിൽ, അവയവങ്ങൾ അത് അനുഭവിക്കും.\nഎല്ലാ ദിവസവും നട്ടെല്ല് ശ്രദ്ധിക്കേണ്ടത് വളരെ പ്രധാനമാണ്\nമുകളിലുള്ള ഇമേജ് പരിശോധിച്ച് നോക്കിയാൽ, നട്ടെല്ലിൽ നിന്നും ഞരമ്പുകൾ ശരീരത്തിൻറെ പ്രത്യേക ഭാഗങ്ങളിലേക്ക് എങ്ങനെ ബന്ധപ്പെടുമെന്ന് കാണാനാകും. ഒരു chiropractor അല്ലെങ്കിൽ acupuncturist ന് സുഷുപ്തി പ്രശ്നങ്ങൾ കണ്ടെത്തും കാലാകാലങ്ങളിൽ പരിഹരിക്കാൻ കഴിയും. ഇതാണ് അവർ ചെയ്യാൻ പരിശീലിപ്പിക്കപ്പെട്ടത്.\nഇവിടെ നിന്ന് നട്ടെല്ല് ശ്രദ്ധിക്കാൻ ചില നുറുങ്ങുകൾ നട്ടെല്ലുള്ള ആരോഗ്യം:\nജോലി സമയത്ത് നട്ടെല്ല് സൂക്ഷിക്കാൻ നല്ലൊരു വഴിയാണെങ്കിൽ ശരിയായി ഇരിക്കുകയോ എർഗണോമിക് കസേര ഉപയോഗിക്കുകയോ ചെയ്യുക.\nവ്യായാമം നട്ടെല്ല് ചുറ്റുമുള്ള പേശികളെ ശക്തിപ്പെടുത്താനും അതു നിലനിർത്താനും ദിനംപ്രതി ബാഹ്യദിവസത്തെ എ.ഇ.\nഒരു മസാജ് ലഭിക്കാൻ സമയം ചെലവഴിക്കുക, ഒരു chiropractor, അല്ലെങ്കിൽ ഒരു acupuncturist കാണുക. ഇത് നട്ടെല്ല് ശരിയായ രൂപത്തിൽ സഹായിക്കും.\nപാദുകങ്ങൾ പിന്തുണയ്ക്കുന്നതും സുഖകരവുമായ ഷൂസ്. അസുഖകരമായ ഷൂ, പ്രത്യേകിച്ച് പമ്പുകൾ, വീണ്ടും നട്ടെല്ല് കേടുവരുത്തും.\nമനസ്സിൽ ഉറക്കത്തിൽ ഉറങ്ങുക. നട്ടെല്ല് പിന്തുണയ്ക്കുന്ന ഒരു മെത്തയും തലയിണയും തെരഞ്ഞെടുത്ത് സ്വാഭാവിക സ്ഥാനത്ത് ഉറങ്ങാൻ ശ്രമിക്കുക. എതിരെ, നിന്റെ തലയിൽ ഉറങ്ങാനും കഴുത്ത് കെട്ടാനും കഴിയുന്ന ഒരു തലയിണ ഉപയോഗിച്ച്, നിങ്ങളുടെ വശത്ത് കിടക്കുമ്പോൾ ഒരു നല്ല നേർത്ത നട്ടെല്ല് ലഭിക്കാൻ നിങ്ങളുടെ കൈയിൽ ഉറങ്ങുക.\nഒരാൾ വേദനിക്കുന്നുവെങ്കിൽ പ്രൊഫഷണൽ സഹായം തേടേണ്ടത് പ്രധാനമാണ്. ഒരു പിഞ്ച് ചെയ്ത നാഡി പോലെ, നട്ടെല്ല് പ്രശ്നങ്ങൾ, വളരെയധികം ഗുരുതരമായേക്കാം. സുഷുമ്നാ മൃതദേഹം ശരീരത്തെ നിയന്ത്രിക്കുന്നു. ആരോഗ്യം നന്നായി നേടാൻ നട്ടെല്ലിനെ നല്ല ആരോഗ്യം വേണം.\nനിങ്ങളുടെ നട്ടെല്ല് പരിപാലിക്കുക, അത് നിങ്ങളുടെ ജീവിതത്തിലെ എല്ലാ വർഷവും നിങ്ങളെ പരിപാലിക്കും.\nഉറവിടം: ഡേവിഡ് വോൾഫ്\nഅടുത്തത് യുടിഇപിയുടെ ക്രോസ് 2017 മൈനർ സോക്കർ ഷെഡ്യൂൾ പ്രഖ്യാപിച്ചു »\nമുമ്പത്തെ Erc വ്യായാമ കേന്ദ്രം


കള്ളപ്പണ ഇടപാടിന്റെ പരാതികള് ബ്ലാക്ക്‌മെയിലിങ് ആണെന്ന് മുന്‍മന്ത്രി വി.കെ ഇബ്രാഹിംകുഞ്ഞ് - Express Kerala\nകൊച്ചി: തന്റെ പേരില് ഉയര്‍ന്നു വന്ന കള്ളപ്പണ ഇടപാടിന്റെ പരാതികള് ബ്ലാക്ക്‌മെയിലിങ് ആണെന്നു മുന്‍മന്ത്രി വി.കെ.ഇബ്രാഹിംകുഞ്ഞ്. ഭാവിയില് ഉപദ്രവിക്കാതിരിക്കാന് 10 ലക്ഷം രൂപ വേണമെന്നു പരാതിക്കാരന് ഗിരീഷ് ബാബു ഭീഷണിപ്പെടുത്തിയിരുന്നു. രണ്ടുവട്ടം ഇയാള് വീട്ടില് വന്നു കണ്ടെന്നും ഇബ്രാഹിംകുഞ്ഞ് പറഞ്ഞു.\nഗിരീഷ് ബാബു 10 വര്‍ഷമായി പല പരാതികളും കൊടുക്കുകയും പിന്‍വലിക്കുകയുമാണ്. ഇതിന്റെയൊക്കെ ഉദ്ദേശ്യം എന്തായിരുന്നു എന്ന് അന്വേഷിക്കണം. പാര്‍ട്ടിയില് പ്രശ്‌നങ്ങള് ഒന്നും ഇല്ലെന്നും ഇബ്രാഹിംകുഞ്ഞ് പറഞ്ഞു. ഗിരീഷ്ബാബുവിനെ ഭീഷണിപ്പെടുത്തിയെന്ന കേസില് ഇബ്രാഹിംകുഞ്ഞിനെ വിജിലന്‍സ് കൊച്ചിയില് നാല് മണിക്കൂറോളം ചോദ്യം ചെയ്തിരുന്നു.\nblack money deal\nസ്വര്‍ണക്കടത്ത് കേസ് പ്രതികളെ വൈദ്യ പരിശോധനക്ക് ശേഷം കൊച്ചിയിലെ കോടതിയില് ഹാജരാക്കി\nസ്വര്‍ണക്കടത്ത് കേസിലെ പ്രതികളുമായി എം.ശിവശങ്കര് ഫോണില് ബന്ധപ്പെട്ടത് എന്തിനെന്ന് അന്വേഷിക്കും


UUKMA News കോവിഡ് ഒരു മലയാളിയുടെ കൂടെ ജീവനെടുത്തു; മരണമടഞ്ഞത് പ്രെസ്റ്റണിലെ കാരണവരായ സണ്ണിച്ചേട്ടൻ... - UUKMA News കോവിഡ് ഒരു മലയാളിയുടെ കൂടെ ജീവനെടുത്തു; മരണമടഞ്ഞത് പ്രെസ്റ്റണിലെ കാരണവരായ സണ്ണിച്ചേട്ടൻ... - UUKMA News\nകോവിഡ് ഒരു മലയാളിയുടെ കൂടെ ജീവനെടുത്തു; മരണമടഞ്ഞത് പ്രെസ്റ്റണിലെ കാരണവരായ സണ്ണിച്ചേട്ടൻ…\nപ്രെസ്റ്റൺ:- യു കെ മലയാളികളെ കണ്ണീരിലാഴ്ത്തിക്കൊണ്ട് വീണ്ടുമൊരു മലയാളി കൂടി മരണമടഞ്ഞു. കോവിഡ് രോഗബാധയെ തുടർന്ന് ഒരു മാസത്തോളമായി ചികിത്സയിലായിരുന്ന പ്രെസ്റ്റൺ സ്വദേശി സണ്ണി ജോൺ (70) മരണത്തിന് കീഴടങ്ങി. രണ്ട് ആഴ്ചയായി വെൻ്റിലേറ്ററിൻ്റെ സഹായത്തോടെയാണ് ജീവൻ നിലനിറുത്തിയിരുന്നത്. ആന്തരികാവയവങ്ങൾ തകരാറിലായതിനെ തുടർന്ന് വെൻ്റിലേറ്ററിൽ നിന്നും മാറ്റുകയായിരുന്നു.\nകൂത്താട്ടുകുളം രാമമംഗലം, കിഴുമുറി സ്വദേശിയാണ് ക്രിസ്റ്റൽ ഭവനിൽ സണ്ണി ജോൺ. കൂത്താട്ടുകുളം ചൊറിയംമാക്കിൽ കുടുംബാംഗമാണ്. ഭാര്യ എൽസി, കിഴുമുറി പരതംമാക്കിൽ കുടുംബാംഗമാണ്. മക്കൾ: നെൽസൺ, നിക്‌സൺ മരുമകൾ റിയോ ജോസഫ്.\n2004-ൽ ഗൾഫിൽ നിന്നുമാണ് സണ്ണിച്ചേട്ടനും കുടുംബവും യുകെയിലെത്തുന്നത്.പ്രെസ്റ്റണിലെ മലയാളികളുടെ കാരണവർ ആയിരുന്നു ഏവർക്കും പ്രിയങ്കരനായിരുന്ന സണ്ണി ചേട്ടൻ. കൂത്താട്ടുകുളം സ്വദേശിയായ സണ്ണിച്ചേട്ടൻ ഇപ്പോൾ കോലഞ്ചേരിക്കടുത്ത് രാമമംഗലത്ത് ആണ് താമസിച്ചിരുന്നത്.\nഭാര്യ എൽസി സ്റ്റാഫ് നഴ്‌സാണ്. മൂത്ത മകൻ നെൽസൺ കുടുംബസമേതം മാഞ്ചസ്റ്ററിലാണ് താമസിക്കുന്നത്. ഇളയ മകൻ നിക്സൺ ലണ്ടൻ ഇൻപീരിയർ കോളേജിൽ പി എച്ച് ഡി ചെയ്യുന്നു.\nകോവിഡ് രോഗബാധിതനായി മരണമടയുന്ന പതിനൊന്നാമത് മലയാളിയാണ് സണ്ണി ജോൺ. മൃതദേഹം നാട്ടിൽ കൊണ്ടു പോകണമെന്ന് കുടുംബം ആഗ്രഹിക്കുന്നെങ്കിലും ഇന്നത്തെ പ്രത്യേക സാഹചര്യത്തിൽ യുകെയിൽ തന്നെ അടക്കം ചെയ്യുമെന്നാണ് കരുതുന്നത്. കൂടുതൽ വിവരങ്ങൾ പിന്നീട് അപ്ഡേറ്റ് ചെയ്യുന്നതാണ്.\nസണ്ണിച്ചേട്ടൻ്റെ നിര്യാണത്തിൽ യുക്മ പ്രസിഡൻ്റ് മനോജ്കുമാർ പിള്ള, സെക്രട്ടറി അലക്സ് വർഗ്ഗീസ്, നോർത്ത് വെസ്റ്റ് റീജിയൻ പ്രസിഡൻ്റ് ജാക്സൺ തോമസ് തുടങ്ങിയവർ അനുശോചനം അറിയിച്ചു. പരേതൻ്റെ ആത്മാവിന് നിത്യശാന്തി നേരുവാൻ പ്രാർത്ഥിക്കുന്നതിനൊപ്പം വേർപാടിൽ ദുഃഖിക്കുന്ന കുടുംബാംഗങ്ങളുടെ വേദനയിൽ യുക്മ ന്യൂസ് ടീമും പങ്കു ചേരുന്നു. ആദരാഞ്ജലികൾ!!!


Kerala Local Body poll result: K Surendran alleges LDF- UDF tie up in poll | എൽഡിഎഫിന്റെ വിജയം യുഡിഎഫുമായുണ്ടാക്കിയ അവിശുദ്ധബന്ധത്തിന്റെ ജാരസന്തതി: കെ സുരേന്ദ്രൻ - Malayalam Oneindia\nk surendran bjp udf ldf ബിജെപി എൽഡിഎഫ് യുഡിഎഫ് തിരുവനന്തപുരം politics\nUpdated: Wed, Dec 16, 2020, 17:03 [IST]\nതിരുവനന്തപുരം: തദ്ദേശ തിരഞ്ഞെടുപ്പിന്റെ ഫലങ്ങൾ പുറത്തുവന്നതിന് പിന്നാലെ ആരോപണവുമായി ബിജെപി നേതാവ് കെ സുരേന്ദ്രൻ. സംസ്ഥാനത്ത് വ്യാപകമായി ക്രോസ് വോട്ടിംഗ് നടന്നുവെന്നും ബിജെപിയ്ക്ക് വിജയസാധ്യതയുള്ള സ്ഥലങ്ങളിൽ യുഡിഎഫ് എൽഡിഎഫിന് വോട്ട മറിച്ചുവെന്നുമാണ് കെ സുരേന്ദ്രന്റെ ആരോപണം. കോൺഗ്രസുമായി ഉണ്ടാക്കിയ അവിശുദ്ധ ബന്ധത്തിന്റെ ജാരസന്തതിയാണ് സംസ്ഥാനത്തെ എൽഡിഎഫിന്റെ വിജയമെന്നാണ് കെ സുരേന്ദ്രൻ വിശേഷിപ്പിച്ചത്.\nമിന്നുന്ന ജയവുമായി ഷോണ് ജോര്‍ജ്; മൂന്ന് മുന്നണികളെയും മലര്‍ത്തിയടിച്ചു, പിസി ജോര്‍ജിനെ പോലെ...\nവ്യാപകമായിട്ടുള്ള ക്രോസ് വോട്ടിംഗ് ബിജെപിക്ക് വിജയസാധ്യതയുള്ള സ്ഥലങ്ങളിൽ ഇരു മുന്നണികളും ഉണ്ടാക്കിയതായി പ്രാഥമിക വിലയിരുത്തലിൽ നിന്ന് വ്യക്തമാണ്. തിരഞ്ഞെടുപ്പിന്റെ അവസാന ദിവസങ്ങളിൽ വ്യക്തമായ നീക്കുപോക്കുകൾ ഉണ്ടായതായും സുരേന്ദ്രൻ ആരോപിക്കുന്നു. ബിജെപിയുടെ പരാജയം ഞങ്ങൾ ഉറപ്പാക്കുമെന്ന് സിപിഎം സംസ്ഥാന സെക്രട്ടറി വിജയരാഘവൻ പറഞ്ഞതിന്റെ കാരണം ഇപ്പോഴാണ് വ്യക്തമായതെന്നും സുരേന്ദ്രൻ കൂട്ടിച്ചേർത്തു.\nതിരുവനന്തപുരം കോർപ്പറേഷനിൽ സമ്പൂർണ്ണ തകർച്ചയാണ് യുഡിഎഫിന് ഉണ്ടായിട്ടുള്ളത്. തിരുവനന്തപുരത്ത് എല്ലാ വോട്ടുകളും എൽഡിഎഫിന് മറിച്ചു വിറ്റു. പല വാർഡുകളിലും യുഡിഎഫിന്റെ വോട്ട് ഷെയർ ഗണ്യമായി കുറഞ്ഞു. കോൺഗ്രസിനും യുഡിഎഫിനും എത്ര ലാഭം ഇതിൽ നിന്നും കിട്ടിയെന്ന് വ്യക്തമാക്കാൻ രമേശ് ചെന്നിത്തലയും ഉമ്മൻചാണ്ടിയും തയ്യാറാകണമെന്നും കെ സുരേന്ദ്രൻ ആവശ്യപ്പെട്ടു.\nജോസിന് മുന്നില് തോറ്റമ്പി ജോസഫ്... ചെണ്ട കൊട്ടിക്കയറിയില്ല, രണ്ടില വിടര്‍ന്നു; ഇനി രാഷ്ട്രീയ വനവാസം?\nതദ്ദേശ തിരഞ്ഞെടുപ്പ്: ഉമ്മന് ചാണ്ടിയുടെ പുതുപ്പള്ളിയിലും എല്‍ഡിഎഫ് തേരോട്ടം, പഞ്ചായത്ത് ഭരണം പിടിച്ചു!!\nഏറ്റവും പ്രായം കുറഞ്ഞ സ്ഥാനാര്‍ത്ഥി രേഷ്മ മറിയം റോയിക്ക് മികച്ച വിജയം; യുഡിഎഫ് സീറ്റ് പിടിച്ചെടുത്തു\nKerala Local Body poll result: K Surendran alleges LDF- UDF tie up in poll


ചവറ എം.എല്.എ എന് വിജയന്‍പിള്ള അന്തരിച്ചു | vijayan pillai\nചവറ എം.എല്.എ എന് വിജയന്‍പിള്ള അന്തരിച്ചു\nMar 8, 2020, 06:05 AM IST\nപുലര്‍ച്ചെ 3.30 ഓടെയായിരുന്നു അന്ത്യം\nഏറെ നാളായി ചികിത്സയിലായിരുന്നു\nകൊച്ചി: ചവറ എം.എല്.എ എന് വിജയന്‍പിള്ള(65) അന്തരിച്ചു. കൊച്ചിയിലെ സ്വകാര്യ ആശുപത്രിയില് പുലര്‍ച്ചെ 3.30 ഓടെയായിരുന്നു അന്ത്യം. അര്‍ബുദ ബാധിതനായി ഏറെ നാളായി ചികിത്സയിലായിരുന്നു.\n1979 മുതല് 2000 വരെ 21 വര്‍ഷം ചവറ പഞ്ചായത്ത് അംഗമായിരുന്നു. 2000-2005 കാലത്ത് കൊല്ലം ജില്ലാ പഞ്ചായത്ത് അംഗമായി. 2016 ലെ നിയമസഭാ തിരഞ്ഞെടുപ്പില് ആര്.എസ്.പി നേതാവും മന്ത്രിയുമായിരുന്ന ഷിബു ബേബി ജോണിനെ പരാജയപ്പെടുത്തി കന്നി അങ്കത്തില് നിയമസഭയിലെത്തി. ഇടതുസ്വതന്ത്രനായിട്ടാണ് അദ്ദേഹം ചവറയില് നിന്ന് മത്സരിച്ച് ജയിച്ചത്\nതേവലക്കര ഡിവിഷനില് നിന്നാണ് കോണ്‍ഗ്രസ് ടിക്കറ്റില് ജില്ലാ പഞ്ചായത്ത് അംഗമായി തിരഞ്ഞെടുക്കപ്പെട്ടത്. ആര്.എസ്.പിയിലൂടെയായിരുന്നു രാഷ്ട്രീയത്തിലെത്തിയത്. ബേബി ജോണിന്റെ വിശ്വസ്തനായി ആര്‍എസ്പിയിലുണ്ടായിരുന്ന വിജയന്‍പിള്ള ആര്‍എസ്പിയിലെ ഭിന്നതയെ തുടര്‍ന്ന് 2000 കാലത്ത് കോണ്‍ഗ്രസിലെത്തി.\nകരുണാകരനുമായിട്ടായിരുന്നു അടുപ്പം. കരുണാകരന് കോണ്‍ഗ്രസ് വിട്ടപ്പോള് അദ്ദേഹത്തോടൊപ്പം ഡിഐസിയുടെ ഭാഗമായി. തിരിച്ച് കരുണാകരന് കോണ്‍ഗ്രസിലെത്തിയപ്പോള് കോണ്‍ഗ്രസിലേക്ക് തന്നെ മടങ്ങി.\nചവറക്കാരുടെ വിജയണ്ണന് വിടവാങ്ങി..\nമദ്യനയവിഷയത്തില് കെ.പി.സി.സി പ്രസിഡന്റായിരുന്ന വി.എം സുധീരനുമായുണ്ടായ ഭിന്നതയ്‌ക്കൊടുവിലാണ് കോണ്‍ഗ്രസ് വിട്ടത്. അതിന് ശേഷം സിഎംപിയില് ചേര്‍ന്നു. അന്നത്തെ അരവിന്ദാക്ഷന് വിഭാഗത്തിനൊപ്പമായിരുന്നു. അരവിന്ദാക്ഷന് വിഭാഗം സിഎംപി സിപിഎമ്മില് ലയിച്ചതോടെ വിജയന്‍പിള്ളയും സിപിഎമ്മിന്റെ ഭാഗമായി.\nഭാര്യ: സുമ, മക്കള്:സുജിത്ത്, ശ്രീജിത്ത്, ശ്രീലക്ഷ്മി. മരുമകന്: ജയകൃഷ്ണന്\nContent Highlights: Vijayan Pillai represents Chavara constituency\nകൊല്ലം: കൊല്ലം ശൂരനാട്ട് കെ.എസ്.ആര്.ടി.സി ബസിനടിയില്‍പ്പെട്ട് വീട്ടമ്മയ്ക്ക് ..\nN Vijayan Pillai\nഎല്ലാ വിദ്യാർഥികള്‍ക്കും ബസ് യാത്ര ഉറപ്പാക്കും, കെഎസ്ആര്‍ടിസി ബോണ്ട് സര്‍വീസ് തുടങ്ങും- ഗതാഗതമന്ത്രി\nകേരളത്തില് ലൗ ജിഹാദും നാര്‍ക്കോട്ടിക് ജിഹാദുമില്ല- കണക്കുകള് നിരത്തി മുഖ്യമന്ത്രി


കോണ്‍ഗ്രസിന് ജീവാമൃതം – Chandrika Daily\nBy chandrika Sunday December 24, 2017 00:09 am\nവിശാല് ആര് സംഘ്പരിവാര ഫാസിസം മേഞ്ഞുനടക്കുന്ന ഇന്ത്യയില് മതേതര ബഹുസ്വര മൂല്യങ്ങള് വീണ്ടെടുക്കുന്നതിന് കരുത്തു തെളിയിച്ച് തിരിച്ചുവരാന് ഇപ്പോള് കോണ്‍ഗ്രസ് പാര്‍ട്ടിക്ക് നല്ല അവസരമാണ് കൈവന്നിരിക്കുന്നത്. പ്രധാനമന്ത്രി…\nസംഘ്പരിവാര ഫാസിസം മേഞ്ഞുനടക്കുന്ന ഇന്ത്യയില് മതേതര ബഹുസ്വര മൂല്യങ്ങള് വീണ്ടെടുക്കുന്നതിന് കരുത്തു തെളിയിച്ച് തിരിച്ചുവരാന് ഇപ്പോള് കോണ്‍ഗ്രസ് പാര്‍ട്ടിക്ക് നല്ല അവസരമാണ് കൈവന്നിരിക്കുന്നത്. പ്രധാനമന്ത്രി നരേന്ദ്രമോദിയുടെ തട്ടകത്തില് ബി.ജെ.പിയെ വിറപ്പിച്ച നിയമസഭാ തെരഞ്ഞെടുപ്പു ഫലവും 2ജി സ്‌പെക്ട്രം കേസില് മുഴുവന് പ്രതികളെയും കുറ്റവിമുക്തരാക്കിയ കോടതി വിധിയും കോണ്‍ഗ്രസിന്റെ തിരിച്ചുവരവിന് ശക്തമായ ഊര്‍ജം പകരുന്നതാണ്. ഒപ്പം നേതൃനിരയിലേക്കുള്ള രാഹുല് ഗാന്ധിയുടെ രംഗപ്രവേശവും കൂടിയാകുമ്പോള് കാര്യങ്ങള് എളുപ്പമാവുകയാണ്.\nയു.പി.എ സര്‍ക്കാറിന്റെ പതനത്തിലേക്ക് കൊണ്ടെത്തിയ 2ജി കേസില് നിര്‍ണായക വിധി കോണ്‍ഗ്രസ് പാര്‍ട്ടിക്ക് തെല്ലൊന്നുമല്ല ആശ്വാസമായത്. കോണ്‍ഗ്രസ് മുക്ത ഭാരതത്തിനായി സംഘ്പരിവാറിന്റെ വിവേകാനന്ദ ഫൗണ്ടേഷന് അണ്ണാ ഹസാരെയുടെ നേതൃത്വത്തില് രാജ്യമൊട്ടുക്കും ഉയര്‍ത്തിക്കൊണ്ടുവന്ന അഴിമതി വിരുദ്ധ പ്രസ്ഥാനം ഉപയോഗിച്ച ഒരു കേസിന്റെ ദാരുണാന്ത്യത്തിനാണ് പട്യാല ഹൗസ് കോടതി കഴിഞ്ഞദിവസം സാക്ഷ്യം വഹിച്ചത്. 2009 ല് അധികാരത്തില് എത്തി രണ്ടു വര്‍ഷം കഴിഞ്ഞപ്പോള് നേരിട്ട അഴിമതിയാരോപണം മന്‍മോഹന്‍സിങ് പ്രധാനമന്ത്രിയായ യു.പി.എ സര്‍ക്കാരിനെ മുള്‍മുനയിലായിരുന്നു നിര്‍ത്തിയത്. ഇന്ത്യ മുഴുവന് വന് ചര്‍ച്ചയായ കേസില് തുടര്‍ന്ന്‌വന്ന എല്ലാ തെരഞ്ഞെടുപ്പുകളിലും കോണ്‍ഗ്രസിന് ആരോപണത്തിന്റെ ശരശയ്യയില് കിടക്കേണ്ടിയും വന്നു. ഇതേതുടര്‍ന്ന് വലിയ വിലയാണ് പാര്‍ട്ടി നല്‍കേണ്ടിവന്നത്. കേസില് ആരോപണ വിധേയരായ എ രാജ ടെലികോം മന്ത്രിസ്ഥാനം രാജിവെച്ചതിന് പിന്നാലെ തന്നെ ജയിലില് പോകേണ്ടി വരികയും ചെയ്തിരുന്നു. ഒരു മന്ത്രിക്ക് സ്ഥാനത്തിരിക്കെ അഴിമതിക്കേസില് ജയിലില് പോകേണ്ടി വരുന്ന ആദ്യ സംഭവമെന്ന അപൂര്‍വതയും കേസിനുണ്ടായിരുന്നു. താന് തെറ്റു ചെയ്തിട്ടില്ലെന്നും ഭരണഘടനാപരമായ കാര്യങ്ങള് ചെയ്യുക മാത്രമാണ് ചെയ്തതെന്നും ആദ്യം മുതല് പറഞ്ഞിരുന്ന രാജക്കും വിധിയോടെ ആശ്വാസമായിരിക്കുകയാണ്.\nകേസില് വിധി പറഞ്ഞ വിചാരണകോടതി കുറ്റപത്രത്തില് പറഞ്ഞ ആരോപണങ്ങളൊന്നും തെളിയിക്കാന് പ്രോസിക്യൂഷനായില്ലെന്ന് കണ്ടെത്തിയിട്ടുണ്ട്. 2ജി സ്‌പെക്ട്രം അനുവദിച്ചതുമായി ബന്ധപ്പെട്ട് 1.76 ലക്ഷം കോടിയുടെ അഴിമതി നടന്നെന്നാണ് സി.എ.ജി കണ്ടെത്തിയിരുന്നത്. എന്നാല് മാനദണ്ഡങ്ങള് പാലിക്കാതെ 122 സ്വകാര്യ ടെലകോം കമ്പനികള്‍ക്ക് 2ജി ലൈസന്‍സ് സ്‌പെക്ട്രം വിതരണം ചെയ്തതില് സര്‍ക്കാര് ഖജനാവിന് 30,984 കോടിയുടെ നഷ്ടമുണ്ടായെന്നാണ് സി.ബി.ഐ കേസ്. ഈ ലൈസന്‍സുകള് 2012 ഫെബ്രുവരി രണ്ടിന് സുപ്രീംകോടതി റദ്ദാക്കിയിരുന്നു. സി.ബി.ഐ ഫയല്‍ചെയ്ത ആദ്യ കേസില് മുന് ടെലികോം മന്ത്രി എ. രാജ, കനിമൊഴി, മുന് ടെലികോം സെക്രട്ടറി സിദ്ധാര്‍ഥ് ബെഹൂറ, രാജയുടെ മുന് പ്രൈവറ്റ് സെക്രട്ടറി പി.കെ. ചന്ദോലിയ തുടങ്ങി 14 പേരും സ്വാന് ടെലികോം, റിലയന്‍സ് ടെലികോം, യുണീടെക് വയര്‍ലെസ് എന്നീ കമ്പനികളും പ്രതിസ്ഥാനത്തുണ്ടായിരുന്നു. ഒന്നിനും തെളിവില്ലെന്ന് കണ്ട് കോടതി പ്രതികളെയെല്ലാം കുറ്റവിമുക്തമാക്കിയിരിക്കുകയാണ്.\nകേസില് പ്രതികളെന്ന ആരോപണത്തിനു വിധേരായ എ. രാജയും കനിമൊഴിയുമെല്ലാം യു.പി.എ ഘടകകക്ഷിയായ ഡി.എം.കെ നേതാക്കന്മാരാണെങ്കിലും കൂടുതല് പരിക്കേറ്റത് കോണ്‍ഗ്രസിനായിരുന്നു. ബി.ജെ.പിയും സംഘ്പരിവാര പാര്‍ട്ടികളും കോണ്‍ഗ്രസിനെ അഴിമതി പാര്‍ട്ടിയാക്കി ചിത്രീകരിച്ചെടുക്കുന്നതില് ഏറെ വിജയിച്ചത് ഈ സംഭവത്തോടെയാണ്. വന്‍കിട ദേശീയ മാധ്യമങ്ങള് അവര്‍ക്കൊപ്പം ചേര്‍ന്നത് കാര്യങ്ങള് എളുപ്പമാക്കി. നിറംപിടിപ്പിച്ച പല കഥകളുമാണ് ഇക്കാലയളവില് പടച്ചുണ്ടാക്കിയത്. പയനിയര് പത്രം മാസങ്ങളോളം അച്ചുനിരത്തി. സ്വതന്ത്ര ഭാരതം കണ്ട ഏറ്റവും വലിയ അഴിമതിയാണെന്നായിരുന്നു ആരോപണം. ആരോപണത്തിന് കൊടിപിടിച്ചു സുബ്രമണ്യന് സ്വാമിയും രംഗം കൊഴുപ്പിച്ചു. കേസ് കുംഭകോണമായിരുന്നില്ലെന്നും കുംഭകോണമാക്കി എതിരാളികള് മാറ്റുകയായിരുന്നെന്നുമായിരുന്നു കോണ്‍ഗ്രസ് നേതാവ് കപില് സിബലിന്റെ പ്രതികരണം. അമേരിക്കയിലെ വാട്ടര്‍ഗേറ്റിനു ശേഷം ലോകത്തെ രണ്ടാമത്തെ കൊടിയ അഴിമതിയെന്നാണ് ടൈം മാഗസിന് ചൂണ്ടിക്കാട്ടിയത്. കോടതി വിധിയോടെ എല്ലാം തകിടംമറിഞ്ഞ് കോണ്‍ഗ്രസ് അഗ്നിശുദ്ധി വരുത്തി തിരിച്ചുവന്നിരിക്കുകയാണ്. കോണ്‍ഗ്രസിനൊപ്പം തമിഴ്‌നാട്ടില് ഡി.എം.കെക്കും വിധി പുനര്‍ജ്ജനിയാണ്. കേസിനെ തുടര്‍ന്ന് എ.ഐ.എ.ഡി.എം.കെക്ക് മുന്നില് തല കുനിക്കേണ്ടി വന്ന ഡി.എം.കെക്കും കേസ് ഉണ്ടാക്കിയ പൊല്ലാപ്പ് ചില്ലറയായിരുന്നില്ല. ആര്‍കെ നഗറില് ഉപതെരഞ്ഞെടുപ്പ് നടക്കുന്ന ദിവസം തന്നെ വിധി വന്നത് ഡി.എം.കെക്ക് തിരിച്ചുവരവിനുള്ള അവസ്ഥ സൃഷ്ടിക്കുമെന്നാണ് വിലയിരുത്തല്. അഴിമതി കേസ് ഡി.എം.കെക്ക് എതിരേ തെരഞ്ഞെടുപ്പുകളില് വ്യാപകമായി പ്രചാരം നേടിയിരുന്നു.\n2 ജി കേസില് സുബ്രഹ്മണ്യന് സ്വാമിയും സംഘ്പരിവാര് ഉറവിടങ്ങളും സെലക്ടീവായി പുറത്തുവിട്ട രേഖകളില് നിന്ന് എന്.ഡി.എ സര്‍ക്കാറിന്റെയും ബി.ജെ.പി നേതാക്കളുടെയും പങ്ക് മറച്ചുവെച്ചിരുന്നു. അതിന് വേണ്ടി എന്തൊക്കെ ചെയ്‌തോ അത്രയും ഈ കേസിന്റെ മെറിറ്റില് വന്നു ചേര്‍ന്നു. 2ജി അഴിമതി അന്വേഷിക്കുമ്പോള് ഒരു പ്രത്യേക കാലയളവിലുള്ള വരെ മാത്രം പ്രതികളാക്കി പ്രോസിക്യൂഷന് നടപടിക്ക് വിധേയരാക്കി ജയിലിലയക്കണമെന്ന മാധ്യമ കോടതികളുടെ ആഗ്രഹങ്ങള്‍ക്കും തിരിച്ചടി ലഭിച്ചു.\nഗുജറാത്തിലെ ശക്തമായ തിരിച്ചുവരവാണ് കോണ്‍ഗ്രസിന് ഗുണം ചെയ്യുന്ന മറ്റൊരു കാര്യം. മോദിയുടെയും അമിത്ഷായുടെയും തട്ടകമായ ഗുജറാത്തില് വിറച്ചാണ് ബി.ജെ.പി അധികാരം കൈപിടിയിലൊതുക്കിയത്. പല മണ്ഡലങ്ങളും വോട്ടിങ് യന്ത്രത്തിന്റെ സഹായത്താലാണ് ബി.ജെ.പി ജയിച്ചുകയറിയതെന്ന ആരോപണവും നിലനില്‍ക്കുന്നുണ്ട്. ഗോധ്ര മണ്ഡലത്തില് ഇത് വളരെ വ്യക്തമാണ്. സംസ്ഥാനത്തെ ഏറ്റവും പ്രധാന മണ്ഡലങ്ങളിലൊന്നായ ഗോധ്ര മണ്ഡലത്തില് യഥാര്‍ത്ഥത്തില് പോള് ചെയ്ത വോട്ടുകളേക്കാള് കൂടുതല് വോട്ടുകളാണ് യന്ത്രത്തില് തെളിഞ്ഞതെന്നാണ് കണക്കുകള് വ്യക്തമാക്കുന്നത്. വോട്ട് ചെയ്ത വോട്ടര്‍മാരേക്കാള് 2494 വോട്ടുകളുടെ വര്‍ധനയാണ് വോട്ടിങ് യന്ത്രത്തില് ഉണ്ടായത്. അതായത്, ഇത്രയും കള്ളവോട്ടുകള് നടന്നുവെന്നു സാരം. റിട്ടേണിങ് ഓഫീസറുടെ കൈയൊപ്പോടെ സാക്ഷ്യപ്പെടുത്തിയ കണക്കില് ഇവിടെ ആകെ 1,76,417 വോട്ടര്‍മാരാണ് വോട്ട് ചെയ്തത്. ഈ വോട്ടുകള് എണ്ണി മുദ്രവച്ച് അടച്ച വോട്ടിങ് യന്ത്രം പോളിങിനു ശേഷം തുറന്നപ്പോള് കണ്ടത് 1,78,911 വോട്ടുകള്. കേന്ദ്ര ഭരണം കൈയാളുന്ന പാര്‍ട്ടി ഭരിക്കുന്ന ഗുജറാത്തില് നടന്ന ഗുരുതരമായ തട്ടിപ്പാണ് ഇതിലൂടെ പുറത്തുവരുന്നത്. കനത്ത മത്സരം നടന്ന ഗോധ്ര മണ്ഡലത്തില് ബി.ജെ.പിയുടെ സി.കെ റാവുല്‍ജി ജയിച്ചത് കേവലം 258 വോട്ടിനാണ്. കോണ്‍ഗ്രസിന്റെ പര്‍മാര് രാജേന്ദ്രസിങിനെയാണ് തോല്‍പ്പിച്ചത്. എന്നാല് വോട്ടിങ് യന്ത്രത്തിലെ ക്രമക്കേട് വ്യക്തമായതോടെ റാവുല്‍ജിയുടെ വിജയത്തിനു പിന്നില് വ്യക്തമായ തട്ടിപ്പാണെന്ന് തെളിഞ്ഞു. ഗുജറാത്തിലെ പല മണ്ഡലങ്ങളിലും വോട്ടിങ് മെഷീന് ഹാക്കിങ് നടന്നതായുള്ള റിപ്പോര്‍ട്ടുകളുണ്ടായിരുന്നു. ഇത് ശരിവെക്കുന്നതാണ് ഗോധ്രയിലെ ക്രമക്കേട്. ആകെ 2,52,334 വോട്ടര്‍മാരാണ് മണ്ഡലത്തിലുള്ളത്. സംസ്ഥാനത്തെ പല മണ്ഡലങ്ങളിലും ബി.ജെ.പി എഞ്ചിനീയര്‍മാരെ ഉപയോഗിച്ച് ഇ.വി.എം മെഷീന് ഹാക്ക് ചെയ്തതായി പട്ടീദാര് അനാമത് ആന്ദോളന് സമിതി നേതാവ് ഹാര്‍ദിക് പട്ടേല് ആരോപിച്ചിരുന്നു. ഇതിനായി 140 എഞ്ചിനീയര്‍മാരെയാണ് ബി.ജെ.പി ചുമതലപ്പെടുത്തിയതെന്നും ഹാര്‍ദിക് പറഞ്ഞിരുന്നു. വിസ്‌നഗര്, പാടന്, ടങ്കാര, ഊംജ, വാവ്, ജേത്പൂര്, രാജ്‌കോട്, ലാഠിബാബ്‌റ, ഛോട്ടാ ഉദയ്പൂര്, സന്ത്രാംപൂര്, രാജ്പിപ്ല, ദബോയ, ഖാസ് തുടങ്ങി പട്ടേല്, ആദിവാസി ആധിപത്യമുള്ള പ്രദേശങ്ങളില് ഇ.വി.എം സോഴ്‌സ് കോഡ് ഹാക്ക് ചെയ്യാനുള്ള ശ്രമം നടന്നതായും ഹാര്‍ദിക് ട്വീറ്റ് ചെയ്തിരുന്നു.\nഇതുകൂടാതെ ജിഗ്‌നേഷ് മേവാനി ജയിച്ച വദ്ഗാമിലെ രണ്ടു ബൂത്തുകളില് വോട്ടിങ് മെഷീന് ക്രമക്കേട് നടന്നിരുന്നു. ഒരു ബൂത്തിലെ മെഷീനില് ബി.ജെ.പി സ്ഥാനാര്‍ത്ഥിക്കുള്ള ബട്ടണ് മാത്രമേ തെളിഞ്ഞിരുന്നുള്ളൂ. മറ്റൊരു മണ്ഡലത്തില് ബ്ലൂടൂത്ത് വഴി മെഷീന് ഹാക്ക് ചെയ്തിരുന്നു. തുടര്‍ന്ന് മൂന്നു നാലു മണിക്കൂറോളം വോട്ടിങ് നിലക്കുന്ന അവസ്ഥയും ഉണ്ടായിരുന്നു. സൂറത്തിലും രാജ്‌കോട്ടിലും അഹമ്മദാബാദിലും വോട്ടിങ് യന്ത്രത്തില് വലിയ തട്ടിപ്പ് നടന്നതായും ആരോപണമുണ്ട്. ആകെയുള്ള 182 സീറ്റുകളില് 99 സീറ്റുകളാണ് ബി.ജെ.പി നേടിയത്. കോണ്‍ഗ്രസ് 77 സീറ്റുകള് നേടിയപ്പോള് ആറു സീറ്റുകളാണ് മറ്റു മറ്റു സ്ഥാനാര്‍ത്ഥികള്‍ക്കൊപ്പം നിന്നത്. ഈ വിജയം തന്നെയും വ്യാപക ക്രമക്കേടുകളിലൂടെയാണ് നേടിയതെന്ന സംശയമാണ് ഇപ്പോള് ഉയരുന്നത്. പ്രധാനമന്ത്രി നരേന്ദ്രമോദിയുടെ നേതൃത്വത്തിലായിരുന്നു ബി.ജെ.പിയുടെ തെരഞ്ഞെടുപ്പ് പ്രചാരണം. കോണ്‍ഗ്രസും പിന്നാക്ക സമുദായ സംഘടനകളും കനത്ത വെല്ലുവിളിയുയര്‍ത്തിയ തെരഞ്ഞെടുപ്പില് ഭരണം നിലനിര്‍ത്താന് ബി.ജെ.പിക്ക് വിയര്‍ക്കേണ്ടിവന്നു. 2012 ല് 115 സീറ്റുകളാണ് സംസ്ഥാനത്ത് ബി.ജെ.പി നേടിയത്. കോണ്‍ഗ്രസ് അധ്യക്ഷനായി രാഹുല്‍ഗാന്ധി സ്ഥാനമേറ്റതും പോസിറ്റീവ് ഘടകങ്ങളില് പ്രധാനമാണ്. ഗുജറാത്തില് അധികാരത്തിലെത്താന് സാധിച്ചില്ലെങ്കിലും പണവും അധികാരത്തിന്റെ ഹുങ്കും കൊണ്ട് ജനാധിപത്യത്തെ അട്ടിമറിക്കാനുള്ള ബി.ജെ.പിയുടെ നീക്കത്തെ ഒരു പരിധിവരെ പ്രതിരോധിക്കാന് കോണ്‍ഗ്രസിനായി എന്നത് രാഹുല് ഗാന്ധിയുടെ ഇടപെടലുകളുടെ ഫലമായി വേണം നോക്കികാണാന്. 2014ന് ശേഷം വിവിധ സംസ്ഥാനങ്ങളിലേക്ക് നടന്ന നിയമസഭാ തെരഞ്ഞെടുപ്പുകളിലെല്ലാം കോണ്‍ഗ്രസ് നേരിട്ട വലിയ വെല്ലുവിളി രാഹുല് ഗാന്ധിയെ വേണ്ട രീതിയില് ഉയര്‍ത്തികൊണ്ടുവരാന് സാധിച്ചില്ല എന്നതാണ്. എന്നാല് ഈ തെരഞ്ഞെടുപ്പില് ശരീര ഭാഷയിലും സംഭാഷണ ശൈലിയിലും നരേന്ദ്ര മോദിയോടും അമിത്ഷായോടും ഏറ്റുമുട്ടാന് രാഹുലിനെ പ്രാപ്തനാക്കി എന്നാണ് തെരഞ്ഞെടുപ്പ് ചിത്രം തെളിയിക്കുന്നത്.\nപ്രധാനമന്ത്രി നരേന്ദ്ര മോദിയുടെ രണ്ട് വര്‍ഷത്തെ ഭരണം രാഹുലിനെയും കോണ്‍ഗ്രസിനെയും ഉയിര്‍ത്തെഴുന്നേല്‍പ്പിച്ചതായി ഇന്ത്യാ ടുഡേ മൂഡ് ഓഫ് ദ നേഷന് അഭിപ്രായ സര്‍വെ കണ്ടെത്തിയിരുന്നു. പ്രധാനമന്ത്രി നരേന്ദ്ര മോദിയുടെ ജനസമ്മതി ഇടിയുന്നതായും 2019ലെ തെരഞ്ഞെടുപ്പില് രാഹുല് ഗാന്ധി നരേന്ദ്രമോദിക്ക് ശക്തമായ വെല്ലുവിളി തീര്‍ക്കുമെന്നും രാഹുല് കോണ്‍ഗ്രസ് അധ്യക്ഷനായി തെരഞ്ഞെടുക്കപ്പെടുന്നതിനു മുമ്പ് നടന്ന സര്‍വെ പ്രവചിച്ചിരുന്നു. മോദി ഭരണത്തിന്‍കീഴില് ഇന്ത്യയില് അസഹിഷ്ണുത വളരുമ്പോള്, രാഹുല് ഗാന്ധിയിലാണ് ജനങ്ങള് പ്രതിക്ഷ വെച്ചുപുലര്‍ത്തുന്നത്. സംഘ്പരിവാര്‍വത്കരണത്തിനെതിരായ വിദ്യാര്‍ത്ഥി പ്രക്ഷോഭങ്ങള്‍ക്ക് പിന്തുണ പ്രഖ്യാപിക്കാനുള്ള രാഹുലിന്റെ കാമ്പസ് യാത്രകളും തങ്ങളിലൊരാളായി വിദ്യാര്‍ത്ഥികള്‍ക്കൊപ്പം നിലകൊണ്ടതും യുവതലമുറക്കിടയില് രാഹുലിന്റെ ജനപ്രീതി ഉയര്‍ത്താനിടയാക്കി. എഫ്.ടി.ഐ.ഐയിലെ വിദ്യാര്‍ത്ഥി സമരത്തിന്റെ ഭാഗമായതും രോഹിത് വെമുല സംഭവത്തില് ഹൈദരാബാദ് സര്‍വകലാശാലയിലെത്തിയതും നിരാഹാരമിരുന്നതും ജെ.എന്.യു പ്രക്ഷോഭത്തിനെത്തിയതും രാഹുലില് മതിപ്പുളവാക്കി. വിദ്യാര്‍ത്ഥി പ്രശ്‌നങ്ങളും ദലിത് വിഷയങ്ങളും രാഹുല് ഏറ്റെടുത്തു. മോദിയുടെ നയങ്ങളെ ധനികരും ദരിദ്രരും തമ്മിലുള്ള പോരാട്ടമായാണ് രാഹുല് നേരിട്ടത്. കോര്‍പറേറ്റുകളെയാണ് മോദിക്ക് പ്രിയമെന്നും പാവപ്പെട്ടവനൊപ്പം നില്‍ക്കുന്ന മോദിയെ നിങ്ങള്‍ക്ക് കാണിച്ചുതരാനാകുമോ എന്നും രാഹുല് വെല്ലുവിളിച്ചു. വിവാദമായ ഭൂമി ഏറ്റെടുക്കല് ബില്ലും ജി.എസ്.ടിയും മുതല് മോദിയുടെ വിദേശയാത്രകള് വരെ രാഹുല് ചോദ്യം ചെയ്തു. വികസനം, തൊഴില്, അഴിമതി, ദാരിദ്ര്യം തുടങ്ങിയ വിഷയങ്ങളില് നിന്നും രാഷ്ട്രീയ സംവാദം അസഹിഷ്ണുത, ബീഫ് വിവാദം, എഫ്.ടി.ഐ.ഐ നിയമന വിവാദം, പുരസ്‌കാരം തിരിച്ചുകൊടുക്കല്, ജാതി പ്രശ്‌നം, അഭിപ്രായ സ്വാതന്ത്ര്യത്തിനെതിരായ കടന്നുകയറ്റം എന്നിവയിലേക്ക് വഴിമാറി. ജനങ്ങളെ ഭിന്നിപ്പിക്കുന്ന പാര്‍ട്ടിയായി ബി.ജെ.പിയും എല്ലാവരെയും ഉള്‍ക്കൊള്ളുന്ന പാര്‍ട്ടിയായി കോണ്‍ഗ്രസും എന്ന നിലയിലേക്ക് രാഷ്ട്രീയ ഗതി മാറി. ജനാധിപത്യ മാര്‍ഗത്തില് തെരഞ്ഞെടുപ്പ് നേരിടാന് ബി.ജെ.പി തയാറായാല് ഇനിയുള്ള കാലം കോണ്‍ഗ്രസിന്റെതും രാഹുലിന്റെതുമാകും.\nCategories: Views Tags: article, congress


(Coronavirus): അമിത് ഷായുടെ കൊവിഡ് പരിശോധനാ ഫലം നെഗറ്റീവ്; ഇനി ഹോം ക്വാറന്റൈന്| Home Minister Amit Shah Tests Negative For COVID19\nഅമിത് ഷായുടെ കൊവിഡ് പരിശോധനാ ഫലം നെഗറ്റീവ്; ഇനി ഹോം ക്വാറന്റൈന്\nBy വെബ്ഡെസ്ക് • 14/08/2020 at 5:45PM\nരണ്ടാഴ്ച മുമ്പ് മന്ത്രിസഭാ യോഗത്തില് പങ്കെടുത്ത ശേഷമാണ് അമിത്ഷായ്ക്ക് കൊവിഡ് പോസറ്റീവ് ആയത്.\nആഭ്യന്തര മന്ത്രി അമിത് ഷായുടെ കൊവിഡ് പരിശോധനാ ഫലം നെഗറ്റീവ്. അദ്ദേഹം തന്നെയാണ് ഇക്കാര്യം ട്വിറ്ററിലൂടെ അറിയിച്ചത്. ഇനിയുള്ള ഏതാനും ദിവസം ഹോം ക്വാറന്റൈനില് തുടരുമെന്നും ആഭ്യന്തര മന്ത്രി അറിയിച്ചു.\nകൊവിഡ് പോസ്റ്റീവ് ആയതിനെ തുടര്‍ന്ന് ആഭ്യന്തര മന്ത്രി ഏതാനും ദിവസങ്ങളായി ഹരിയാനയിലെ ഗുഡ്ഗാവിലുള്ള സ്വകാര്യ ആശുപത്രിയായ മെദാന്തയില് ചികിത്സയിലായിരുന്നു.\nAlso Read: കരിപ്പൂര് സന്ദര്‍ശനം: മുഖ്യമന്ത്രിയും എട്ട് മന്ത്രിമാരും ഡിജിപിയും സ്വയം നിരീക്ഷണത്തില്\nഇന്ന് എന്റെ കൊറോണ പരിശോധന ഫലം നെഗറ്റീവ് ആയി. ദൈവത്തിന് നന്ദി. എന്റെ ആരോഗ്യത്തിനായി ആശംസിക്കുകയും പ്രാര്‍ഥിക്കുകയും ചെയ്ത എല്ലാവരോടും നന്ദി അറിയിക്കുന്നു. ഡോക്ടര്‍മാരുടെ ഉപദേശ പ്രകാരം ഏതാനും ദിവസം കൂടി ഹോം ക്വാറന്റൈനില് തുടരും.\nഅമിത് ഷാ അറിയിച്ചു. മെദാന്ത ആശുപത്രിയിലെ ഡോക്ടര്‍മാരോടും ആശുപത്രി ജീവനക്കാരോടും പ്രത്യേക നന്ദി പറയുന്നതായും അമിത്ഷാ ട്വീറ്ററിലൂടെ അറിയിച്ചു.\nരണ്ടാഴ്ച മുമ്പ് മന്ത്രിസഭാ യോഗത്തില് പങ്കെടുത്ത ശേഷമാണ് അമിത്ഷായ്ക്ക് കൊവിഡ് പോസറ്റീവ് ആയത്. പ്രധാനമന്ത്രി ഉള്‍പ്പടെ മുതിര്‍ന്ന ക്യാബിനെറ്റ് മന്ത്രിമാര് പങ്കെടുത്തതായിരുന്നു യോഗം. നിര്‍ണായക തീരുമാനമെടുത്ത ആ മന്ത്രിസഭാ യോഗത്തില് എല്ലാ സുരക്ഷാ മാര്‍ഗങ്ങളും സ്വീകരിച്ചിരുന്നതായി സര്‍ക്കാര് അറിയിച്ചിരുന്നു.


ആഗോള ഓഹരി വിപണി പിരിമുറുക്കത്തിൽ | Malayalam News\nആഗോള ഓഹരി വിപണി പിരിമുറുക്കത്തിൽ\nപശ്ചിമേഷ്യൻ സംഘർഷാവസ്ഥ ആഗോള ഓഹരി വിപണികളെ പിരിമുറുക്കത്തിലാക്കുന്നു. സാമ്പത്തിക മേഖലക്ക് ഊർജം പകരാൻ അമേരിക്കൻ കേന്ദ്ര ബാങ്ക് വാരമധ്യം യോഗം ചേരും. പലിശയിൽ ഭേദഗതികൾ വരുത്തിയാൽ വാരാവസാന ദിനങ്ങളിൽ ഏഷ്യൻ യൂറോപ്യൻ ഓഹരി വിപണികളിൽ വൻ ചാഞ്ചാട്ടത്തിന് ഇടയുണ്ട്.\nബോംബെ സെൻസെക്‌സ് 2185 പോയന്റും നിഫ്റ്റി 638 പോയന്റും നഷ്ടത്തിലാണ്. ഇന്ത്യൻ മാർക്കറ്റ് പോയവാരം മൂന്നര ശതമാനം ഇടിഞ്ഞു. നാലാഴ്ച തുടർച്ചയായി കാളക്കൂട്ടങ്ങൾക്ക് ഒപ്പം സഞ്ചരിച്ച മാർക്കറ്റിനെ വാരാരംഭത്തിൽ തന്നെ കരടിക്കൂട്ടം കൈപ്പിടിയിൽ ഒതുക്കി. ബജറ്റ് അടുത്തതിനാൽ ആഭ്യന്തര വിദേശ ഫണ്ടുകൾ കരുതലോടെയാണ് നീങ്ങുന്നത്. ഒമിക്രോൺ ഭീഷണിക്ക് ഇടയിൽ അഞ്ച് സംസ്ഥാനങ്ങൾ തെരഞ്ഞെടുപ്പിന് ഒരുങ്ങുന്നതും വിപണിയുടെ ആവേശം കുറക്കാം.\nനിഫ്റ്റിയിലെ മുൻനിര ഓഹരികൾ പലതും നഷ്ടത്തിലാണ്. എച്ച്‌സിഎൽ ടെക്‌നോളജീസ് ഓഹരി വില പന്ത്രണ്ടര ശതമാനം ഇടിഞ്ഞു. ബജാജ് ഫിൻസെർവ്, ദിവി ലബോറട്ടറീസ്, ടെക്മഹീന്ദ്ര, ശ്രീസിമന്റ്, ഇൻഫോസിസ് തുടങ്ങിയവുടെ നിരക്ക് എഴ് മുതൽ പത്ത് ശതമാനം വരെ കുറഞ്ഞു.\nമുൻവാരം നിഫ്റ്റിക്ക് സൂചിപ്പിച്ച 18,398 പോയന്റിലെ പ്രതിരോധം തകർക്കാനായില്ല. ഈ റേഞ്ചിൽ വിപണി കിതയ്ക്കുമെന്ന് വിലയിരുത്തിയത് ശരിവെച്ചുകൊണ്ട് 18,354 ൽ വിപണിയുടെ കാലിടറി. കരടികൾ വിപണിയുടെ ആധിപത്യം കൈയിൽ ഒതുക്കിയതോടെ 18,000 ത്തിലെ സപ്പോർട്ടും തകർത്ത് നിഫ്റ്റി 17,485 ലേക്ക് ഇടിഞ്ഞ ശേഷം ക്ലോസിങിൽ 17,617 ലാണ്. ഈ വാരം 17,284 ലെ താങ്ങിൽ പിടിച്ചുനിന്നാൽ 18,150 ലേക്ക് തിരിച്ചുവരവ് പ്രതീക്ഷിക്കാം. എന്നാൽ ആദ്യ സപ്പോർട്ട് നഷ്ടപ്പെട്ടാൽ ബജറ്റിനോട് അനുബന്ധിച്ച് വിപണി 16,951 ലേക്ക് സാങ്കേതിക പരീക്ഷണങ്ങൾക്ക് മുതിരും.\nബോംബെ സൂചിക 61,223 ൽ നിന്ന് 61,354 ലേക്ക് ഉയർന്നതിനിടയിലെ വിൽപ്പന തരംഗത്തിൽ സെൻസെക്‌സ് 58,620 ലേക്ക് ഇടിഞ്ഞെങ്കിലും വ്യാപാരാന്ത്യം സൂചിക 59,037 പോയന്റിലാണ്. ഈ വാരം 57,986 ലെ ആദ്യ സപ്പോർട്ട് നിലനിർത്തിയാൽ സെൻസെക്‌സ് 60,720 നെ ലക്ഷ്യമാക്കാം. ആദ്യ സപ്പോർട്ട് നഷ്ടപ്പെട്ടാൽ തിരുത്തൽ 56,936 റേഞ്ചിലേയ്ക്ക് തുടരാം.\nഇന്ത്യാ വൊളാറ്റിലിറ്റി ഇൻഡക്‌സ് 16 ൽ നിന്ന് 19.50 ലേക്ക് കയറി. സൂചികയുടെ ചലനങ്ങൾ വിലയിരുത്തിയാൽ 21 ലേക്ക് ഉയരാം. കഴിഞ്ഞ ബജറ്റ് വേളയിൽ വോളാറ്റിലിറ്റി സൂചിക 25 ലേക്ക് ഉയർന്നിരുന്നു. പത്ത് വർഷങ്ങളിലെ ചരിത്രം പരിശോധിച്ചാൽ ബജറ്റിന് മുൻപുള്ള വാരം എഴ് തവണയും സൂചികക്ക് തിരിച്ചടി നേരിട്ടു.\nവിദേശ ഓപറേറ്റർമാർ നാലാം മാസവും വിൽപനക്കാരാണ്. അവർ 12,644 കോടി രൂപയുടെ വിൽപന കഴിഞ്ഞ വാരം നടത്തി. ആഭ്യന്തര മ്യൂച്വൽ ഫണ്ടുകൾ 530 കോടി രൂപയുടെ ഓഹരി വിറ്റു. ഡോളർ ശേഖരിക്കാൻ വിദേശ ഫണ്ടുകൾ ഉത്സാഹിച്ചത് രൂപയുടെ മൂല്യത്തകർച്ചയ്ക്ക് ഇടയാക്കി. രൂപ 74.15 ൽ നിന്ന് 74.50 ലേക്ക് തളർന്ന ശേഷം വാരാന്ത്യം 74.43 ലാണ്.\nആഗോള ക്രൂഡ് ഓയിൽ എട്ട് വർഷത്തെ ഏറ്റവും ഉയർന്ന തലത്തിൽ. തുടർച്ചയായ അഞ്ചാം വാരത്തിലും മികവ് കാണിച്ച് എണ്ണ 86 ഡോളറിൽ നിന്ന് 89.14 വരെ ഉയർന്ന ശേഷം ക്ലോസിങിൽ 87.65 ഡോളറിലാണ്. സാങ്കേതികമായി 90 ഡോളറിലെ പ്രതിരോധം മറികടന്നാൽ 97 വരെ ക്രൂഡ് ഓയിൽ വില ഉയരാം.\nന്യൂയോർക്കിൽ സ്വർണ വില ട്രോയ് ഔൺസിന് 1816 ഡോളറിൽ നിന്നും 1847 വരെ ഉയർന്നു, ക്ലോസിങിൽ വില 1835 ഡോളറിലാണ്. ഈ വാരം അമേരിക്ക പലിശ നിരക്കിൽ മാറ്റം വരുത്തിയാൽ സ്വർണത്തിൽ ശ്രദ്ധേയമായ ചലനമുണ്ടാവും.\nസ്വർണവിലയിൽ ചാഞ്ചാട്ടം; പവന് 38,320 രൂപ\n06/27/2022 - 15:15\nതിരിച്ചുവരവിലും ഊഹാപോഹങ്ങൾ ആത്മവിശ്വാസം തളർത്തി\nവിദേശ നിക്ഷേപകർ 78 കമ്പനികളിൽ ഉടമസ്ഥാവകാശം ഉയർത്തി


54 ദിവസം ദേശീയപാതാ നിര്‍മ്മാണം മുടക്കി പെരുമ്പാമ്പ്;പണി നിര്‍ത്തി വെച്ച് ഊരാളുങ്കല് സൊസൈറ്റി - Keralabhooshanam Daily 54 ദിവസം ദേശീയപാതാ നിര്‍മ്മാണം മുടക്കി പെരുമ്പാമ്പ്;പണി നിര്‍ത്തി വെച്ച് ഊരാളുങ്കല് സൊസൈറ്റി\nHome/NEWS/BREAKING NEWS/54 ദിവസം ദേശീയപാതാ നിര്‍മ്മാണം മുടക്കി പെരുമ്പാമ്പ്;പണി നിര്‍ത്തി വെച്ച് ഊരാളുങ്കല് സൊസൈറ്റി\nകാഞ്ഞങ്ങാട്: രണ്ട് മാസത്തോളം കാസര്‍കോട് നാലുവരി ദേശീയ പാത നിര്‍മ്മാണത്തിന് തടസ്സമായത് ഒറ്റ പെരുമ്പാമ്പ്. ഊരാളുങ്കല് സൊസൈറ്റി ആണ് 54 ദിവസം റോഡ് പണി നിര്‍ത്തിവെച്ചത്.കാസര്‍കോട് നിര്‍മ്മിക്കുന്ന നാലുവരി ദേശീയ പാതയുടെ നിര്‍മ്മാണമാണ് സൊസൈറ്റി നിര്‍ത്തിവച്ചത്. പെരുമ്പാമ്പ് മുട്ടയിട്ട് കിടന്നതായിരുന്നു നിര്‍മ്മാണത്തിന് തടസ്സമായത്.\nപാമ്പിന്റെ 24 മുട്ടകള് വിരിയുന്നതിന് വേണ്ടി പണി നിര്‍ത്തിവെക്കുകയായിരുന്നു. വനംവകുപ്പുമായി ആലോചിച്ച ശേഷമായിരുന്നു സൊസൈറ്റിയുടെ നടപടി. ’24 മുട്ടകളും വിരിഞ്ഞു. പതിനഞ്ച് പാമ്പിന് കുഞ്ഞുങ്ങളെ കാട്ടിലേക്ക് അയച്ചു. ഇനിയുള്ള ഒന്‍പതെണ്ണത്തിനെ ഉടന് അയയ്ക്കുമെന്ന് പാമ്പു പിടുത്തക്കാരനായ അമീന് വ്യക്തമാക്കി.\nപാമ്പിനെ മാറ്റാനായി ശ്രമിക്കുമ്പോഴാണ് മുട്ടകള്‍ക്ക് അടയിരിക്കുകയാണ് എന്ന് വ്യക്തമായത്. തുടര്‍ന്ന് കാസര്‍കോട് സ്വദേശിയും നേപ്പാള് മിഥില വൈല്‍ഡ് ലൈഫ് ട്രസ്റ്റിലെ വൈല്‍ഡ് ലൈഫ് റിസര്‍ച്ച് ഹെഡ്ഡുമായ മവീഷ് കുമാറിനെ ബന്ധപ്പെടുകയായിരുന്നു അദ്ദേഹമാണ്, പാമ്പിനെ മാറ്റുന്നത് ശരിയല്ലെന്ന് പറഞ്ഞത്.\n27 ഡിഗ്രി സെല്‍ഷ്യസ് മുതല് 31 ഡിഗ്രിവരെ ചൂടാണ് പെരുമ്പാമ്പിന്റെ മുട്ട വിരിയുന്നതിന് വേണ്ടത്. അമ്മ പാമ്പിന്റെ ചൂടു തന്നെ നിര്‍ബന്ധമാണ്.ഇതറിഞ്ഞതോടെ ഈ മേഖലയിലെ ജോലി ഊരാളുങ്കല് സൊസൈറ്റി നിര്‍ത്തിവയ്ക്കുകയായിരുന്നു. 54ാം ദിവസം മുട്ടകള് വിരിഞ്ഞു തുടങ്ങി. മുട്ടകള് വിരിഞ്ഞുതുടങ്ങിയാല് അമ്മ പാമ്പിന്റെ സാന്നിധ്യം ഇല്ലെങ്കിലും പ്രശ്‌നമില്ല.അതിനാല് പാമ്പിന് കുഞ്ഞുങ്ങളെയും മുട്ടകളെയും മാറ്റുകയായിരുന്നു.\nഎസ്എൻഡിപി ശാഖാ സെക്രട്ടറിയെ ഓഫീസിൽ തൂങ്ങി മരിച്ച നിലയിൽ കണ്ടെത്തി\nആര് ടി ഓഫിസിലെ ജീവനക്കാരിയുടെ ആത്മഹത്യ; കൂട്ട സ്ഥലംമാറ്റത്തിന് ശുപാര്‍ശ\nകോണ്‍ഗ്രസ് എംപിമാര്‍ക്കെതിരെ എ എ റഹീം; ‘കേരളം തുലഞ്ഞു പോട്ടെയെന്ന് മനോഭാവം, എല്ലാം ജനം കാണുന്നുണ്ട്’


ജീപ്പ് കോംപസിന്റെ പുതിയ പതിപ്പ് ഉടൻ വിപണിയിൽ | Malayalam News\nജീപ്പിന്റെ ഇന്ത്യയിലെ ജനപ്രിയ മോഡലായ കോംപസിന്റെ പുതിയ പതിപ്പ് ജനുവരി 27 ന് വിപണിയിലെത്തും. പുതിയ മോഡലിനായുള്ള ബുക്കിംഗ് ഡീലർമാർ സ്വീകരിച്ചു തുടങ്ങി. ആഗോള നിരത്തുകളിൽ നേരത്തേ എത്തിയിട്ടുള്ള മോഡലാണ് ഇന്ത്യയിൽ കോംപസിന്റെ 2021 പതിപ്പായി എത്തുന്നതെന്നാണ് റിപ്പോർട്ട്്. വാഹനം സംബന്ധിച്ച വിവരങ്ങളെല്ലാം നിർമാതാക്കൾ വെളിപ്പെടുത്തിയിട്ടുണ്ടെങ്കിലും വില എത്രയെന്ന കാര്യത്തിൽ വെളിപ്പെടുത്തലുണ്ടായിട്ടില്ല. നിലവിൽ 16.49 ലക്ഷം മുതൽ 24.99 ലക്ഷം വരെയാണ് ജീപ്പ് കോംപസിന്റെ എക്‌സ്‌ഷോറൂം വില. പരിഷ്‌കരിച്ചെത്തുന്ന മോഡലിന് വില ഇതിലും കൂടുതലായിരിക്കാനാണ് സാധ്യത.\nഡിസൈനിലെ പുതുമയും ഫീച്ചറുകളിലെ സമ്പന്നതയുമാണ് 2021 കോംപസിന്റെ ഹൈലൈറ്റ്. പുതിയ കോംപസിനെ ഗ്വാങ്‌ഷോ ഇന്റർനാഷണൽ മോട്ടോർ ഷോയിൽ ജീപ്പ് പ്രദർശിപ്പിച്ചിരുന്നു. കോംപസ് ഫെയ്‌സ്‌ലിഫ്റ്റിന്റെ നീളവും ഉയരവും യഥാക്രമം 29 മില്ലിമീറ്ററും 17 മില്ലിമീറ്ററും വർധിച്ചിട്ടുണ്ട്. വീൽബേസ് 2636 മില്ലിമീറ്ററാണ്. ഫെയ്‌സ്‌ലിഫ്റ്റ് പതിപ്പിലെ പ്രധാന ആകർഷണം ക്രോമിൽ പൂർത്തിയാക്കിയ സെവൻ ബോക്‌സ് ഫ്രണ്ട് ഗ്രില്ലാണ്.


രാത്രി കൂടെ കിടക്കുന്നതാര്...? അതും ഫേസ്ബുക്കിനറിയണം!! പരിധിവിടുന്നുവെന്ന് ഉപഭോക്താക്കള്, വിശദീകരണവുമായി ഫേസ്ബുക്ക് - Pathram Online\nരാത്രി കൂടെ കിടക്കുന്നതാര്…? അതും ഫേസ്ബുക്കിനറിയണം!! പരിധിവിടുന്നുവെന്ന് ഉപഭോക്താക്കള്, വിശദീകരണവുമായി ഫേസ്ബുക്ക്\nവ്യക്തികളുടെ സാമൂഹിക ജീവിതത്തില് ഒരുപാട് സ്വാധീനം ചെലുത്താന് ഫേസ്ബുക്ക് അടക്കമുള്ള സോഷ്യല് നെറ്റ്വര്‍ക്കിംഗ് വെബ്സൈറ്റുകള്‍ക്ക് ആയിട്ടുണ്ട്. പലരും ദിവസം തുടങ്ങുന്നതുതന്നെ ഫേസ്ബുക്ക് തുറന്നുകൊണ്ടാണ്. പലരും അപ്പപ്പോള് ചെയ്യുന്ന കാര്യങ്ങളെല്ലാം ഫേസ്ബുക്കില് പങ്കുവയ്ക്കാറുണ്ട്. ഇതൊക്കെയാണെങ്കിലും ഇപ്പോള് ഫേസ്ബുക്കിന് അറിയേണ്ടത് നിങ്ങള് ആരോടൊപ്പമാണ് രാത്രി ഉറങ്ങുന്നതെന്നാണ്. ഇങ്ങനെയൊരു ചോദ്യം ചോദിക്കാന് തുടങ്ങിയതോടെ ഫേസ്ബുക്ക് പരിധി വിടുന്നുവെന്ന ആരോപണവുമായി ഉപഭോക്താക്കള് രംഗത്തെത്തി.\nആരോടെല്ലാമൊപ്പമാണ് രാത്രി കിടന്നുറങ്ങുന്നത് എന്നതാണ് ഫേസ്ബുക്കിന്റെ പുതിയ ചോദ്യം. ഉറങ്ങുമ്പോള് ഒപ്പമുണ്ടാകണമെന്നാഗ്രഹിക്കുന്ന ഏറ്റവും ഇഷ്ട വസ്തുവിനെകുറിച്ച് പങ്കുവയ്ക്കു എന്നു കരുതിയാണ് ചോദ്യം ചോദിച്ചത്. എന്നാല് ചോദ്യം തെറ്റായി വ്യാഖ്യാനിക്കപ്പെടുകയായിരുന്നെന്നാണ് ഈ വിമര്‍ശനങ്ങള്‍ക്ക് ഫേസ്ബുക്ക് നല്‍കുന്ന വിശദീകരണം.\nഉറങ്ങുമ്പോള് കൂടെയുണ്ടാകുന്നതെന്ത് എന്ന ചോദ്യം ഉദ്ദേശിച്ചത് ആരൊക്കെ കൂടെ എന്നല്ല. മറിച്ച് ടെഡ്ഡിബിയറിനെ പോലെയുള്ളവയാണ് ഉദ്ദേശിച്ചതെന്നാണ് ഫേസ്ബുക്ക് വൃത്തങ്ങള് വിശദീകരിക്കുന്നത്. ഉപഭോക്താക്കളെ സ്റ്റാറ്റസ് അപ്ഡേറ്റ് ചെയ്യാന് പ്രേരിപ്പിക്കാനാണ് ഡിസംബര് മുതല് ഫേസ്ബുക്ക് ഡിഡ് യൂ നോ എന്ന പുതിയ ഫീച്ചര് തുടങ്ങിയത്. എന്നാല് പലരും തെറ്റായി വ്യാഖ്യാനം ചെയ്യാന് തുടങ്ങിയതോടെ ഈ ചോദ്യം ഫേസ്ബുക്ക് പിന്‍വലിച്ചിരിക്കുകയാണ്.\nഫേസ്ബുക്ക് വരുമാനത്തില് വന് ഇടിവ്